
I. 
Uvod 


Povijest hrvatskih biskupa (episeopus Chroato- 
rum, chroatensis', Chroatiae) i hrvatske biskupije 
(episcopatus chroatensis) usko je vezana s vjerskim 
i političkim životom hrvatskog naroda za hrvatskih 
narodnih vladara. Hrvatski su biskupi crvena nit, 
što se provlači kroz povijest hrvatskog naroda, 
Javljaju se u doba konačnog pokrštenja Hrvata, 
početkom IX. v., kad i povijest počima da govori 
o Hrvatima, a nestaje ih, kad je nestalo narodnih 
vladara i samostalne hrvatske države. 

Biskupi su ti vodili svoj narod vjerskim i kul- 
turnim putevima. Čuvali ga od Istoka i učvrstili u 
vjeri Zapada. U hrvatsku su crkvu uveli slavenski 
Čirilov i Metodov jezik i pismo, prije nego su se 
s njime upoznali Bugari i Srbi. Dali su hrvatskoj 
crkvi narodni značaj čvršće i trajnije, nego su to 
učinili Ćiril i Metod u Moravskoj, a davno prije 


1 Izraz »episcopus Chroatorum« s genitivom množine u 
duhu je latinskoga jezika kao i »dux Chroatorum«, »rex 
Chroatorum«, »regnum Chroatorum« itd., a Hrvati su ga 
Preveli »hrvatski biskup«. U XI. i XII. v. prevladava i u 
latinskom jeziku hrvatski oblik »episcopus chroatensis, 
chroaticus, chroatinus« kao čisti prijevod iz hrvatskoga, 


pojave sv. Save u srpskoj crkvi. S gotovo neza- 
visnom vlašću, sličnom metropolitskoj, upravljali 
su oni hrvatskom crkvom. Njihova se duhovna 
vlast protezala nad svim hrvatskim zemljama, od 
Jadrana do Vrbasa i Drine, od ušća Cetine, pa sve 
do Drave. 


Uloga hrvatskih biskupa u povijesti hrvatskoj 
bila je i narodna i vjerska i kulturna. I ako je 
Hrvat sačuvao svoju narodnu svijest, koja je za- 
rana prodrla u latinske dalmatinske gradove i po- 
hrvatila ih, zasluga je hrvatskih biskupa. Znamo, 
kako je hrvatska ideja iz unutrašnjosti probila de- 
bele zidove dalmatinskih gradova i poplavila 
otoke. Hrvatski su biskupi poveli borbu s dalma- 
tinskim latinskim biskupima u želji, da hrvatski 
narod ne potpadne pod tuđinski utjecaj i ne izgubi 
svoj jezik i svoju samostalnost. »Našla je — veli 
Rački — hrvatska državna vlast u hrvatskom bi- 
skupu ninskom neku protutežu naprama metro- 
politi (splitskom)«*. To je bilo uzrokom da su dal- 
matinski latinski biskupi s nadbiskupom splitskim 
udarili i na slavenski jezik u hrvatskoj crkvi, sma- 
trajući ga znakom nezavisnosti hrvatske crkve i 
hrvatske države, i nisu sustali u toj borbi dok nisu 
pod svoju vlast spravili i hrvatske biskupe doče- 
kavši tako i svršetak hrvatske državne nezavis- 
nosti. 4 a 

Hrvatskim su vladarima hrvatski biskupi desna 
ruka, savjetnici, predstojnici dvorske kancelarije, 
dvorski dostojanstvenici. »Crkva bješe u to doba 


* Nutarnje stanje Hrvatske, u Radu 79,.str, 189. 


svagdje po Evropi snažna saveznica vrhovne dr- 
žavne vlasti uzgajajući u narodnim masama ljubav 
i poštovanje spram prijestolja. Takova se crkva 
uzela rađati i u Hrvatskoj još potkraj IX. v., i 
zato je u hrvatskoj prošlosti jedna od najsvjetlijih 
ličnosti ninski (hrvatski) biskup Grgur, koji je 
shvatio sasvim ispravno suštinu onovremene na- 
rodne politike upravo u tome, da hrvatski narod 
steče nezavisnu narodnu erkvu, koja je jedina bila 
podobna, da u zajednici s vrhovnom državnom vla- 
sti položi zdrav i snažan osnov narodnoj hrvatskoj 
državi«*. ' ' 

Kad je govor o hrvatskoj narodnoj crkvi, mnogi 
krivo misle, da se radi o nekoj »autokefalnoj« ne- 
zavisnoj crkvenoj organizaciji u hrvatskoj državi, 
odijeljenoj od rimske crkve, pače protivnoj Rimu. 
Neki bi htjeli staviti najslavnijega hrvatskog bi- 
skupa Grgura Ninskog na čelo nekog otpora Hr- 
vata protiv Rima, To je plod mašte i nepoznavanja 
uloge, koju je imao Grgur, kao i slabo shvaćanje za- 
daće narodnih hrvatskih biskupa u hrvatskoj povi- 
jesti. Pod imenom hrvatske narodne crkve ima se ra- 
zumjeti vjerska i crkvena zajednica svih Hrvata u 
granicama hrvatske države. Njoj je bio na čelu 
hrvatski biskup, koji je bio u zajednici s Rimom 
preko pretpostavljene mu starije crkvene vlasti, 
prije u Akvileji, poslije u Splitu. Pod nazivom na- 
rodne hrvatske crkve razumijeva se katolička 
crkva u Hrvata s liturgičnim slavenskim jezikom 
Ćirila i Metoda s rimskim obredom. 


3 Šišić: Povijest Hrvata u vrijeme narodnih vladara, 
Zagreb 1925, I, str. 688, 


O tome rade svi naši i strani historici, kad pišu 
o povijesti hrvatskog naroda za narodnih vladara, 
ili o glagoljici posebno. Lucius“, Farlati", Rački“, 
Kukuljević", Smičiklas*, Klaić%, Šišić", Rittig“, 
Šegvić!?, Novak! i drugi, Nitko se ipak nije našao 
da posebno obradi povijest hrvatske biskupije, pa 
ni Rački u svojoj studiji »Nutarnje stanje Hrvatske 
prije XII. v.« u poglavlju o hrvatskoj crkvi. 

Nije stoga čudo, što se o hrvatskim biskupima 
dosta površno i netočno pisalo, a i s kojekakvim 
tendencijama. Mlađi naši pisci, koji su za gotov 
novac uzimali sve, što su stariji iznijeli o hrvat- 
skoj crkvi, naprosto su ih prepisivali, a da sami 
nisu u pitanje dublje zašli i proučili ga. Tako su 
nažalost mnoga važna pitanja ostala i danas onako, 
kako su ih prikazali Lucius, Farlati i Rački. Knez 
Branimir, ninski biskup Teodozije, Grgur Ninski, 
kraljevi Tomislav i Petar Krešimir ostali su na- 
slikani nejasno, manjkavo i lažno. Kao da se pro- 
učavanje naše prošlosti okamenilo. Bolja je nova, 
makar smjela hipoteza, nego zastarjela prepisana 


4 De regno Dalmatiae et Croatiae. 

5 Illyricum Sacrum. 

% Nutarnje stanje Hrvatske prije XII. v. 

7 Rad Jugoslav, akad. knj. 58, 

8 Povijest hrvatska, izd. Matice Hrvatske, g, 1879. i 
1882. 

2% Povijest Hrvata. 

10 Geschichte der Kroaten; Povijest Hrvata u vrijeme 
narodnih vladara i dr. 

11 Povijest i pravo slovenštine, I. 

12 Bogoslovska Smotra, £, XVIL, XVIII. 

18 Nekoja pitanja iz povijesti srednjevjekovnoga Splita, 
u Starohrvatskoj Prosvjeti, N. S. II. 

misao: hipoteza je bar znak piščeve samostalnosti 
i razmišljanja. A do kakvih se zaključaka došlo kri- 
vim tumačenjem događaja i nepoznavanjem pri- 
lika u hrvatskoj crkvi, dosta je iznijeti, što Srbin 
Srećković“ piše o trima najslavnijim hrvatskim 
kraljevima, Tomislavu, Petru Krešimiru i Zvoni- 
miru, i o njihovoj politici, »Krešimir — kaže on — 
trošio je narodnu snagu da brani Ugre, Svanimir 
(Zvonimir) trošio je narodnu snagu da brani pap- 
ske utopije, a Tomislav radio u korist Latina pro- 
tivu svoga naroda, Dvaput je narod jasno iznio 
svoje želje i potrebe svojim kraljevima i pokazivao 
put i način, da se njegove želje namire, t. j. da se 
održi slovenska služba i književnost i da crkva po- 
stane narodna i nezavisna, ali je vrhovna vlast su- 
protno tome radila, i kosila se s narodnim zahtje- 
vima. Najveći hrvatski kraljevi bili su u isto doba 
i najžešći protivnici narodnih težnji i potreba. 
Tomislav je dao za kraljevsku krunu kako crkvenu 
samostalnost tako i narodnu ideju. Tako isto naj- 
veći hrvatski kralj Krešimir Petar bio je najžešći 
protivnik narodne ideje. Svanimir dovršuje taj ne- 
narodni pravac i prima državu iz ruku papskih. 
Tim je zadao smrt svojoj domovini. Kraljevi hrvat- 
ski ne štite narod hrvatski već Dalmatince-Latine. 
Trebalo je preliti šaku Latina u Hrvate, a ne Hr- 
vate u Latine. Kraljevi su predali hrvatsku dušu 
u latinske ruke, pa su morali posle i zemlju strancu 
predati. Kraljevi potčinili se Latinima za krunu, 
zato su Hrvati i utopili tu krunu u krvi.« 


14 Istorija srpskoga naroda, I. izd. 1884, po Radojičiću 
u Zborniku kralja Tomislava, 367—368, 


Upravo sam zato u jednoj raspravi“ krupnim 
potezima bio pokušao unijeti nešto svijetla u povi- 
jest hrvatske biskupije, osobito glede njezina 
osnutka, iznoseći neke nove poglede, koje je Šišić!“ 
uglavnom prihvatio. U najnovije vrijeme napisao 
je dr. Miho Barada historijsku raspravu »Episco- 
pus Chroatensis«"", u kojoj je htio prikazati čitavu 
povijest hrvatskih biskupa. Nažalost ta rasprava 
nije osvijetlila to pitanje, nego ga je još zamrsila. 
Glavna mu je pogrješka, što nije dao važnosti 
aktima splitskoga crkvenog sabora 925.—928., gdje 
se prvi put spominje »episcopus Chroatorum«. Ne 
obzirući se na tu temeljnu i polaznu činjenicu u 
povijesti hrvatske biskupije, on je potražio njezine 
početke u kasnijim događajima i tako otkrio ne- 
kog »apostatu Sedeha«, iz kojega je onda stvorio 
pobornika za crkvenu nezavisnost Hrvatske. Po 
njemu je borba tog apostate bila između g. 1024.— 
1030. okrunjena uspjehom i Hrvati su po njemu 
dobili svoga posebnog biskupa. Tim je Barada za 
puna dva vijeka skratio osnutak ove hrvatske 
crkvene ustanove i stavio joj na čelo jednog apo- 
statu'*, Mnogo bolju uslugu hrvatskoj crkvi i hr- 
vatskoj povijesti učinio je dr. Ljubo Karaman sa 
svojom malom, vrijednom raspravom »O politici 
hrvatskih kraljeva prema hrvatskoj narodnoj 


; 15 Ninski biskup Teodozije, u Vjesniku za arheol, i 
histor, dalm. g. 1922. prilog I. 


18 Povijest Hrvata, 1., 297—363 i 660—663. 
17 Croatia Sacra, g. 1931., svez, JI., 161—215, 


18 Vidi moju raspravu u mjesečniku »Napredak« br. 
12 iz 1935. 

crkvi«“", s kojom je osvijetlio djelovanje kralja 
Petra Krešimira i s njegova imena digao dosa- 
dašnju ljagu. 

Tko hoće da piše povijest hrvatske biskupije, 
taj mora poći s polazne točke, a ta se nalazi u 
aktima" prvoga splitskog sabora; u njemu se prvi 
put spominje hrvatski biskup. Ali taj prvi spomen 
ne dokazuje, da je hrvatska biskupija tek onda 
osnovana. Ona je starija. I ako o tome nemamo 
sačuvanih pisanih isprava, onda je dužnost histo- 
rika, da drugim putem dođe do prave ili barem 
približne i vjerojatne istine. 

Moja je namjera, da ovom raspravom ispunim 
jednu prazninu u hrvatskoj historiografiji, te da 
prikažem hrvatske biskupe i hrvatsku crkvu u pra- 
vom svijetlu, od njihova postanja do njihova pre- 
stanka. »Moderni povjesnik treba da si koncepci- 
jom u svojoj duši stvori sliku, što je i kako je 
zaista bilo, pa da onda tu subjektivnu sliku 
objektivno tako zgodno reproducira i prikaže, da 
je i drugi, čitajući njegov prikaz, onako shvate i 
gledaju, kako ju je on sebi stvorio«*'. Nastojat ću, 
prema tome pronaći istinu i iznijeti je bez obzira, 


19% Hrvatsko Kolo, XII, 38—29. 

20 Akta splitskoga sabora 925.—928, izdao je Rački u 
Doc. 187—197; Šišić u »Priručniku« 213—224, i ja u »Hiljadu- 
godišnjici hrvatskoga kraljevstva« (prilog Vjesniku za 
arheol. i histor, dalm. g. 1924.—1925, str, 48.—56.). Ja se na 
mnogim mjestima nisam složio s čitanjem Račkoga i 
donio sam svoje posebno čitanje, na koje ću tokom ove 
rasprave upozoriti i donijeti još neke razlike u čitanju, 

21 Vjek. Klaić: Dva slovenska učenjaka, u Zborniku 
kralja Tomislava, izd, Jugoslav, Akademije, str. 200. 

da li je ona draga ili nije, Poslužit ću se pritom 
s povijesnim izvorima, koje ću kritički raščiniti i 
iz njih izvući istinu, ne osvrćući se na mnoga dosa- 
dašnja tumačenja, koja nisu utvrđena. Gdje mi ne 
bude moguće s dokumentima u ruci nešto dokazati, 
tu će mi poslužiti zdrav razum, logika i opće po- 
znavanje povijesti. Ako je dopušteno arheologu da 
iz nekoliko krnjih riječi i slova odgoneta kakav 
natpis dopunjujući praznine iz svoje glave; ako 
arhitekt po samim temeljima i nekim arhitekton- 
skim ulomcima može rekonstruirati čitavu zgradu; 
ako kipar iz malo sačuvanih dijelova smije obnoviti 
čitav kip, onda može i historik iz malo sačuvanih 
izvora prikazati neki povijesni događaj. Naravno, 
taj će mu prikaz bolje uspjeti, ako bude imao 


znanja i oka. »Gdje u listinama našim nailazimo | 


na sama nagoviještanja, ondje smo vlasni pače 
dužni taj nedostatak ispuniti iz savremenih jedna- 
kih uredaba iz onih država, kod kojih se ona dr- 
žavna (dodajemo: i crkvena) uredba pod jednakim 
uplivom kano što u Hrvatskoj razvijala«*. 

Treba nam stoga pogledati na političke i crkve- 
ne prilike onih vremena, kad je hrvatska crkva 
* nastala, djelovala, razvijala se, borila i propala. 


?2 Rački, u Radu, knj. 35, str. 2. 

II. 
Pokrštenje Hrvata 


Suvišno je ovdje govoriti o dolasku Hrvata u 
rimsko-bizantsku Dalmaciju. Spomenut ćemo samo, 
kako ljeti g. 600. solinski nadbiskup Maksim javlja 
papi Grguru Velikomu, da Slaveni (Hrvati) već 
prijete, a papa mu na to odgovara: »Zbog Sla- 
vena, koji vam opasno zaprijetiše, veoma sam ža- 
lostan i zabrinut: žalostan, jer dijelim vašu tugu, 
zabrinut, jer su (Slaveni) već počeli prodirati kroz 
Istru u Italiju«'. To su bili posljednji kucaji bar- 
bara na vrata Dalmacije i glavnog joj grada So- 
lina. Oko g. 614. pade Solin, a s njim i sva Dal- 
macija s otocima. Spasili su se samo neki utvrđeni 
gradovi (Zadar, Trogir) i otoci (Krk, Osor, Rab) te 
Dioklecijanova palača u Splitu. ' 

Po priznanju svih historika Hrvati su došli na 
jug kao pogani, što i Pop Dukljanin potvrđuje spo- 
minjući neke vladare, koji su bili pogani i progo- 
nili kršćane Romane. »Ono što se u Ljetopisu Popa 
Dukljanina gl. VI. i VII. govori o progonima hriš- 
ćana (upravo Romana) od strane novodoseljenoga, 
neznabožačkog i plijena željnog slovenskog (u tek- 


1 Rački, Doc, 258, 

stu tobože gotskog) žiteljstva, potpuno je istoriski 
vjerna i ispravna opšta slika, Izgleda, da se na tom 
mjestu Pop Dukljanin (ili njegov izvor) upire na 
neki stari zapis (n. pr. u kakovoj crkvenoj knjizi)«?. 
. Hrvati su u novoj postojbini ostali pogani kroz 
Cijeli VII. i skoro do kraja VIII. v. O njima nema 
spomena u dokumentima, niti je ostalo kakovih 
građevina iz toga vremena, koje bi nam o njima 
što kazale. O poganstvu Hrvata prije IX. v. ima 
tragova u njihovim starim grobovima, u kojima su 
pokojnici pokapani u bogatoj bojnoj opremi, i u 
kojima su čišći i potpuniji pogrebni običaji pogan- 
skog karaktera; u njima sami predmeti ukazuju, 
svojim oblikom ili ukrasom, na vrijeme prije IX. 
vijeka?. 
. Hrvati su pri osvajanju rimske Dalmacije istri- 
jebili Avare, a nisu poštedjeli ni kršćana, koji su 
ostali raštrkani nakon propasti Solina. Zato je papa 
Ivan IV. (640.—642.) »poslao po svoj Dalmaciji ili 
Istri mnogo novaca po svetom i vjernom opatu 
Martinu za otkup zarobljenika«“. Za novac dakle a 
ne iz kakova poštovanja prema papi i kršćanstvu 
pušteni su kršćanski sužnji, koji su se nalazili u 
rukama pogana Hrvata. Isto su tako za novac do- 
pustili Martinu, da prekopa solinske porušene cr- 
kve i sakupi kosti svetaca, Stoga se ne može ka- 
zati, da su Hrvati već onda prigrlili kršćanstvo, i 
ie ri ri S A i ES" 
digi a Popa Dukljanina, izd. Srp. Kr, Aka- 


? Karaman, Iz kolijevke hrvats ii 
Pla e“ ia atske prošlosti, izd, Matice 


“ Duchesne, Liber pontificalis, 262. — Doc. 277. 

da su za vladanja cara Heraklija (f 641.) bili po- 
kršteni". , 

Vijest Konstantina Porfirogenita o nekom paktu 
s rimskim papom ne smije se uzeti doslovno. Car 
piše: »Ovi pokršteni Hrvati ne vole ratovati s tu- 
đincima izvan vlastite zemlje: dobiše naime neko 
proroštvo ili određenje od pape rimskoga, koji 
bješe za cara Heraklija poslao svećenike i pokrstio 
ih. Ovi naime Hrvati, pošto su bili pokršteni, ugo- 
vore i utvrde, obvezavši se sv. apostolu Petru čvr- 
stim i stalnim zakletvama, da ne će nigda otići i 
ratovati u tuđoj zemlji, nego da će u miru živjeti 
sa svima, koji budu htjeli, a dobili su od istoga 
pape rimskog i ovu molitvu (jamstvo): ako bi druga 
koja plemena provalila u zemlju tih Hrvata i na- 
nijela rat, da se Bog Hrvata bori za njih i da im 
bude na obranu, a Petar, učenik Kristov, da im da 
pobjedu«". 

Porfirogenit kaže, da je ugovor između Hrvata 
i pape sklopljen za cara Heraklija, odnosno za pape 
Ivana IV. Sakač" dokazuje, da je to bilo za pape 
Agatona (678.—681.), oko g. 679. Bilo to za Ivana 
IV. ili za Agatona, ipak taj ugovor ne dokazuje, 
da su već tada Hrvati bili pokršteni i da su se kao 
kršćani obvezali rimskoj crkvi na neki mir. Pri- 
čanje Porfirogenitovo može se ticati nekog ugovora 
i sporazuma posredovanjem opata Martina, s kojim 
su se Hrvati za novac obvezali Ivanu IV., da će 


5 Doc. 291. 

$ Doc. 291—292. 

7 Ugovor pape Agatona u »Croatia Sacra« g, 1931., svez. 
I., 1—84. 


15 


pustiti na miru kršćane u Dalmaciji i da ne će na 
njih navaljivati, To je bio neki ugovor o primirju 
poslije osvajalačkog rata, da Hrvati ne će napadati 
gradove i otoke dalmatinske. Onaj izraz u ugovoru 
»Bog Hrvata« pokazuje na poganstvo Hrvata. »Bog 
Hrvata«, vrhovni bog poganskih Hrvata, ugovara 
sa sv. Petrom, vrhovnim poglavicom kršćana ro- 
manskih. 

Od početka VII. do svršetka VIII. v. jest doba 
vjerskog i političkog kaosa u Dalmaciji. Romansko 
kršćansko stanovništvo bez ikakve je crkvene orga- 
nizacije i hijerarhije. To je uređenje nastalo kra- 
jem VIII. v., pa se ne može povjerovati Porfiro- 
genitu, da je bizantski car, bio to Heraklije ili koji 
drugi, obnovio hijerarhiju u Dalmaciji i dao po- 
krstiti Hrvate. Rim je već za Ivana IV. nastavio 
svoje stare veze i svoju vlast nad solinskim kršća- 
nima, koji su napučili Split, i papa je ovdje obno- 
vio dalmatinsku crkvu i protiv volje Bizanta. 
Točna je i bliža istini vijest Tome arciđakona*, 
da je papa poslao Ivana Ravenjanina, a taj je po- 
stao prvim nadbiskupom u Splitu i uredio hije- 
rarhiju u Dalmaciji, Točno vrijeme nije poznato. 
Najpouzdaniji šu ipak najbolji poznavaoci solin- 
sko-splitske crkve Bulić i Bervaldi", koji kažu: »Ni 
jedan povjesnički događaj, ni jedan dokumenat ne 
ovlašćuje nas na zaključak, da je crkvena hijerar- 
hija započela u Spljetu malo godina iza razorenja 
Solina... u Spljetu, iza razorenja Solina, nije bilo 
biskupa, barem za preko jedan vijek... u Diokle- 


8 Hist. Salon. izd, Rački, 33—34. 
% Kronotaksa, 145—151. 

cijanovoj Palači nije.bilo od VII.—VIII. v. nego malo 
pučanstva i da je u Spljetu utemeljena biskupska 
stolica oko g. 800. Sve ostalo nije no prosta legenda.« 

Splitski biskup, iako se smatrao nasljednikom 
solinskih nadbiskupa, nije odmah postao nadbi- 
skup, metropolit i primas dalmatinskih biskupa, 
ako ih je bilo. Karlo Veliki osvoji svu Dalmatinsku 
Hrvatsku, a za neko vrijeme priznadu i bizantski 
dalmatinski gradovi njegovu vlast, ali ih Bizant 
brzo opet osvoji (809.). Upravo u to vrijeme, god. 
791.—809., kad su gradovi bili pod franačkim go- 
spodstvom, rekli bismo, da se je radilo o uređenju 
hijerarhije, i tada se zapodjela borba za prvenstvo 
između Splita i Zadra. Karlo Veliki, čini se, bio 
je skloniji svome znancu, zadarskom biskupu Do- 
natu, nego splitskom Ivanu Ravenjaninu, pa je 
proglasio, ili bar htio proglasiti, Donata nadbisku- 
pom i zadarsku crkvu metropolom. U spisu o pre- 
nosu moći sv. Anastazije u Zadar Donat se zove 
»sanctissimus archipraesul«'", Zadar je tada u poli- 
tičkom smislu ugledniji grad nego Split, Međutim 
mirom u Achenu g. 812. stvari su se promijenile i 
dalmatinski gradovi opet potpali pod Bizant, i tako 
je Split pobijedio. Ivan Ravenjanin je uzdignut na 
nadbiskupsku čast, dobivši od pape palij, znak me- 
tropolitske vlasti. Sigurno je pritom odlučnu ulogu 
imala blizina staroga Solina, a njegovi su nadbi- 
skupi prije biti metropoliti i primasi čitave rim- 
ske Dalmacije. 

Nadbiskup je splitski sa svojim sufraganima 
priznavao primat papin, jer je Dalmacija od sta- 


19 Doc, 307. 


rine pripadala rimskoj patrijaršiji, i od pape je 
primao palij, kao nekada solinski nadbiskupi. 

Veze s Rimom nisu dugo potrajale i nadbiskup 
je sa sufraganima potpao pod carigradsku patrijar- 
šiju. Nije konačno riješeno pitanje, kad se to dogo- 
dilo. V. Novak" dokazuje, da su se odnosi Splita 
i dalmatinskih biskupija s Rimom prekinuli g. 863. 
ili 867., a Šišić" kaže, da je to bilo de jure već g. 
732. ili 787., a de facto najkasnije g. 817., kad je 
mješovito povjerenstvo franačko-bizantsko uredilo 
pitanje granice između bizantske Dalmacije i fra- 
načke Hrvatske, i kad je provedena teritorijalna 
podjela Dalmacije između Franačke i Bizanta. Taj 
je datum priličniji. Tada dođe u Achen carski po- 
slanik Nikifor i zatraži, da se urede granice između 
dalmatinskih Latina i Hrvata". Tim prestade me- 
tropolitska vlast splitskih nadbiskupa nad Hrvat- 
skom, koja je Achenskim mirom potpala pod Fra- 
načku, a nadbiskupova se vlast ograničila na same 
gradove i otoke, koji su pripali Bizantu. | 

Valja ipak istaknuti, da je dalmatinska crkva 
'i pod jurisdikcijom carigradske patrijaršije saču- 
vala svoj latinski karakter i jezik"“. 


11 V, Novak, Pitanje pripadnosti splitske nadbiskupije, 
u Vjesniku za arh. i hist. dalm. XL. 62. ' 

12 Povijest Hrvata, I. 689. 

13 Doc. 317. 

14 U liturgičkim knjigama splitske crkve nema traga 
grčkom obredu i jeziku, osim početka Ivanova evanđelja, 
koje je pisano latinskim slovima, a grčkim jezikom. To 
dokazuje, da splitsko svećenstvo u IX. v. nije znalo čitati 
grčka slova, a kamo li razumjelo grčki jezik. (V, Novak, 
Evang. Spalat. 55). 

Razumljivo je, da svećenstvo iz dalmatinskih 
gradova nije prije obnove hijerarhije moglo širiti 
kršćansku vjeru među poganske Hrvate. To je mo- 
glo samo sporadično i oko samih gradova. U to su 
doba među Hrvate zalazili i drugi vjerovjesnici. 
Sv. Ursus, rodom Franak, širio je između g. 779.— 
788. vjeru po Dalmatinskoj Hrvatskoj'". No sve je 
to urodilo malim ili nikakvim plodom, 


Do općeg pokrštenja Hrvata došlo je tek počet- 
kom IX. v., ali ne zaslugom dalmatinskog svećen- 
stva. Tada je misionarsko djelovanje iz dalmatin- 
skih gradova naišlo na jednu veliku, političku, za- 
preku. Karlo Veliki, razorivši avarsku državu i 
slomivši Langobarde, okrene oružje protiv Bizanta 
i njegovih zemalja u Liburniji i Dalmaciji. Fur- 
lanski markgrof Erih provali 799. u Liburniju, ali 
kod Trsata nađe smrt. Taj neuspjeh nije smeo 
Franke. Na Božić g. 800. papa Leon III. postavi 


Karlu Velikomu na glavu krunu: proglašeno bi 


rimsko carstvo s franačkim kraljem na čelu. Ugled 
i moć franačka s tim poraste. Za dvije tri godine 
izgubi Bizant sjeverozapadni dio balkanskog polu- 
otoka, u kome su obitavali Hrvati. Dalmatinska 
s Posavskom Hrvatskom (Donjom Panonijom) bude 
osvojena i g. 803. predata markgrofu furlanskom 
Kodolahu na upravu. Za kratko se vrijeme (806.— 
812.) odmetnu od Bizanta i primorski dalmatinski 
gradovi i otoci, i pokore Francima. Mirom u Ache- 
nu (812.) gradovi i otoci dalmatinski dođoše opet 


15 Aecessiones et correctiones, u Bullettinu di arch. e 
stor, dalm, 1902—1908, str. 45—55, 

pod bizantsku vlast, a Dalmatinska Hrvatska 
s Istrom i Panonijom ostade Karlu Velikomu. 
Tim je uzdrmana na području Dalmatinske Hr- 
vatske vlast: dalmatinskih biskupa, podložnih Bi- 
zantu. Već tada, ili najkasnije g. 817., uređene su 
političke granice između Franačke i Bizanta i podi- 
jeljena crkvena vlast. Dotadašnju ulogu dalmatin- 
skog svećenstva preuzima franačko i to iz najbliže 
franačke crkvene oblasti, iz Akvileje (Forum Julii, 
Cividale, Čedad), gdje je bilo sijelo i furlanskog 
markgrofa i patrijarhe, dakle političke i crkvene 
franačke vlasti. Nad Hrvatskom, gdje nije bilo ni 
jedne biskupije, preuze duhovnu vlast akvilejski 
patrijarha, pod čiju jurisdikciju potpade i čitava 
Posavska Hrvatska (zemlja između Drave i Save), 
koliko je bila u vlasti franačkoj, a to je bio teri- 
torij nekadašnje sisačke i srijemske biskupije!“. 

Svaka teritorijalna promjena nosi sa sobom i 
promjenu crkvene pripadnosti. Osvajači svih vre- 
mena su osvojenima uz svoju političku vlast na- 
metali i svoju vjeru, a u slučaju zajedničke vjere 
svoju crkvenu jurisdikciju. Vjera i crkvena juris- 
dikcija najjače su oružje, kojim se osvojena zemlja 
i narod drži u pokornosti i vlasti. Da ne nabrajamo 
starijih primjera, dosta nam je pokazati na ono, što 
se je naših dana poslije svjetskog rata dogodilo 
s biskupijama, koje su potpale pod Italiju. 


Ne stoji stoga tvrdnja »da su crkveni odnosi. 
između dalmatinskih gradova i Hrvata uza sav 


dolazak Franaka i njihovo vrhovništvo, ostali nepro- 
mijenjeni, te kao što je u VIII. stoljeću, tako da je 


16 Šišić, Priručnik, 176. 

i dalje ma hrvatskom teritoriju u Dalmaciji ostala 
nadležnost biskupija iz obližnjih gradova«, i da 
»hijerarhični odnosi, koje su Franci našli, na ni- 
jedan način nijesu se mogli izmijeniti ni tada, a 
ni poslije g. 809., kad gradovi silom opet potpa- 
doše pod Bizant«"", Politika Karla Velikoga i nje- 


"govih nasljednika nije dopustila, da njihovi poda- 


nici u Hrvatskoj ostanu pod biskupima druge dr- 
žave. Prekinućem svih dotadašnjih veza Hrvata 
š dalmatinskim gradovima, prekinuta je i ta juris- 
dikcija, ukoliko je je bilo i Hrvati su podvrgnuti 
franačkoj akvilejskoj patrijaršiji u Cividalu, s ko- 
jom je i tako Hrvatska na sjeverozapadu graničila: 

U Hrvatskoj početkom IX. v. nije bilo nikakve 
posebne crkvene organizacije, ni biskupa, a valjda 
ni svećenstva, kao što nije bilo ni mnogo kršćana. 
Zato se akvilejski patrijarha pobrinuo za misio- 
nare, koji će širiti kršćanstvo i onaj mali broj već 
pokrštenih Hrvata držati u vjeri. Poslati su stoga 
u Hrvatsku franački svećenici, a među njima je 
sigurno bilo rođenih Slovenaca iz Karantanije, koji 
su poznavali narodni jezik. Djelovanje franačkih 
misionara u Hrvatskoj najbolje dokazuje sada uve- 
deni i rašireni kult franačkih svetaca (Martina, 
Marte, Marcele, Hermagore i dr.). 

»Kao što je u Karantaniji i u Panonskoj Hrvat- 
skoj, tako je sada i u Dalmaciji započelo franač- 


kim vrhovnim gospodstvom glavno definitivno kr- 


štenje ondješnjih Hrvata«'", Među prvim ugledni- 
jim pokrštenim Hrvatima bio je sigurno knez Vi- 


17 Barada, Croatia Sacra, 0. c. 172, 179. 
18 Šišić, Povijest Hrvata, I. 307—308. 

šeslav (oko 800.), koji je stolovao u Ninu i čija nam 
se krstionica sačuvala", U Ninu je svoje sjedište 
imao i Višeslavov nasljednik, a valjda i sin, knez 
Borna (oko 810.—821.), također kršćanin, te Bornin 
sinovac knez Vladislav (821. — oko 835.). Za nji- 
hova vladanja je sav hrvatski narod pokršten. Tim 
je hrvatski narod postao članom velike zapadne 
kulturne zajednice. Neretvani su nešto kasnije pri- 
mili kršćanstvo. Oko g. 830. došao je u Mletke neki 
odaslanik s neretvanskih otoka i bio tada kršten. 

Među najstarijim crkvama, koje su Hrvati u 
doba svog pokrštenja sagradili, ima se ubrojiti 
crkvica sv. Križa u Ninu, koju je oko g. 800. dao 
podići župan Godeslav. 

Gradnji crkava i unutarnjem njihovu uređenju 
naučili su Hrvate misionari iz franačkih krajeva. 
O starohrvatskoj crkvenoj graditeljskoj umjetnosti 
raspravljalo se mnogo, a da nikome nije došlo na 
um, da izvor i uzor tome potraži ondje, odakle 
su Hrvati primili kršćanstvo. Vjerski misionari 
uvijek su i kulturni rasadnici. Zato je prirodno, 
da su svećenici iz akvilejske patrijaršije, koja je 
obuhvatala i sjevernu Italiju, donijeli u Hrvatsku 
i franačko graditeljstvo. »Misionari iz Akvileje — 
dobro veli Karaman — donesoše nam kršćansku i 
crkvenu umjetnost, a hrvatski knezovi su polazili 
u Italiju ma hodočašće i tako upoznali umjetnost 
i doveli odatle majstore, od kojih su Hrvati brzo 
prihvatili pleternu plastiku«?!, 


19 Šišić, Priručnik, 119—120, 
20 Doc. 334, 
21 Iz kolijevke hrv, prošlosti, 109. 

II. 
Osnivanje hrvatske biskupije 


Knezovi Dalmatinske Hrvatske stolovali su u 
doba pokrštenja hrvatskog naroda u Ninu (Aeno- 
na, Nona). Nin je bio stari rimski grad iz vremena 
Augustovih, ali je dolaskom Hrvata propao kao 
i drugi dalmatinski gradovi. Na njegovim ruševi- 
nama su Hrvati osnovali naselje, koje je najprije 
postalo središtem župe, a onda i glavnim i naj- 
uglednijim mjestom Dalmatinske Hrvatske, jer je 
u njemu bilo sijelo porodice, iz koje su izašli prvi 
hrvatski knezovi. Ipak je Nin bio maleno mjesto, 
poput drugih hrvatskih zaselaka. 


U predhrvatsko doba u Ninu nije bilo biskupa. 
Legenda o sv. Anselmu iz apostolskih vremena ne- 
ma nikakve povijesne podloge, kako ćemo kasnije 
pokazati. Ni kad se je u drugoj polovini VIII. v. 
uredila i obnovila hijerarhija u dalmatinskim gra- 
dovima, nije u Ninu osnovana biskupija, niti ju 
je nadbiskup Ivan Ravenjanin obnovio, kako to 
Farlati misli, Neosnovana je i vijest Bianchijeva* 
o nekom ninskom biskupu Teodoriku iz g. 686., 


1 Illyricum Sacrum, IV., 204—205. 
2 Zara cristiana, IL, 197—206. 

kojega da je nadbiskup Ivan Ravenjanin posvetio 
za »hrvatskoga biskupa«. 

Franci su početkom IX. v. zatekli poganske 
hrvatske stanovnike. Zato je prva briga akvilej- 
skih patrijarha, da u Nin pošalju misionare. Tako 
je Nin postao središtem misionarskog rada frana- 
čkih svećenika. A kad je s vremenom u Ninu bilo 
dovoljno kršćana i svećenika, onda se nadležna 
crkvena vlast postarala za uređenje crkve u Ninu 
i u Hrvatskoj. Poslat je u tu svrhu jedan pokra- 
jinski biskup, kome je ne samo bila povjerena 
crkva ninska, nego i sva hrvatska zemlja. To je 
bilo poslije g. 817. nakon konačne teritorijalne po- 
djele Dalmacije i Hrvatske, kad je nadbiskup 
splitski izgubio svaku nadležnost nad franačkim 
dijelom zemlje. 

Nije nam se o tome sačuvala ni jedna isprava, 
ni najmanji dokumenat; ali nas na to upućuju neki 
kasniji događaji. Zato smo prisiljeni poslužiti se 


primjerom iz susjedne Karantanije i analogijom . 


otkriti vrijeme i prilike, pod kojima je u Nin po- 
slat pokrajinski biskup. - 

Karantanija je bila zemlja, u kojoj su stano- 
vali Slaveni Karantanci, a obuhvatala je današnju 
Kranjsku i svu Štajersku s dijelom današnje Do- 
nje Austrije. Crkveno je bila podijeljena između 
akvilejske patrijaršije i salcburške nadbiskupije. 
Karlo Veliki odredi da Drava bude granicom iz 
među jednog i drugog dijela. O tome je izdata 
isprava 14. lipnja 811., koju je Ljudevit Pobožni po- 
tvrdio 27. prosinca 819. Anonimni pisac »Historia 


3 Paschini, Le vicende politiche e religiose del Friuli, 

conversionis Bagoariorum et Carantanorum« iz g. 
873. pripovijeda, da su salcburški nadbiskupi Arnon 
(784.—820.), Adalram (821.—836.), Liutpram (836.— 
859.) i Adalvin (859.—874.) djelovali u svom dijelu 
Karantanije među Slovencima. Nadbiskup Arnon 
redio je svećenike i slao ih u slovenačke krajeve 
Karantanije. Po naredbi Karla Velikoga imao je 
nadbiskup širiti kršćanstvo u onim stranama i 
vršiti crkvenu službu. Na to je na zapovijed Kar- 
lovu posvećen za biskupa Teodorik“ (oko g. 800.) 
i poslat u Karantaniju, da propovijeda i uči, da 
posvećuje crkve, redi svećenike i vrši svu službu 
po propisu kanona, ali da bude podložan saleburš- 
kim nadbiskupima?. 


Prvi poznati slovenački biskupi bili su: Modest 
(oko g. 770.), Teodorik (o. 800.), Oto (o. 830.) i Os- 
bald (o. 860.). Papa Nikola I. (858.—867.) zove Os- 
balda »karantanskim korepiskopom« (chorepisco- 
pum quadrantinum)“. Prema tome je jasno, da je 
papa smatrao Osbalda i njegove predšasnike po- 
krajinskim, narodnim slovenačkim biskupima, ali 
davši im naslov »korepiskopa« htio je kazati, da 
nisu pravi biskupi. Naziv »quadrantinus« istovje- 
tan je nazivu »Sclavorum«, kako to svjedoči spo- 
menuti anonimni pisac, koji kaže: »Slovenci, koji 
se zovu Karantanci«". 


“ Je li to onaj Bianchijev Teodorik, tobožnji hrvatski 
biskup? 

5 Kopitar, Glagolita Clozianus, kod Prođana, Borba za 
glagoljicu, prilog B. str, 51—66, — Kos, Gradivo, I., 856— 
357, št. 324. ' 

$ Kos, Gradivo, II., 132, št. 166, 

7id ib. II, 144, št. 188. 

Na temelju te utvrđene povijesne činjenice iz- 
nesena je hipoteza o »hrvatskom biskupu« (episco- 
pus Chroatorum) ili točnije o hrvatskom korepis- 
kopu". Jedino bi se tako moglo razumjeti, tko i što 
je onaj »hrvatski biskup« (episcopus Chroatorum), 
s kojim se prvi put susrećemo u aktima splitskog 
sabora 925. Logično slijedi, da su isto ono, što su 
salcburški nadbiskupi učinili u Karantaniji u svrhu 
širenja i učvršćenja vjere među Slovencima, uči- 
nili akvilejski patrijarhe u Hrvatskoj, jer su istu 
zadaću imali jedni i drugi. Za izvršenje jednake 
zadaće služili su se jednakim sredstvima. Dokumen- 
tirani naziv »episcopus quadrantinus« u Karanta- 
niji oko g. 860., i »episcopus Chroatorum« iz g. 
925. u Hrvatskoj govore za umjesnost analogije. 

Mi smo još, po primjeru iz Karantanije, na- 
zvali hrvatskoga biskupa »korepiskopom«, jer taj 
naziv najbolje označuje razliku između pravih ne- 
zavisnih rezidencijalnih biskupa i pomoćnih, po- 
krajinskih, narodnih. Korepiskopat je stara crkve- 
na ustanova. Kanon XIII. neocesarijskog koncila 
kaže, da su korepiskopi postavljeni po primjeru 
sedamdesetorice učenika Kristovih, da se staraju 
za siromahe. Balsamon tumači taj kanon tako, da 
su saborski oci odredili, da biskupi postavljaju ko- 
repiskope poput sedamdesetorice učenika, da dije- 
le siromasima milostinju. Pogrješno je doduše ta- 
kovo tumačenje, jer su za siromahe bili postavljani 
đakoni, ali za nas je glavno, da su korepiskope po- 
stavljali biskupi. 

Kasnije su korepiskopi imali zadaću, da poma- 
žu biskupima. Prema jednom tumačenju korepis- 


8 Perojević, Ninski biskup Teodozije, 4—6. 

kop nije bio u pravom smislu ni gradski ni pokra- 
jinski biskup, nego crkveni starješina u selima, 
ili, kako neki misle, arciđakon, Tako je papa Da- 
mas odredio »đda se arciđakoni, koji se zovu ko- 
repiskopi, ne usude što protiv biskupa«. Ti arciđa- 
koni zvali su se i »curatores« ili »visitatores«. 
Ustanova korepiskopata bila je u našim kraje- 
vima poznata i prije IX. v. U starokršćanskim ru- 
ševinama Solina nađen je sarkofag s natpisom 
Eugrafa korepiskopa, koji je po mišljenju Buliće- 
vu! živio u V. v. Sigurno je bio jedan od kore- 
piskopa, koje su solinski nadbiskupi slali u unu- 
trašnjost Dalmacije, da šire kršćanstvo. I onaj bis- 
kup »dalmatinski« Malko, upravitelj papinskog pa- 
trimonija za svu rimsku Dalmaciju, bio je bez su- 
mnje korepiskop solinskog nadbiskupa Natala g. 
591.!, to jest njegov pomoćni biskup, kao što je 
prije bio Eugraf. 

Ako su dakle solinski i salcburški nadbiskupi 
slali svoje korepiskope, zašto da ih u istim prili- 
kama ne šalju i akvilejski patrijarhe? Ako se ovi 
pokrajinski, pomoćni biskupi zovu po zemlji ili 
narodu, u kome djeluju; »dalmatinski« ili »slove- 


% Joh. Caspari Suiceri, Thesaurus ecclesiasticus, Am- 
stelodami 1682., tom. II., 1564, 

19 Kronotaksa solinskih biskupa, 69—70. 

11 »Malcho« episcopo Dalmatiensi — Dalmatiae« — 
Ewald-Hartmann, izdanje pisama Grgura I., vol. I., 49. — 
Farlati i Šišić misle, da se ima čitati »Dalminiensi, Del- 
miniensi«, odnosno »Dalminii, Delminii, i da je Malko bio 
biskup u Duvnu (Povijest Hrvata, I. 229.), ali tada Duvno 
nije imalo biskupa (Bulić-Bervaldi, o. c. 64—65), — Ovdje 
bismo se usudili dodati, da je i sv, Felicije, mučenik iz 
doba Dioklecijanova u Stobreču (Epetium) kod Solina, ta- 
kođer bio korepiskop. 

nački«, zašto da se i oni, koji su dolazili u Hrvat- 
sku među Hrvate ne zovu »hrvatskim biskupima«? 
Pitanje, da li su korepiskopi bili posvećeni biskupi 
ili samo obični svećenici, arciđakoni, arcipresbi- 
teri, jasno rješava »Historija obraćenja Karanta- 
naca«, gdje se kaže, da su slovenački narodni bis- 
kupiili korepiskopi bili posvećeni biskupi, ali bez 
jurisdikcije, zavisni od saleburških nadbiskupa kao 
njihovi pomoćnici i namjesnici u pokrajini. 


U Nin, središte čitavoga vjerskog i političkog 


života u Hrvatskoj, došao je početkom IX. v. bi- 
skup ili korepiskop, poslat iz Akvileje, da upravlja 
crkvom i svećenstvom hrvatskim. U Ninu je osno- 
vana prva mjesna crkvena zajednica, župa, s po- 
trebitim svećenstvom. Njoj je na čelu »hrvatski 
biskup« u svojstvu natpopa (archipresbyter). Tu 
tvrdnju postavljamo na zaključku nastavka split- 
skog sabora g. 928., u kome se kaže, da ninska 
crkva prije nije imala biskupa nego natpopa pod 
nazivom biskupa (archipresbyterum sub ditione epi- 
scopi)". U većim dalmatinskim crkvama u XII. i 
XIII. v. bili su arcipresbiteri na čelu svećenstva. 
Tako do g. 1145. Hvar nije imao rezidencijalnog 
biskupa, nego je potpadao pod splitsku nadbisku- 
Piju, u čije je ime upravljao jedan natpop!". Isto je 
to do g. 1298. i sa šibenskom crkvom, kojom u ime 
trogirskoga biskupa upravlja natpop“. 


12 Doc. 195. — Upozorujem na moje čitanje saborskih 
spisa u raspravi »Hiljadugodišnjica hrvatskoga kraljevstva« 
u Vjesniku za arh, i hist, dalm. 1924.—25., str. 48—56, — 
O samom ovom zaključku opet će biti govora kasnije. 

18 Hist. Sal. ed, Rački, 66—67. 

“4 Smičiklas, Cod. dipl, IV., 526, — Oko g. 859. sale- 

Dolazak »hrvatskoga biskupa« u Nin u vezi je 
s misionarskim djelovanjem franačkoga svećenstva, 
i prema tome pada u prvu četvrt IX. v. Kasnije 
osnivanje hrvatske biskupije bilo bi valjda nemo- 
guće, jer za kneza Mislava (835.—845.) prelazi 
državno središte s promjenom dinastije iz Nina u 
Klis i Bihaće kod Splita. Mislav i Trpimir (845.— 
864.) bili bi svakako isposlovali, da hrvatski biskup 
ima sijelo, gdje su i oni boravili. Stoga je točno, 
da je prvi hrvatski biskup došao u Nin u doba 
vladanja kneza Višeslava ili Borne, a najkasnije 
za kneza Vladislava, prije g. 835. Klaić“ misli, da 
je to bilo za Vladislava, ali ne preko akvilejskoga 
patrijarhe, nego preko samoga pape. Drinov! 
stavlja taj događaj u g. 879., poslije Zdeslava, kad 
je Branimir preuzeo vlast. Drinov je ovdje na kri- 
vom putu, jer ga pobija pismo pape Ivana VIII. iz 
g. 879. ninskom biskupu Teodoziju, u kome se spo- 
minju Teodozijevi predšasnici'", a to dokazuje, da 
je i prije Branimira postojala narodna hrvatska 
biskupija. : 


burški je nadbiskup Adalvin postavio u Blatnom Gradu 
Altfrida za natpopa (archipresbyterum ibi constituit, com- 
mendans illi claves ecclesiae curamque.., totius populi 
gerendam — Kos, 0. c, TI., 130 št. 165), a po smrti Altfri- 
dovoj (prije 870.) postavljen je Richbald (Kos, 0. €. II, 
160, št. 213). Ovi su natpopi bili korepiskopi, 

15 Povijest Hrvata, I., 49. :' 

16 Pogled na najstariju povijest, u Zborniku kralja To- 
mislava, 26. 

17. Doc, 12. 

IV. 
Sv. Anselm prvi hrvatski biskup 


Našem dokazivanju, da je početkom IX. v. došao 
iz Akvileje u Nin prvi hrvatski biskup, protivi se 
stara legenda ninske crkve. Po toj legendi počeci 
ninske biskupije padaju u apostolska vremena. 
Ninska predaja tvrdi, da je iz Palestine došao u 
Dalmaciju neki Anselm ili Asel, jedan od 72 uče- 
nika Kristovih, a poslao ga apostol Pavao. Anselm 
je s đakonom Ambrozom propovijedao vjeru i u 
Ninu osnovao biskupiju, te tako postao prvi ninski 
biskup. Legenda još kaže, da je Marcela, služavka 
Marte, Lazarove sestre, po smrti svoje gospodarice, 
došla u Nin, svoju domovinu, gdje je i ona širila 
kršćanstvo, pomagala svome rođaku Anselmu, i 
sveto umrla. 

O sv. Marceli Farlati' donosi nekoliko kasnijih 
izvora, po kojima je ona došla u Slavoniju ili Iliriju 
(Selavoniam, Illyria), dok o sv. Anselmu, Ambro- 
zu i Marceli iznosi Bianchi* ulomak neke zadarske 
pergamene iz g. 1230., po kojoj je »prvi ninski bi- 
skup bio sv. Asel ispovjednik, jedan od 72 učenika 


i Hlyr. Sacr, IV., 204—205. 
2 Zara cristiana, II., 192. 

Gospodnjih, koji je došao u Dalmaciju i upravljao 
ninskom crkvom sa sv. Ambrozom, svojim đako- 
nom, a za njima je u Ilirik stigla i služavka sv. 
Marte, imenom Marcela, rođakinja Aselova«. Za 
dokaz starine ninske legende Bianchi još iznosi, da 
je od davnina (ab antiquo) kaptol ninski imao 72 
kanonika na uspomenu 72 učenika Kristovih, od 
kojih je jedan bio Asel. 

Bianchi" hoće, da je pravo i originalno ime 
prvoga ninskog biskupa A šelus, koje da je tek u 
XV. v. preinačeno u Anselmus. No to nije 
točno, jer već u XIII. v. u spomenicima nalazimo 
i jedno i drugo ime. Vjerojatnije je, da je Aselus 
nastao od slabog čitanja skraćenog imena A(n)s e1- 
(m)us. Nažalost se izgubio arhiv ninske crkve, pa 
nemamo autentičnih vijesti ni o imenu, ni o bisku- 
povanju Anselmovu. Ninska crkva nema nikakovih 
životopisa i štenja o svojoj trojici svetitelja. Si- 
gurno je samo to, da imena Asel i Anselm ne ozna- 
čuju dvije osobe, dva sveca, niti se oni posebno 
svetkuju. To je jedan svetac sa dvostrukim imenom 
od kojih je prevladalo ime Anselm, pod kojim se 
uvijek štovao u Ninu prvi biskup ninski, dok se 
ime Aselovo zaboravilo i napustilo. Ime je Anselm 
starogermanskoga korijena“ i savremeno ostalim 
franačko-germanskim imenima, na koja nailazimo 
u Hrvatskoj kroz IX. v5. Blagdan sv. Anselma 
slavi se u Ninu 26. kolovoza, sv. Ambroza 8. siječ- 
pr i i i zu 

8 id. ib. IL, 196. 

4 Anselm, muško ime, iz staronjemačkog »ans« (Gott) 
i »helm« (Schutz, Helm), v. pod tom riječju u »Der 


. Grosse Brochhaus«, izd, 1928., svez. I., str. 505. 


5 Na primjer Gumpert na Bijaćima, Teodobert u 
Ninu. 

nja, sv. Marcele 27. kolovoza. Papa Martin V, udi- 
jeli 12. kolovoza 1432. potpuno proštenje na dan 
sv. Anselma". Slavi se i dan našašća njegovih moći 
14. studenoga. Sv. Anselm štuje se u Ninu kao po- 
krovitelj i zaštitnik grada, a tako i sv. Ambroz i 
sv. Marcela. 

Farlati ne vjeruje u ninsku legendu, jer joj nije 
našao potvrde u dokumentima. On kaže, da o An- 
selmu i Ambrozu nema spomena ni kod starih ni 
kod novijih hagiografa i martirologa, a da sveci 
toga imena, koje navode Bolandisti, nisu ninski 
sveci. O njima se samo u Ninu sačuvala »mjesna 
tradicija«". Ipak Farlati se ne usuđuje ustati protiv 
ninske legende s obzirom na prastari i neprekinuti 
kult. Jedino navodi mišljenje nekih, da je Anselm 
bio biskup u Reciji (Rhetiariae episcopum), i da je 
sa sv. Marcelom onamo propovijedao, te da je u 
doba Atiline provale njegovo tijelo s Marcelinim 
bilo preneseno u Nin. I Bianchi" kaže, da je ninska 
tradicija prošla kroz vijekove i došla do nas, a da 
se nitko nije usudio zanijekati je. 

Može li današnja kritika slijepo prihvatiti nin- 
sku legendu? Je li sv. Anselm učenik Kristov? Jesu 
li Anselm i Ambroz živjeli u I. v. po Kr.? Je li 
sv. Marcela tada došla u »Slavoniju«, da propo- 
vijeda, kad se u I. v. ne zna za Slavoniju? Kako je 
sv. Marcela umrla u Ninu, kad se zna, da je nje- 
zino tijelo do IX. v. ležalo u Saint Maximinu kod 
Marsilje? Jasno je, da ona nije živjela ni umrla u 
Ninu, nego da su one njezine moći (glava i član 

5 Zara gristiana, II., 248, 


7 Ilyr. Sacr. IV., 205. 
809. c. IL, 192. 


32 


prsta), koje se nalaze. u Ninu, kasnije ovamo do- 
nesene s ostalim svetačkim .moćima. Te su moći 
dospjele u Nin iz Provence početkom IX. v. Sre- 
brni kovčežići sa svetačkim moćima u riznici žup- 
ske crkve u Ninu po svojoj dekoraciji sasvim dobro 
pristaju u vrijeme oko g. 800., kad su Hrvati po- 
kršteni i u Nin donesene moći kršćanskih svetaca 
iz Franačke? 

Tko je donio iz Franačke u Nin one svetačke 
kosti? Odgovor je jasan: prvi vjerovjesnici, koji su 
iz franačkih krajeva došli u Hrvatsku, u Nin. Nin- 
ska je legenda pomiješala prenos tih moći s dola- 
skom žive Marcele u Nin, i tako se dogodilo, da je 
stavila Ambroza i Anselma s njom u vezu, kao da 
su u isto doba živjeli. U stvari je bilo ovako: An- 
selm i Ambroz došli su u Nin početkom IX. v. i sa 
sobom donijeli moći sv. Marcele, sv. Marte i drugih 
svetaca. 

Pri rasuđivanju legenda treba uzeti, da u svakoj 
ima nešto istine. Tako je za legendu o sv. Dujmu 
utvrđeno, da je Dujam zaista bio prvi biskup u 
Solinu, ali nije bio učenik sv. Petra, dakle nije ži- 
vio u I. v., nego u III.—IV. (f 304.), a prema tome 
solinska crkva nije iz apostolskih vremena". Le- 
genda o sv. Dujmu nastala je u Splitu krajem VIII. 
v., kad je obnovljena crkvena hijerarhija u Dalma- 
ciji i kad je splitska crkva htjela da bude nasljed- 
nicom solinskih nadbiskupa. Splićani su to postigli 
za sabora 925.—928., a da nitko nije mogao pobiti 
njihovu legendu. Na istom saboru ukinuta je nin- 
ska biskupija upravo stoga, što nije mogla doka- 


2 Karaman, Iz kolijevke, 142. — Jelić, Contributo, 96. 
10 Bulić-Bervaldi, Kronotaksa, 12—19. 

zati, da je u staro doba i ona imala svoga biskupa. 
Splitski sabor dakle nije znao za ninskog biskupa 
* Anselma, učenika Kristova, jer inače bi Ninjani sa 
svojim biskupom Grgurom bili iznijeli dokaze ili 
bar legendu, ako je tada postojala. Tim opet nije 
rečeno, da Ninjani i njihov biskup Grgur nisu 
znali za Anselma, ali i njima i saborskim ocima bilo 
je poznato točno vrijeme, kad je Anselm živio i bi- 
skupovao u Ninu. Bila je još svježa, tek 100 godina 
stara, uspomena na prvoga ninskog biskupa ili 
korepiskopa Anselma, koga sabor nije priznao pra- 


vim rezidencijalnim biskupom, nego arhiprezbite- . 


rom pod biskupskim nazivom. 

Anselm je historička ličnost, prvi hrvatski bi- 
skup u Ninu, koji je živio početkom IX. v. On je 
hrvatski apostol, koji je donio među Hrvate luč 
evanđeoske istine i kršćanske prosvjete. Nakon 
uspješnog rada umro je u Ninu i pokopan na po- 
časnom mjestu u crkvi ili ispred nje. Do njega je 
našao posljednji pokoj i đakon Ambroz. Njihovo 
apostolsko djelovanje ostalo je u Ninu u časnoj 
uspomeni, a narod ih je s vremenom proglasio sve- 
cima i svojim zaštitnicima, a da ih rimska crkva 
nšje takovim nikada službeno proglasila, nego je 
mučke priznala njihov kult, kao što je činila sa 
svima starijim svecima. 

Legenda o sv. Anselmu, učeniku Kristovu i nin- 
skom biskupu iz apostolskih vremena, nastala je 
po primjeru splitske legende o sv. Dujmu, poslije 
splitskog sabora 925., a prije sabora g. 1075. kad 


se radilo o obnovi ninske biskupije. Tu je legendu. . 


sabor g. 1075. usvojio kao i 925. onu o sv. Dujmu. I 
Ninjani su pobijedili pobivši njom one razloge, zbog 
kojih je prije 150 godina bila ukinuta ninska bi- 

skupija. Odmah je na to u Ninu sagrađena nova 
katedrala i posvećena sv. Anselmu, a njegove kosti 
stavljene ispod glavnog žrtvenika. 

I u čast sv. Ambroza i sv. Marcele bile su u 
Ninu sagrađene crkve i samostani. U Ninu je u 
IX. v. već postojao jedan benediktinski samostan, 
ali nije dokazano, da je tada nosio ime sv. Am- 
broza. Uz crkvu sv. Marcele bio je i ženski bene- 
diktinski samostan, osnovan u prvoj polovini Š. 
v., ali pod imenom sv. Marije, kako svjedoči isprava 
iz g. 1106." Tek kad su u crkvu prenesene moći sv. 
Marcele, crkva se prozvala njezinim imenom. 


>> 


. 11 Zara cristiana, \II., 256—259, 

V, 


Crkvena pripadnosti teritorij 
ninskehrvatskebiskupije 


Pri osnivanju hrvatske biskupije ili korepisko- 
pata u Ninu nisu splitski nadbiskupi imali ni naj- 
manju ulogu. Zato je pogrešno mišljenje onih hi- 
storika, koji hoće, da je ninski biskup i prije g. 
925. bio sufragan splitskih nadbiskupa. Klaić! na 
pr. piše, da se je knez Mislav sporazumio s nad- 
biskupom, i priznao ga za metropolitu u čitavom 
vladanju svojem, i po tome da je ninska biskupija 
došla pod splitsku metropoliju. Isto tako je krivo 
mišljenje, da je ninski biskup bio direktno podre- 
đen rimskom papi. Mi smo naprotiv ustvrdili, da je 
hrvatski biskup ili korepiskop (episeopus Chroato- 
rum) bio ovisan o akvilejskim patrijarhama onako, 
kao što su slovenski biskupi (ehorepiscopus quad- 
rantinus) ovisili o salcburškim nadbiskupima (su- 
bjecti episcopis juvavensium). 

Protiv toga tvrdi Barada*, da »akvilejski patri- 
jarh nije imao jurisdikcije nad dalmatinskim Hrva- 
tima ni u početku IX, stoljeća«, već »da je teritorij 
dalmatinske Hrvatske sve do oko g. 864. nepre- 


1 Povijest Hrvata, I., 51, 
20. c, 182—185. 

kidno pod crkovnom jurisdikcijom biskupa iz dal- 
matinskih gradova, koji su podložni carigradskom 
patrijarhu«, a poslije te godine, kad je osnovana 
rezidencijalna ninska biskupija, da je ova potpala 
pod direktnu vlast papinu. Barada se za to poziva 
na pismo pape Stjepana VI. g. 886.—7., kojim kori 
ninskog biskupa Teodozija, da se je dao posvetiti 
za biskupa od akvilejskoga patrijarhe Walberta. 
Mi baš na Teodozijevu slučaju osnivamo pri- 
padnost ninskih biskupa akvilejskoj patrijaršiji, 
jer je jasno, da se Teodozije ne bi dao posvetiti od 
Walberta, da se nije smatrao njegovim sufraga- 
nom". Po tom se slučaju ima zaključiti, da su i 
Teodozijevi  predšasnici primali posvećenje od 
akvilejskih patrijarha, dakle, da su bili njihovi su- 
fragani, a tako i njegovi nasljednici do poslije g. 
928. 
O podložnosti ninske hrvatske biskupije i Šišić“ 
i Ritig" i redom ostali naši pisci pogrješno misle, 
da je hrvatska biskupija prije 925. priznavala me- 
tropolite splitske ili da je neposredno bila ovisna 
O papi. Tako Barada“ kaže, da je »ninska bisku- 
Pija... silom prilika postala biskupija »exempta«, 
neposredno podložna papi od svoga postanja, i da 
je njenoga biskupa mogao posvetiti jedini papa«. 
Sva se ta mišljenja oslanjaju na krivu pretpostavku, 
da je papa posvetio Teodozija za ninskog biskupa. 


2 Razloge, koji su naveli Teodozija, da i preko pa- 
Dina poziva ide u Akvileju, te zašto je Stjepan VI. uko- 
rio Teodozija i Walberta, iznio sam u raspravi »Ninski 
biskup Teodozije«, str, 9—12 i 18—2%4. 

* Povijest Hrvata, I., 392, 660. 

50. c. 64, " 

$ 0. c. 185. 

Međutim je dokazano, da je Teodozija posvetio pa- 
trijarha Walbert, a ne papa. 

Ne može se misliti na neki privilegirani položaj 
hrvatske biskupije, ni tako daleko ići, da je hrvat- 
ski biskup, u početku obični pokrajinski korepi- 
skop, bio neposredno podložan rimskom papi, kao 
što su bik neki biskupi u Italiji". Nije moguće, da 
bi papa g. 925.—928. dopustio, da splitski sabor 
dira u ninsku biskupiju, i da je dokine, kad bi ona 
bila direktno njemu podložena. Sabor za to uopće 
ne bi bio nadležan. Razumljivije je stoga, da sabor 
ruši nešto, što je ovisilo o akvilejskoj patrijaršiji, 
koja više nije imala ništa s Hrvatskom i s ninskom 
hrvatskom crkvom, pošto je Hrvatska bila neza- 
visna slobodna država, kojoj se tada priključila 


Dalmacija, a ta je imala svoga metropolitu, i ovaj: 


svoje sufragane u dalmatinskim gradovima. Bile 
su dakle opet nadošle nove političke prilike. 
Kudgod se širila franačka vlast, tamo je bila i 
crkvena vlast franačkih biskupa. U Hrvatskoj je 
tu vlast predstavljao akvilejski patrijarha, a njegov 
zamjenik bio je hrvatski biskup. Sam naziv »episco- 
pus Chroatorum« i izraz »in Chroatorum terra 
episcopus« jasno dokazuju, da se je vlast hrvat- 
skoga biskupa protezala nad čitavom hrvatskom 
zemljom i hrvatskim narodom. Hrvati su živjeli u 
dvjema kneževinama, Dalmatinskoj i Posavskoj 
Hrvatskoj, pod posebnim knezovima, ali su oba pri- 
znavala vrhovnu franačku vlast, a obje kneževine 


7 Tako je biskup u Orvietu, nedaleko Rima, »romano 
pontifici fuit ommediate subjectus«, te i »episcopatus Fo- 
rosemproniensis« (Šišić, Povijest Hrvata I., 509, 558 bilj. 
5), ali to nisu bili korepiskopi, nego pravi rezidencijalni 
biskupi. 

jednako su potpadale pod jurisdikciju akvilejskoga 
patrijarhe, i prema tome pod upravu hrvatskoga 
biskupa. Teritorij starih iščezlih biskupija, sisačke 
i srijemske, spadao je pod vlast akvilejske dijeceze, 
kojoj je teritorij, po mišljenju Klebela*, obuhvatao 
poslije g. 803. prema istoku Posavsku Hrvatsku ot- 
prilike do današnje Požege, a valjda i do Osijeka, 
dok je Srijem spadao pod bugarskog biskupa. Kako 
nije poznato,da su akvilejski patrijarhe u Posav- 
sku Hrvatsku slali posebne korepiskope, ima se 
uzeti, da je i ona spadala u okvir djelovanja i 
vlasti hrvatskih biskupa u Ninu, pa da se je nji- 
hova vlast tako protegla sve do Save i Dunava. Na 
istoku je hrvatska biskupija obuhvatila teritorij ne- 
kadašnje duvanjske biskupije. Ne možemo se slo- 
žiti sa Šišićem) da je s teritorijem sisačke i du- 
vanjske biskupije »direktno upravljao splitski nad- 
biskup«. 


U prvi mah se čini, da se ovome velikom teri- 
toriju hrvatske biskupije protivi tvrdnja splitskog 
nadbiskupa u listini kneza Trpimira od g. 852., 
kojom kaže, da je njegova splitska crkva metropola 
»sve do obale Dunava i gotovo po čitavoj hrvat- 
skoj državi«." Opće je mišljenje historika, da su te 
riječi kasnije namjerno umetnute, ali, kad bi bile 
i izvorne, ne pokazuju stvarno stanje, nego samo 
virtualno pravo splitskih nadbiskupa kao nasljed- 
nika solinskih nadbiskupa. Nadbiskup tim riječima: 
ipak priznaje, da jedan dio teritorija hrvatske 
države njemu ne pripada, a taj dio je samo onaj, 


8 Starohrv, Prosvjeta, N. S. II, 172. 
% Povijest Hrvata, I., 660. 
10 Doc, 4. 

koji je, po njegovu mišljenju, pripadao hrvatskoj 
biskupiji, valjda oko Nina Nadbiskup. je imao 
pred očima nekadašnji veliki teritorij svojih pred- 
šasnika solinskih nadbiskupa. Očito je, da je g. 852. 
hrvatski biskup imao jurisdikciju sve do Drave, a 
na to je nadbiskup stao dokazivati, da on ima vlast 
još dalje, do Dunava, i to je htio, da se u ispravi 
istakne. Splitski arciđakon Toma pobija nadbi- 
skupa, kad po nepoznatim nam izvorima piše, da 
se jurisdikcija hrvatskog biskupa protezala sve do 
rijeke Drave", 

Po pričanju Ivana, arciđakona goričkog, pisca iz 
XIV. v., teritorij među Savom i Dravom, t: j. Po- 
savska Hrvatska, došao je pod jurisdikciju hrvat- 
skog biskupa g. 1031. On piše, da je hrvatski kralj 
Krešimir pomagao ugarskoga kralja sv. Stjepana 
u ratu protiv cara Konrada, i za nagradu da mu 
je dao onaj dio Slavonije, koji je dotada bio ma- 
džarski, te s tim da se je i jurisdikcija hrvatskog 
biskupa protegla do Drave“, Ne upuštajući se u 
pitanje pripadnosti zemlje između Save i Drave 
Madžarskoj, za nas je vijest arciđakona Ivana 
važna, što potvrđuje jurisdikciju hrvatskog biskupa 
u prvoj polovini XI. v. sve do Drave. Oba arciđa- 
kona, Toma i Ivan, u tome se slažu. 

Dalmatinska se Hrvatska prema zapadu i jugu 
prostirala do mora, sve do samih zidina primorskih 
gradova. Ondje je bila granica između franačkog i 
bizantskog posjeda. U svim mjestima i selima u 
neposrednoj blizini gradova, na pr. u Solinu, Klisu, 
Bijaćima, vladao je hrvatski vladar, a potom je 


11 Histor, Sal, ed. Rački, 45, 
12 Doc. 472. 

do samih gradskih zidina bila jurisdikcija hrvat- 
skog biskupa. Trag te vladarske vlasti sačuvao nam 
je splitski kroničar Mika Madijev'*, pripovijedajući 
o nasiljima bana Mladena Šubića g. 1322., te kaže 
»da su banovi ljudi otimali zemlje i posjede građa- 
na primorskih i dalmatinskih gradova, i dijelili ih 
među sobom, tvrdeći, da njima pripada sve, što je 
izvan grada po pravu otaca i po pravu sile«. 


Teško je bilo takovo stanje gradskim Latinima, 
pripadnicima bizantskog carstva, jer ni ono malo 
zemlje oko gradova nije bilo njihovo. Da bar mirno 
mogu zemlju obrađivati, došlo je oko g. 882.—886. 
do nekog sporazuma između hrvatskoga kneza Bra- 
nimira i cara Vasilija. Car je u to ime izdao na- 
redbu, da dalmatinski gradovi i otoci za mirno uži- 
vanje zemalja oko gradova plaćaju hrvatskom 
knezu danak (Split 200 zlatnika, Zadar 110, Tro- 
gir, Osor, Rab i Cres po 100)“. Tako su se dalma- 
tinski gradovi malo proširili po hrvatskoj zemlji, pa 
su i njihovi biskupi valjda protegli svoju duhovnu 
vlast na obližnja hrvatska sela. Usprkos sporazuma 
Branimirova s carem hrvatski biskupi nisu dopu- 
stili dalmatinskim biskupima, da se šire po hrvat- 
skom teritoriju. Zato papa Leon VI. poslije split- 
skog sabora naređuje g. 928., da se dalmatinske bi- 
skupije imaju proširiti izvan gradskih zidina da- 
leko po selima", a za splitsku nadbiskupiju izričito 
hoće da zahvati hrvatsku zemlju". 


18 Lucio, Memorie di Trau, 163. 

14 Doc. 372, 

15 Doc. 196. 

16 Tim je splitska nadbiskupija dobila samo užu oko- 
licu, a ne jurisdikciju nad Hrvatskom. 

Iz svega se toga očito vidi, da je teritorij hrvait- 
ske biskupije bio isti, koji je obuhvatala hrvatska 
država, i da dalmatinski biskupi nisu imali nika- 
kve jurisdikcije u hrvatskoj zemlji sve do g. 928., 
a i otada u vrlo ograničenom prostoru. Ni sam So- 
lin, na domaku Splita, gdje su bile grobnice hrvat- 
skih vladara i njihove brojne zadužbine, nije do 
Zvonimira pripadao splitskoj nadbiskupiji. Crkva 
sv. Petra na Solinu, u kojoj je Zvonimir okrunjen, 
ležala je na teritoriju hrvatske biskupije. 

VI. 


Hrvatski knezovi prema hrvatskoj 
crkvi 


U Dalmatinskoj su se Hrvatskoj kroz IX. v. 
otimale o vlast dvije porodice. Jedna, koju ćemo 
po kasnijem članu Domagoju nazvati Domagoje- 
vićima, imala je svoje sijelo u Ninu, a druga, 
Trpimirovići, stanovala je u blizini Splita u Klisu 
i Bijaćima. Iz prve su potekli prvi poznati hrvat- 
ski knezovi: Višeslav (o. 800.), Borna (o. 810.—821.), 
pa Vladislav (821.—o. 835.). Ovi su vladali u doba 
franačkog osvajanja i pokrštenja naroda te osni- 
vanja hrvatske biskupije. Uz priznavanje franačke 
vrhovne vlasti priznavali su i akvilejske patri- 
jarhe, a s tim i vlast zapadne rimske crkve. 

Poslije Vladislava dođe na prijestolje, valjda 
prevratom, knez Mislav (o. 835.—845.) iz druge 
porodice, možda otac Trpimirov. Njega naslijedi 
knez Trpimir (o. 845.—864.). Blizina Splita ubrzo 
je urodila prijateljstvom između Trpimirovića i 
nadbiskupa splitskih, koji su onda potpadali pod 
političku i crkvenu vlast Carigrada. Ako i ne stoji 
Klaićevo' mišljenje, da se je Mislav sporazumio 
s nadbiskupom i priznao ga metropolitom u svojoj 


1 Povijest Hrvata, I., 51. 

državi, ipak je sada nastalo doba, o kome piše To- 
ma arciđakon", da su hrvatski knezovi počeli ča- 
stiti crkvu sv. Dujma i darivati joj posjede i ima- 
nja, desetine i darove. Trpimirovu. sinu kumovao 
je splitski nadbiskup Petar, i knez ga zove svojim 
»dragim kumom <, 

Uz sve lično prijateljstvo s nadbiskupima i što- 
vanje crkve sv. Dujma, nisu ni Mislav ni Trpimir 
priznavali crkvenu vlast nadbiskupovu. Trpimir 
priznaje vrhovnu političku franačku vlast“, a si- 
gurno i vlast akvilejskih patrijarha, Trpimir ho- 
dočasti u neki samostan u akvilejskoj patrijaršiji, 
kako to svjedoči jedno staro evanđelje, koje se 
čuva u Cividalu. Među imenima mnogih uglednih 
hodočasnika iz druge polovine IX. v. nalazi se i 
ime kneza Trpimira (domno Tripimiro) i njegova 
sina Petra (petrus filius domno Tripemiro)". Za Mi- 
slava ili Trpimira sagrađena je na Bijaćima crkva, 
posvećena franačkoj svetici Marti, a u njezinim 
ruševinama nađen je natpis franačkog svećenika 
Gumperta". Trpimir je sagradio blizu Klisa prvi 


poznati benediktinski samostan i doveo redovnike ' 


ili iz Montecassina ili iz kojega franačkog samo- 
stana. Na Trpimirov dvor dođe g. 846. glasoviti 
franački Benediktinac Gottschalk", upravo kad je 
Trpimir išao u rat protiv Grka (Bizantinaca) i nji- 
hova patricija?, 

* Histor. Salon, ed, Rački, 35, 

3 Doc. 8. 

4 id. ib. 

5 Doc, 383. 

% Karaman, Iz kolijevke, 170—1T1. 

7 Doc. 841. 

8 Katić, Saksonac Gottschalk na dvoru kneza Trpi- 
mira, u Bogoslovskoj Smotri, g. 1932. br. 4. 

Sve bi nam to bilo dokazom, da je i druga 
hrvatska kneževska porodica, Trpimirovići, prizna- 
vala akvilejskog patrijarhu, a po njemu i hrvat- 
skog biskupa. 

Međutim se borba dviju hrvatskih kneževskih 
porodica nastavila svom žestinom. Poslije Trpimira 
prevlada prva dinastija, i vlast preuze knez Do- 
magoj (o. 864.—876.), veliki pristaša papin. Za Do- 
magoja nastaje u Hrvatskoj pokret protiv Frana- 
ka, koji nakon sedam godina borbe sretno svrši 
za još živa Domagoja ili njegova sina i nasljed- 
nika Iljka (876.—878.). Kroz to vrijeme sin Trpi- 
mirov Zdeslav pobježe caru u Carigrad, da traži 
pomoć protiv Domagojevića. I uz pomoć carsku 
vrati se u Hrvatsku, preote vlast, zasjede na očevo 
prijestolje i istjera iz domovine Domagojeve si- 
nove*. 

Knez Zdeslav najizrazitiji je predstavnik one 
stranke u Hrvatskoj, koja je naginjala Bizantu i 
crkvi carigradskoj. On odmah prizna vlast bizant- 
skoga cara i prisili hrvatsku crkvu i sav narod 
da se podloži carigradskom patrijarhi. To je možda 
bio plod dugog prijateljstva Trpimirovića sa split- , 
skim nadbiskupima, i nagovaranja nadbiskupova, 
koji nije trpio u Hrvatskoj, do samih svojih vrata, 
vlast hrvatskih biskupa. I Carigrad je preko nad- 
biskupa i svojih činovnika u Dalmaciji rovario 
Protiv Hrvatske, iskoristivši valjda pokret protiv 
Franaka i takmičenje dviju kneževskih porodica. 
U Leonovim Taktikama kaže se, da je car Vasi- 
lije 1. dalmatinske Slavene »oslobodio robovanja 
njihovim arkontima i naučio ih boriti se protiv 


% Doc. 373. 

plemena, koja bijahu Romejima neprijatelji«“. To 
se odnosi na borbu dviju hrvatskih dinastija, od 
kojih je jedna, Trpimirovići, bila Romajima (Bizan- 
tincima) prijateljska, a druga, Domagojevići, ne- 
prijateljska. 

Pokušaj Zdeslavljev, da odvrati hrvatsku crkvu 
od Akvileje i Rima, nije uspio, jer se diže Brani- 
mir, po svoj prilici sin Domagojev, te ubije Zdesla- 
va i proglasi se knezom (879.—892.). Sada je opet 
priznata vlast akvilejskoga patrijarhe i hrvatskog 
biskupa, a s Rimom utvrđena ponovno tvrda veza, 
koja se više nikada nije raskinula. I Braminir sa 
ženom kneginjom Marušom hodočasti u onaj sa- 
mostan u akvilejskoj patrijaršiji (Branimero comi- 
ti. Mariosa cometissa)'. 

Branimir je valjda zbog urote Trpimirovića iz- 
gubio život i prijestolje, na koje je zasio Zdeslav- 
ljev brat Mutimir (892.—910.). Mutimir nije do- 
duše otrgnuo hrvatsku crkvu od Rima, kao brat 
mu, ali ima dokaza, da nije priznavao vlasti hrvat- 
skih biskupa, i da je volio nadbiskupima, nego 
svojim narodnim biskupima. 

Mutimira naslijedi sin Tomislav (0. 910.—o. 935.), 
prvi kralj hrvatski, koji uvidi veliku važnost hrvat- 
ske crkve u državi, te preko nje htjede podložiti 
dalmatinske gradove i Latine. 


10 Doc. 369. 
11 Doc. 383, 

VII. 


Osnivanje rezidencijalne biskupije 
uNinu 


Po Farlatiju i nekim nepouzdanim izvorima 
Bianchi' je, vjerujući u legendu o apostolskom po- 
rijetlu ninske biskupije, donio imena nekih nin- 
skih biskupa poslije Anselma. To su: Maksim g. 
380., Ivan g. 530., Konstantin g. 539., Teodorik g. 
686., kojega da je splitski nadbiskup Ivan Rave- 
njanin posvetio za hrvatskog biskupa; Patricije 
g. 699. (po nekoj akvilejskoj historiji), Mavar g. 
714., koji da je prisustvovao sinodi u Akvileji (po 
historiji akvilejske crkve, izdatoj u Mlecima 1714.), 
Anastazije g. 756., kojega da spominju akta akvi- 
lejske crkve (po spomenutoj historiji), Pavao g. 
787., rodom Hrvat (Slavo di nascita — po istim 
aktima), Marin g. 812. (spomenut u onim aktima) 
i Teodozije g. 879. 


Imena tih, osim posljednjega Teodozija, ne po- 
znaju ni ninska predaja ni sačuvani spomenici, ni 
iskopine ninske, Kritika ih stoga ne može priznati. 
Pravi historički niz biskupa ninskih počinje s le- 

# Zara cristiana, II., 197—206. — Nažalost nismo mogli 
doći do »Historije akvilejske crkve«, izdane u Mlecima g. 
1714., na koju se Bianchi poziva. 

gendarnim Anselmom, koji je živio u prvoj četvrti 
IX. v., is Teodozijem, za kojega se znade, da je bio 
izabran g. 879. Iz Bianchijeva popisa mogao bi se 
amo uvrstiti onaj Pavao, »rodom Hrvat«, i njegovo 
biskupovanje staviti u g. 877., neposredno ispred 
Teodozija. 

Anselmo i njegovi prvi nasljednici bili su kor- 
episkopi. Nisu prema tome bili pravi rezidencijalni 
biskupi, kao oni u dalmatinskim gradovima. Nin- 
ski korepiskopi nisu imali prave jurisdikcije i vla- 
sti, nego su u svemu bili ovisni od Akvileje. Nisu 
stoga bili pravi biskupi, kao što ni sam Nin nije bio 
pravi grad kao drugi dalmatinski primorski gra- 
dovi. Nin, sjedište hrvatskih knezova i hrvatskih 
biskupa, smatrao se selom (villa). 

To je uzrokom, da su Ninjani i hrvatski knezovi 
željeli, da i njihovo mjesto bude u svemu ravno 
dalmatinskim biskupskim gradovima, a i više. 
Mjesto, koje nije bilo grad (civitas), nije moglo ni 
imati svoga rezidencijalnog biskupa. Tako je do 
XIII. v. Šibenik bio selo, a ne grad, i pripadao je 
trogirskoj biskupiji, dok ga nije papa Bonifacije 
VIII. g. 1298. proglasio gradom?. 

Međutim Nin je brzo prestao biti prijestolni- 
com, jer knezovi Mislav i Trpimir, članovi druge 
dinastije, ne stoluju u Ninu, nego u Klisu i na Bi- 
jaćima. Kad je poslije Trpimira zavladao Domagoj 
(864.—876.) i Nin opet postao sjedištem hrvatskih 
knezova, pitanje je rezidencijalnog biskupa postalo 
aktuelnim. Dogodilo se to za pape Nikole I. (858.— 
867.), a kako su Domagoj i Nikola I. vladali isto- 


* Farlati, Iilyr. Sacr. IV., 459, 

dobno samo od 864.—867., može se uzeti, da se je 
tada pokrenulo to pitanje. 

Nije valjda slučaj, da Hrvati traže posebnoga 
biskupa, kad i bugarski knez Boris hoće zasebnog 
biskupa za svoju zemlju. Boris primi krštenje od 
Carigrada zimi 864.—865., a za njim i njegov narod, 
i odmah zatraži od patrijarhe Fotija posebnoga 
crkvenog glavara za svoju državu, čemu se Fotije 
usprotivio, jer je htio imati Bugarsku pod svojom 
vlasti. Zato se Boris obrati u Rim papi Nikoli I. 
(u kolovozu 866.), da mu pošalje biskupa i sveće- 
nike. Papa se odazva i posla mu dva biskupa kao 
svoje legate, koji su imali uvesti u bugarsku crkvu 
rimski obred i privesti je pod papinsku jurisdik- 
ciju. Nikola I, obeća Borisu jednog biskupa, a ka- 
snije da će mu dati i nadbiskupa, pa i patrijarhu. 
Boris onda zamoli papu, da jedan od onih legata 
bude bugarski nadbiskup, na što papa ne htjede 
pristati. Ni novi papa Hadrijan II. (867.—872.) ne 
usliša Borisove želje, našto se -Boris opet obrati 
Carigradu i patrijarha Ignatije posla u Bugarsku 
arhiepiskopa, biskupe i svećenike, i s tim bi Bu- 
garska izgubljena za Rim. 


Za nas je još važnije, što se je u to doba zbi- 
valo u Moravskoj i Panoniji, kad su onamo došla 
braća Ćiril i Metod. Oni dođoše ljeti 864. u Morav- 
sku kao misionari, ali namjera kneza Rastislava 
bila je više politička, jer se htio s pomoću ovih 
misionara iz Carigrada odcijepiti od crkvene juris- 
dikcije njemačkih biskupa. To je htio postići po- 
stavljanjem posebnog biskupa u svojoj zemlji. Ta 
je ideja sazrela do g. 867., kad su sv. braća krenula 


4 ' ' 49 


preko Panonije u Rim. Svrate se panonskom knezu 


.Kocelju u Blatni grad, i tom se prigodom rodi ideja . 


o posebnom biskupu za Koceljevu i Rastislavljevu 


zemlju. Hadrijan II., nasljednik Nikole I, (f 13. stu- 


denoga 867.), pristade na Koceljevu želju i posveti 
Ćirila za biskupa. Kako je Ćiril malo zatim umro 
(14. veljače 869.), izradi Kocelj od pape, da obnovi 
nekadašnju srijemsku metropoliju, i Metod bi sada 
posvećen za panonsko-moravskog nadbiskupa. 

I Hrvati u to vrijeme zažele imati svoga po- 
sebnog biskupa. Knezu Domagoju nije sigurno bio 
po volji podčinjeni položaj hrvatske crkve, niti 
tuđin korepiskop, politički eksponent franačke vla- 
sti u Hrvatskoj, protiv koje su Hrvati bili već 
ustali. Domagoj je trebao biskupa nezavisnog, Hr- 
vata po rođenju i osjećaju. Nikola I. ne htjede mu 
“udovoljiti, kao ni Bugarima. Nato ninski kler i na- 
rod i protiv volje papine i ne pitajući akvilejskog 
patrijarhu, a bez sumnje uz pristanak i nagovor 
kneza Domagoja, sami izaberu svoga pravog rezi- 
dencijalnog biskupa, ne htijući više znati za korepi- 
skopa iz Akvileje. To je doba, o kome kasnije papa 
Leon VI. kaže »probitas temporis«, to jest prilike 
vremena, u kojima je Nin dobio biskupa. Možda je 
taj biskup bio onaj Pavao, »rodom Hrvat«. 

Samovoljni izbor Ninjana povrijedi ne samo 
pravo akvilejskog patrijarhe, nego i pravo rim- 
skoga pape, bez čijega se ovlaštenja nisu mogle 
osnivati nove rezidencijalne biskupije, osobito u 
malim mjestima, kakav je bio Nin. Čim je papa 
Nikola I. za taj čin doznao, bez sumnje na tužbu 
iz Akvileje, ukori kler i puk ninski, što su protiv 

propisa pristupili izboru biskupa bez odobrenja 
svete stolice, jer bez njezina se pristanka ni crkve 
ne smiju graditi, a kamo li osnivati nove biskupije*. 

Papa se je dakle odlučno usprotivio izboru nin- 
skog biskupa, odnosno uzdignuću dotadašnjeg 
korepiskopa na rezidencijalnog biskupa, Zato nasta 
spor između pape i Hrvata, kao i između Nina i 
Akvileje. Taj pokret, kako rekosmo, pada u doba 
ustanka Hrvata protiv političkoga franačkog go- 
spodstva. O samom ustanku pripovijeda Konstan- 
tin Porfirogenit ovo: »Kroz izvjesno vrijeme poko- 
ravali su se Francima i Hrvati, koji su bili u Dal- 
maciji... No Franci su ih mučili tako nemilo, da 
su i dojenčad hrvatsku ubijali i bacali psima. Ne 
mogući Hrvati od Franaka to podnositi, odmetnuše 
se od njih i ubiše arhonte, koje su im bili posta- 
vili. Zbog toga se diže na njih iz Francije velika 
vojska, i ratujući sedam godina napokon teškom 
mukom Hrvati izniješe pobjedu te sve Franke od- 
straniše zajedno s vođom njihovim po imenu Koci- 
lom, i postavši svoji gospodari i nezavisni (auto- 
despotoi kai autonomoi) zamole iz Rima krštenje. 
I poslani biskupi ih pokrstiše za vladanja arhonta 
Porina«*. 

Tko je bio arhont Porin, nije jasno, a nije točno 
određeno ni vrijeme, kad su Hrvati ustali protiv 
Franaka. Ipak nismo daleko od istine, ako kažemo, 
da je sve to počelo u doba pape Nikole I. Da li je 
pokret Ninjana za izbor biskupa bio uzrokom rata 
Franaka protiv Hrvata, ili su za već rasplamsalog 


3 Doc. 185. Bolje u Šišića, Priručnik, 199—200. 
4 Doc. 328. 

rata Ninjani htjeli prekinuti veze s Akvilejom, ne 
može se znati. Rat je svakako potrajao sedam go- 
dina i Nikola I. nije doživio svršetka mu, nego 
Hadrijan IL, pod kojim je spor Nina i Akvileje 
konačno riješen: nije poznato, pod kojim uvjetima, 
ali je neosporno, da je Nin dobio svoga rezidenci- 
jalnog biskupa (episcopus nonensis), iako je ostao 


i nadalje podvrgnut vlasti akvilejskog patrijarhe, ' 


ne kao korepiskop, nego kao sufragan. Patrijarha 
je popustio, da kler i puk ninski biraju biskupa, 
a njemu je pripalo pravo potvrde izbora i posve- 
ćenja. 

Rezidencijalni biskup nije mogao ostati bez 
nadležnog nadbiskupa ili patrijarhe, i stoga je nin- 
ski biskup ostao pod vlašću Akvileje, jer nije mo- 
gao pripasti Splitu, koji je bio u zajednici s Cari- 
gradom, niti je mogao biti »exemptus« pod nepo- 
srednom papinom jurisdikcijom, kako je tvrdio 
Rački", a s njim i drugi. Papa Hadrijan II. spora- 
zum je samo odobrio oko g. 870., kad je također 
bio pristao, da se za Metoda obnovi srijemsko- 
panonska biskupija. Tako je izabrani prvi ninski 
rezidencijalni biskup, Pavao »Hrvat«, bio posvećen 
u Akvileji. 

Sada se samo po sebi nameće pitanje: što je 
bilo s hrvatskim korepiskopom poslije osnutka 
ninske rezidencijalne biskupije? Najvjerojatnije 
je, da je ninski rezidencijalni biskup zadržao na- 
slov hrvatskog biskupa, s tim prije, što je sav 
hrvatski teritorij ostao sada pod njegovom juris- 
dikcijom. Drugim riječima: hrvatska je biskupija 


5 Rad. Jugosl. Akadem, knj. 35., str, 138. 

pretvorena iz korepiskopata u rezidencijalnu sa 
sjedištem u Ninu. Novi biskup ima službeni crkveni 
naslov ninskoga biskupa, ali je u narođu i nadalje 
smatran i zvan hrvatski biskup. Ti se nazivi kroz 
vijekove miješaju. U aktima splitskoga sabora 925. 
—928. nalazimo oba naslova: »episcopus nonensis« 
i »episcopus Chroatorum«, ali to nisu bile dvije oso- 
be, dva različita biskupa, nego jedan s dva na- 
slova, Papa Leon VI. zove Grgura biskupom nin- 
skim, a u istom pismu malo poslije kaže, da je 
Grgur silom prilika postao biskupom u hrvatskoj 
zemlji“. Prema tome je očito, da je Grgur, a tako 
i njegovi predšasnici, bio i ninski i hrvatski bi- 
skup. Takav je bio i njegov predšasnik Teodozije 
i Aldefreda. Nije stoga pogrešno, ako se odsada 
hrvatski biskupi zovu ninskim i obratno. 

Ninski hrvatski biskup jest narodni specijalni 
biskup, kakovi nisu bili dalmatinski biskupi sa 
svojim ograničenim biskupskim teritorijem, Nin- 
ski biskupi imaju jurisdikciju nad čitavom hrvat- 
skom zemljom, Drugog biskupa u Hrvatskoj nema. 
Hrvati smatraju i nazivaju ninske biskupe svo- 
jim biskupima, a tako ih zovu i papa i sabor. 
U pismu pape Ivana VIII. iz g. 881., upravljenu 
»uzvišenom mužu Branimiru, slavnom knezu i dra- 
gom našem sinu, i svim pobožnim svećenicima i 
poštovanim županima i svemu narodu«, stoji napi- 
sano: »čuvši od Teodozija, vašega časnog bi- 
skupa ... kad se k vama vrati va š dragi biskup«". 
U XII. članu zaključaka splitskoga sabora g. 925. 


$€ Doc. 196. 
7 Doc. 13. 

govori se, kako su kralj i velikaši hrvatski htjeli 
sve dalmatinske biskupe podložiti svome bi- 


skupu, te sabor baca na njih ina njihova bi- , 


skupa svaku odgovornost za posljedice*. Kralj 
Zvonimir, nakon obnove ninske biskupije, zove 
hrvatsku biskupiju svojom, a hrvatskog bisku- 
pa svojim biskupom. 

I naši stariji povjesnici Lucius i Farlati jednoga 
su mišljenja o tome. Lucius" kaže, da je Hrvatska 
od početka svoga pokrštenja imala samo jednoga 
biskupa, a Farlati'!, veliki poznavalac naše crkvene 
povijesti, piše, da su Hrvati i njihovi knezovi i 
kraljevi poslije pokrštenja imali samo jednoga bi- 
skupa i to od svoga roda i jezika, da je ninska 
biskupija obuhvatala sav hrvatski narod, da je bio 
jedan hrvatski biskup, i da je ninskim biskupima 
bila povjerena skrb nad čitavim hrvatskim naro- 
dom, te da od svoga pokrštenja Hrvati nisu za 
nekoliko vijekova imali drugoga biskupa osim 
ninskog. 


8 Doc. 192. 

? Doc. 112—113, 118. 

19% De regno Dalm. et Croat. lib, I., cap. XIV. 
11 Illyr. Sacr, IV., 1, 212, 280. 

VIII. 
Biskup Teodozije 


Nakon uspjelog ustanka Hrvata protiv Franaka 
i pobjede klera i puka ninskog za rezidencijalnu 
biskupiju nastavila se borba dviju hrvatskih dina- 
stija za prevlast. Domagojevići su opet izgubili 
vlast. Zdeslav, Trpimirov sin, vrati se g. 878. iz 
Carigrada, preote vlast, protjera Domagojeviće i 
prizna cara bizantskog za vrhovnoga gospodara. 
Uz državni udar Zdeslav izvede i crkveni, te nin- 
sku crkvu i sav hrvatski narod podvrgne jurisdik- 
ciji carigradskog patrijarhe Fotija, odnosno split- 
skog nadbiskupa. Na taj se događaj odnosi, što 
Konstantin Porfirogenit piše. »U vrijeme prepobož- 
nog cara Vasilija poslaše Hrvati i Srbi do njega 
poslanike, moleći ga, da bi pokrstio one od njih, 
koji još nisu bili kršteni; k tome poželješe da budu 
opet pokorni bizantskomu vladanju, kako su u 
prvi mah bili. Razumjevši to blaženi car posla 
svoga carskog čovjeka sa svećenicima, i tako bješe 
pokršteni svi, koji još ne bijahu primili sveti krst«'. 
Naravno, ovdje se ne radi o krštenju Hrvata, nego 
o prelaženju u Istočnu crkvu i priznanju carigrad- 
skog patrijarhe, ' 


1 Doc. 370—371. 

Zdeslavljev je prevrat donekle uspio, valjda si- 
lom i krvlju, kao što je odmah krvlju bio i ugušen. 
Narod s Domagojevim sinom Branimirom na čelu 
digne ustanak, i u nekom okršaju pade Zdeslav od 
Branimirove ruke?. To se dogodi u proljeće 879., 
kad je Branimir zasio na kneževsko prijestolje. 
Tim su se odmah političke i crkvene prilike u 
Hrvatskoj promijenile, i vratilo se stanje, kakovo 
je bilo prije Zdeslava. Pobjeda je Branimirova 
bila i pobjeda hrvatske crkve, i strašno upozorenje 
budućim hrvatskim vladarima, da će narod ostati 
vjeran svojoj crkvi i rimskoj stolici. U hrvatskoj 
povijesti nije se više nikada ponovio takav pokret. 


Kad je Branimir stupao na vlast, bila je ispraž- 
njena biskupska stolica u Ninu smrću biskupa 
Pavla, rodom Hrvata". Kler i puk ninski izabraše 
sada đakona Teodozija za biskupa. Knez Branimir, 
pristaša rimske crkve, javi papi Ivanu VIII., da se 
on i svećenstvo i sav narod hrvatski vraćaju u 
krilo rimske crkve, te mu obeća vjernost i posluš- 


nost“. To isto javi i Teodozije stavljajući također . 


papi do znanja svoj izbor za biskupa. Ivana VIII. 
obradovaše ti glasovi, te na Spasovo 21. svibnja 
.879. pri službi Božjoj blagoslovi Branimira, sav 


2 Doc. 374. 

? Neodrživa je primjedba Barađina (o. c. 218) kad sum- 
nja đa su nasljednici Pavlovi Teodozije i Grgur »čisto- 
krvni Hrvati«. Za Grgura se bar znade, da je bio sin 
hrvatske porodice Dobre (Kukuljević, u Radu Jugosi. 
Akad. knj. 58., str. 27., bilj. 3), a za Pavla nam jamči 
Bianchijev izvor, 

4 Doc. 89. 

narod i zemlju hrvatskuš, a zatim upravi 7. lipnja 
jedno pismo Branimiru", a drugo Teodoziju" s pozi- 
vom, da dođe u Rim na biskupsko posvećenje, a da 
podnipošto ne traži posvećenje drugdje*. Papa htje- 
de s tim upozoriti Teodozija, da ne ide na posve- 
ćenje u Carigrad ili u Split, nego da dođe.u Rim, 
da tim počasti i njega i hrvatsku crkvu, koja se 
eto odmetnula od Fotija. 

Teodozije se iz nepoznatih nam razloga nije 
odazvao papinu pozivu, nego pođe u Akvileju, 
kamo su išli i njegovi predšasnici, i ondje ga po- 
sveti patrijarha Walbert?. Kao već posvećeni bi- 
skup krene zatim Teodozije g. 880. u Rim, da papu 
izvijesti o događajima u Hrvatskoj. 

Papa se bio ponadao, da će događaji u Hrvat- 
skoj utjecati i na crkvene prilike u Dalmaciji, oso- 
bito u Splitu, gdje je upravo bio umro nadbiskup. 
Zato pozva Splićane i dalmatinske biskupe, da se 
i oni vrate u rimsku crkvu i da izaberu nadbi- 
skupa, kojega će im on posvetiti". Oni ga, sigurno 
pod pritiskom bizantske političke vlasti, ne poslu- 
šaše, nego izabraše za nadbiskupa Marina, koji za- 
jedno s ostalim dalmatinskim biskupima ostade 
vjeran i podložan carigradskom patrijarhi. 


5. Doc. 9. 

$ Doc. 8—9. 

7 Doc. 9—10. 

8 Doc. 12. 

2 V, moju raspravu »Ninski biskup Teodozije«, 9.—12. 
i 18.—24., gdje sam naveo po prilici razloge, zašto je Teo- 
dozije išao u Akvileju, i zašto je kasnije Stjepan VI. uko- 
rio Teodozija i Walberta. 

19 Doc, 10—11. 

Vrativši se Teodozije iz Rima upravljao je nin- 
skom hrvatskom biskupijom u duhu papinih uputa 
sve do g. 885., kad je umro spomenuti splitski nad- 
biskup Marin. Tada se dogodi nešto, što se ima pri- 
pisati dobrim odnosima između istočne i zapadne 
crkve po svrgnuću Fotijevu za pape Stjepana V. 
(VI.) (885.—891.), a sigurno i ugledu kneza Brani- 
mira i biskupa Teodozija. Splićani naime i dalma- 
tinski biskupi izabraše krajem 885. ili početkom 

886. Teodozija za nadbiskupa. 

: Nije lako prozrijeti ciljeve toga izbora i sa 
“ strane dalmatinskih Latina, a i sa strane Branimira 
i Teodozija, Kao da su se Latini i Hrvati sporazu- 
mjeli, da ujedine dalmatinsku i hrvatsku crkvu, 
kojoj će Teodozije biti na čelu kao nadbiskup i me- 
tropolit. Teodozije je u to ime preuzeo upravu split- 
ske nadbiskupije, ali se time nije odrekao ninske 
biskupije. To se očito protivilo zakonima rimske 
crkve, koja je strogo zabranjivala i prijelaz s 
jedne biskupije u drugu, a kamo li držanje dviju 
biskupija. 

Teodozije nije papi javio svoj izbor za nadbi- 
skupa splitskog, niti je od njega tražio pristanak 
za sve to, nego se obratio akvilejskom patrijarhi 
Walbertu. Nerazumljiv je doduše taj njegov postu- 
pak, a još više uplitanje Walbertovo u stvari split- 
ske nadbiskupije, koja nije spadala u djelokrug 
njegove jurisdikcije. Walbert ipak potvrdi izbor 
Teodozijev za nadbiskupa i dopusti mu, da zadrži 
istovremeno obje biskupije. 


Čim je Stjepan VI. doznao za to, ustade naj- 
odlučnije da obrani svoja prava, jer je Dalmacija | 

od starih vremena de jure spadala pod njegovu 
jurisdikciju. Ukori Walberta, što prekoračuje gra- 
nice svoje vlasti, a Teodozija, što se dao od Wal- 
berta potvrditi, i što drži dvije biskupije“. Teo- 
dozije opravda svoj postupak iznijevši, da je nje- 
gova namjera bila odvratiti Split i dalmatinske 
biskupe od Carigrada i privesti ih Rimu, a ujedi- 
njenjem dalmatinske i hrvatske crkve da je htio, 
da splitska crkva postigne onu staru čast, koju je 
prije imala solinska, i da će obnoviti sve one bi- 
skupije, koje su barbari razorili"? 


Papa uvaži Teodozijeve razloge, ali ne pristane 


.na ujedinjenje hrvatske crkve s dalmatinskom, jer 


su se tome po svoj prilici protivili dalmatinski 
Latini, a valjda ni Hrvati nisu htjeli potpasti pod 
splitsku nadbiskupiju i izgubiti svoju nezavisnost, 
Stoga se Teodozije odrekne ninske biskupije i za- 
drži samo nadbiskupsku stolicu. U Ninu je mjesto 
njega izabran drugi biskup. Tako je hrvatska bi- 
skupija ostala i nadalje posebnim crkvenim tijelom 
pod jurisdikcijom Akvileje. 

"Teodozije je u Splitu bio nadbiskupom sve do 
pred g. 892., ali spomenici o njemu više ništa ne 
govore. Nije poznato, da je obnovio i jednu staru 
biskupiju. Za njegova nadbiskupovanja splitska i 
dalmatinska crkva priznavale su papinsku vlast. 
Nakon njegove smrti splitska se nadbiskupija, a 
s njom i sve dalmatinske biskupije, opet vratiše 
pod vlast carigradskog patrijarhe. 


11 V, spomenutu moju raspravu, 18—23. 
12 Starine, XII, 219. 


59 


IX. 
Teodozije uvodi glagoljicu 


Svi se naši povjesnici više manje slažu s Farla- 
tijem, da su sv. braća Ćiril i Metod uvela i kod 
Hrvata slavenski jezik u službu Božju, a s njim i 
glagoljsko pismo. Iako slavenski apostoli nisu toga 
lično učinili, kao u Moravskoj, ipak je sigurno, da 
je glagoljica došla k nama još za živa Metoda. Da 
se utvrdi točno doba i pravi uzrok uvedenja gla- 
goljice u hrvatsku crkvu, treba nam dobro razmo- 
triti stanje u Hrvatskoj u vrijeme Metodovo, a 
onda opet proučiti akta splitskoga sabora 925.—928. 

Najkritičniji čas u povijesti hrvatskog naroda i 
hrvatske države bio je onaj, kad je knez Zdeslav 
£. 878. zaveo državnu i crkvenu politiku bizantsku, 
podloživši hrvatsku crkvu vlasti patrijarhe Fotija. 
Ustanak Branimirov i smrt Zdeslavljeva pomeli su 
Fotijeve račune i hrvatska se crkva vratila u krilo 
rimske crkve Teodozijevim izborom. Teodozije kao 
posvećeni hrvatski biskup krenu u Rim, da izvijesti 
Ivana VIII. o prilikama u Hrvatskoj, i da primi 
upute, kako će upravljati hrvatskom crkvom i bra- 
niti je od Carigrada i njegovih pristaša u Hrvat- 
skoj, kojih je bilo oko Zdeslavljeva brata Mutimira. 
Teodozije je bio u Rimu g. 880., gdje je zatekao 

Metoda, koji je upravo bio stigao iz Moravske. 
Pozvao ga je naime papa pismom potkraj lipnja 
ili u srpnju 879., da ispita njegovo pravovjerje. 
Metod se pozivu odazove i dođe u Rim. Tu je na 
sinodu dokazano njegovo ispravno vjerovanje i po- 
tvrđena povlastica uporabe slavenskoga jezika u 
moravskoj crkvi. Papa u pismu od 26. lipnja 880. 
javlja to Svatopluku'. 


Teodozije i Branimir već su u svibnju 879. si- 
gurno bili dobro obaviješteni o djelovanju Meto- 
dovu i njegovoj borbi s njemačkim biskupima, kad 
se ono bio u Nin svratio iz Moravske svećenik 
Ivan, papin poslanik. Vjerojatno je, da se je u 
Hrvatskoj i prije toga znalo za Metodovo djelo- 
vanje. Malo zatim, i to u prvoj polovici g. 880. 
krene Teodozije u Rim, gdje je imao prilike pratiti 
stvar Metodovu, a možda i sudjelovati u procesu 
protiv njega kao vještak u jezičnim pitanjima. 
Tako mu se pružila zgoda, da se s Metodom spri- 
jatelji i da upozna važnost crkvenoga slavenskog 
jezika. Veliki crkveni preokret, koji se tada zbio 
u Hrvatskoj, i zbog koga je Teodozije došao u Rim, 
bio je povod, da su i Hrvati dobili od pape povla- 
sticu za glagoljicu. U njoj je Teodozije vidio jako 
oružje za učvršćenje same vjere i za zaštitu hrvat- 
ske crkve od prepada iz Carigrada i Splita. Papi i 
Teodoziju radilo se o obrani od Fotija i u tom dođu 


1 Mon. Germ. hist. Epp. VII., 222—224, 

* Papa u pismu Svatopluku piše, da je ispitao Metoda 
pred »vašim« biskupima (coram positis fratribus vestris 
episcopis), a to su bili biskupi iz krajeva susjednih Morav- 
skoj, i to slavenski biskupi, a ne njemački. 

do uvjerenja, da bi slavenski jezik u hrvatskoj 
crkvi bio obrambeni zid protiv Carigrada. 


Kad je dakle Ivan VIII. odobrio Metodovo dje- 
lovanje u Moravskoj i dopustio mu upotrebu sla- 
venskoga jezika u crkvi, dopustio je nešto slično i 
Teodoziju za Hrvatsku. Jagi&, istina, kaže, da bi 
osobito krivo bilo iz bule Ivana VIII. za Moravsku 
»izvoditi, kao da je papa onu privilegiju datu Meto- 
diju za Svatoplukovu državu protegao na sav sla- 
venski svijet«, dakle i na Hrvatsku. Ali pred činje- 
nicom, da se upravo u to doba pojavljuje glagoljica 
u hrvatskoj crkvi, s pravom se može vjerovati, da 
je hrvatska ninska crkva sada dobila tu povlasticu, 
iako zato nemamo odnosnoga pisanog papinog odo- 
brenja. »Takav stjecaj prilika — kaže Pivčević* — 
nema gotovo manje dokazne snage i od same ispra- 
ve, da se je kojom srećom sačuvala«. Ako su 0so- 
bite prilike u Moravskoj i borba s Fotijem dale po- 
voda, da je Rim popustio i dopustio glagoljicu u 
Moravskoj, onda je zbog istih, ako ne i težih, pri- 
lika odobrio tu povlasticu za Hrvatsku. Ako ne 
sada, onda se više nikada nije Hrvatima pružila 
slična zgoda, da od Rima dobiju odobrenje uporabe 
glagoljice. U doba Metodovo i Teodozijevo Rim 
nije smatrao glagoljicu nečim, što se protivi vjer- 
skim pravilima zapadne crkve, dok je kasnije bilo 
tih slučajeva, i rimska je crkva strožijim okom pra- 
tila glagoljicu i glagoljaše. Ne smije se opet vje- 
rovati, da se je glagoljica uvukla u hrvatsku crkvu 


3 Bratstvo, 1921., str. 14, 
4 Glagolsko bogoslužje, prilog Vjesniku za arh, i hist. 
dalm. svez. L., str. 37. 

bez odobrenja Rima, dakle protiv zakona, krado- 
mice, bez privole, ili kako se Farlati izražava »con- 
tra jus et fas pro arbitrio-ac voluntate usurpa- 
verunt«5, te da su se dalmatinski Hrvati bez dopu- 
štenja svete stolice služili slavenskim jezikom". 
"Time, što se odnosno dopuštenje nije sačuvalo, ne 
smije se tvrditi, da ga uopće nije bilo. I Šišić drži, 
da je Teodozije pošao u Rim najkasnije u drugoj 
polovini 881. i da »nije nemoguće, da je Teodozije 
tom prilikom izradio kod pape dopuštenje, da se 
u njegovoj biskupiji — a to znači u čitavoj tadaš- 
njoj Dalmatinskoj Hrvatskoj — može pored latin- 
skog jezika u crkvi upotrebljavati i slavenski, 
onako, kako je to papa nedavno dopustio i morav- 
skom nadbiskupu Metodiju«. 

Glagoljica je za još živa Metoda (i 885.) uve- 
dena u hrvatsku crkvu, i zato je njegovo ime dugo 
vremena ostalo u uskoj vezi s glagoljicom u Hrvat- 
skoj, gdje je smatran njezinim začetnikom. »Hrvat- 
ska kronika« kaže, da za vladanja kralja Budimira 
(Branimira?) »sveti muž Kostanc naredi popove i 
knjigu hrvacku i istumači iz grčkoga knjigu hrvac- 
ku... s papinim dopušćenjem i naredi misu... .« Nije 
puki slučaj, što g. 925 papa Ivan X. u pismu nadbi- 
skupu splitskom zove glagoljicu »Metodovom nau- 
kom( Methodii doctrinam), i što sabor splitski g. 1060. 
kaže, da je gotska (glagoljačka) pismena pronašao 
neki heretik Metod (a quodam Methodioheretico)*. 


5 Tilyr. Sacr, III., 91, 

$ ib. IV., 212. 

7 Povijest Hrvata I., 366. 

8 Doc. 188. 

?% Histor, Salon, ed, Rački, 49. 

Povratkom Teodozijevim iz Rima uvedena je 
glagoljica u hrvatsku crkvu. Tim nastaje u Hrvat- 
skoj novo doba. Glagoljica postaje jakim oružjem 
u rukama Hrvata protiv dalmatinskih Latina i nji- 
hove latinske politike, ali u isti mah povodom naj- 
žešćeg rata Latina protiv Hrvata i hrvatske crkve. 
Rastislav je bio iz političkih razloga poslao posla- 
nike u Carigrad, a ne u Rim, da se lakše riješi 
latinsko-germanske zapadne premoći, dok je Bra- 
nimir protivno uradio, jer se htio riješiti grčka 
prevlasti. Obojica su htjeli osnovati samostalne sla- 
venske crkvene organizacije, koje će služiti i nji- 
hovim političkim ciljevima. Zato su protiv morav- 
ske crkve ustali germanski biskupi, a protiv hrvat- 
ske latinsko-bizantski. Hrvati imaju samo glago- 
ljici zahvaliti, što se nisu utopili u latinsko more 
i što nisu izgubili svoju narodnu individualnost. 
Od uvođenja glagoljice počinje zapravo i hrvatska 
književnost. Biskup Teodozije tim postaje za Hr- 
vate ono, što su sv. braća bila za sve Slavene, što 
je sv. Kliment za Bugare. Zasluge Teodozijeve za 
glagoljicu kod Hrvata tako su velike i očite, da 
ruski arhimandrit Leonid u Teodoziju vidi samog 
obretnika glagoljice mjesto Čirila, te kaže, da je to 
Teodozije učinio s namjerom, da odvrati Hrvate od 
grčko-istočne crkve". 

Teodozije je i kao nadbiskup splitski, kao po- 
glavica dalmatinske crkve ostao vjeran glagoljici, 
koju je uveo i u neke crkve oko Splita, gdje su 
živjeli Hrvati. Postoji važna bilješka"!, po kojoj je 

1 Rački, Nutarnje stanje Hrvatske, 259. bilj. 1. 

11 Jelić, Fontes, XIII., 5—9, 

on kao splitski nadbiskup dao prepisati glagoljski 
psaltir. Glagoljica je ubrzo, osim splitske okolice, “ 
osvojila dalmatinske crkve na sjevernim otocima, 
osobito na Krku, gdje je bio latinski biskup. Pre- 
otimala je dakle maha svuda, gdje je bilo hrvat- 
skog življa i bez obzira na biskupijske međaše. 
Upravo stoga ima se ona smatrati privilegijem ne 
samo hrvatske crkve, nego svega hrvatskog naroda: 


X. 
Biskup Aldefreda 


Poslije Teodozijeva prijelaza iz Nina u Split 
izabran je u Ninu novi rezidencijalni biskup. Ne 
bismo znali točno kazati, da li je Aldefreda' po- 
sredni ili neposredni Teodozijev nasljednik. Zna- 
demo za njega samo iz Mutimirove isprave g. 892., 
kojom je riješen spor između Aldefreda i splitskog 
nadbiskupa. Tada više nije bilo kneza Branimira 
ni nadbiskupa Teodozija. Knezom hrvatskim bio 
je Mutimir, sin Trpimirov i brat Zdeslavov, a nad- 
biskupom Petar II. Može se naslutiti, da je Muti- 
mir osvetio brata Zdeslava, otevši silom prijestolje 
Branimirovim nasljednicima. 

Sada u Hrvatskoj opet prevladava stranka 
Trpimirovića, prijateljska splitskim nadbiskupima 
i sklona Carigradu. Mutimir, iako nije pokušao 
ponoviti bratovo djelo, da hrvatsku crkvu i narod 
podloži Bizantu, ipak je pokazao, da više voli 
splitskomu nadbiskupu, nego hrvatskom biskupu. 


1 Franačko-germansko ime Edelfried — Adelfreda — 
doziva nam u pamet one Franke iz akvilejske patrijaršije, 
koji su bili ostali u Ninu i vršili službu u ninskoj bisku- 
piji. Smičiklas (Povijest hrvatska, I., 194.) drži, da je Alde- 
freda jedan od učenika Metodovih. 


66 


Da se razumije postupak Mutimirov, treba nam 
razmotriti pismo pape Ivana VIII., knezu Muti- 
miru“, kojim ga poziva, da se vrati panonskoj 
biskupiji po primjeru svojih pređa. Neki stavljaju 
to pismo u g. 879., a Šišić hoće, da je pisano oko 
mjeseca svibnja 873. Pisci se također ne slažu, koji 
je ono knez Mutimir: jedni tvrde, da je to bio 
poznati srpski knez (850.—891.), a drugi, da je to 
neki nepoznati posavsko-hrvatski knez, Mi ćemo, 
naprotiv, pokušati dokazati, da je taj Mutimir naš 
hrvatski knez“. U prvom redu bi se našem mišlje- 
nju protivila okolnost, da papa govori o »panon- 
skoj« biskupiji, to jest o novoosnovanoj nadbisku- 
piji srijemsko-panonskoj, kojoj je bio stavljen na 


čelo sv. Metod. Papa Hadrijan II. obnovio je do- 


duše na molbu panonskoga kneza Kocelja staru 
srijemsku biskupiju, ali s biskupskim sijelom ne- 
gdje u Koceljevoj državi, koja je bila preko Drave. 
Toj je biskupiji pripadao teritorij Moravske i Gor- 
nje Panonije do Drave, dok nema dokaza, da joj je 
pripadao teritorij između Drave i Save i južno od 
Save, gdje je bila crkvena jurisdikcija akvilejskog 
Patrijarhe, odnosno hrvatskog biskupa, a državna 
vlast franačka, odnosno posavsko-hrvatskog kneza. 
Papa je udovoljivši Koceljevoj želji navlaš obno- 
vio staru srijemsku biskupiju kao najbližu Koce- 


“ljevoj državi, a nije htio osnovati novu biskupiju, 


da izbjegne prigovorima njemačkih biskupa, kao 


2 Doc. 367—368. ' 

3 Povijest Hrvata, I., 342, 397, 

“ V. moju raspravu »Ninski biskup Teodozije«, 14—15. 
Moje je mišljenje Šišić (o. €, I, 342., bilj. 47.) odbacio, ali 
Ja se opet ovdje povraćam s drugim dokazima. 

da uvodi novotarije na štetu njihove jurisdikcije. 
Jedino je sjedište te obnovljene biskupije premje- 
stio na područje Koceljeve države. Prema tome 
. Metod, prvi biskup panonske biskupije, nije.imao 
jurisdikcije na teritoriju Posavske Hrvatske, a po- 
gotovo ne na onom srpskoga kneza Mutimira, 
Biskup iz jedne države nije mogao imati jurisdik- 
ciju u drugoj državi. Stoga je očito, da se papino 
pismo ne tiče Srbije i srpskoga kneza. Njega papa 
nije mogao zvati, da se »vrati« pod panonsku bi- 
skupiju, kad se on od nje nije ni odcijepio ili 
odmetnuo, niti je njegova zemlja ikada potpadala 
pod onu biskupiju. Ni u jednom se pak slučaju 
papa nije mogao pozivati na pređe (progenitores) 
srpskoga kneza Mutimira. O nekom knezu Muti- 
miru u Posavskoj Hrvatskoj nema govora, jer nije 
nikada ni postojao. 

Zato držimo, da je pogrešno napisano »panon- 
ska« (pannonensium) i da treba čitati »ninska« 
(nonensium), to jest: tu je govor o ninskoj hrvat- 
skoj biskupiji. Papa dakle poziva Mutimira, kneza 
hrvatskoga, da se: vrati ninskoj biskupiji po pri- 
mjeru svog oca Trpimira i djeda Mislava, svojih 
pređa, koji su pripadali i priznavali vlast ninske 
biskupije, ali od koje se je Mutimir s bratom Zde- 
slavom bio odmetnuo. No i tu nailazimo na jednu 
prividnu zapreku. Papa u pismu daje Mutimiru 
naslov kneza hrvatskoga, a ako je ono pisano g. 
873., onda knez nije bio Mutimir, nego Domagoj, 
a ako je g. 879., tada je bio Branimir. Rački pismo 
stavlja oko g. 873.—875., a Šišić u g. 873. Mi ga 
stavljamo u g. 878.—879. za Zdeslavova prevrata. 
Mutimir je tada bez sumnje bio Zdeslavu suvladar 

kao mlađi brat, pa zato ga papa s punim pravom 
naziva hrvatskim knezom. Papa se obraća njemu 
kao suvladaru, a ne Zdeslavu, jer je Mutimir bio 
valjda manje upleten u stvar, i jer se,nadao boljem 
odazivu. Zato mu i kaže »koliko možeš« (quantum 
potes), jer kao mlađi suvladar nije mogao sve 
ispraviti, što je brat pokvario. 

Za ispravnost toga mišljenja služi nam drugi 
jedan ulomak pisma pape Ivana VIII., pisan tako- 
đer Mutimiru, u kome se papa tuži na neke sve- 
ćenike skitnice, koji dolaze iz drugih mjesta i pro- 
tiv kanona vrše službu Božju i čine razne zločine 
protiv Božjih zapovijedi“. Ima li bolje i vjernije 
slike do ove o crkvenom stanju u Hrvatskoj za 
vladanja kneza Zdeslava i njegova brata Mutimira? 
Ninski biskup Pavao, predšasnik Teodozijev, potu- 
žio se bio na postupak braće, koji su se odmetnuli 
od hrvatske biskupije, a na to papa piše Mutimiru, 
da se vrati ninskoj biskupiji, jer je rimska stolica 
nedavno postavila u Ninu rezidencijalnog biskupa, i 
jer su i pređi Mutimirovi njoj pripadali, a ne cari- 
gradskoj i splitskoj crkvi. Sadržaj i jednoga i drugog 
ulomka toga pisma jasno pokazuje, da je govor o 
ninskoj biskupiji i o događajima u Hrvatskoj, kad 
su za prevrata Zdeslavova došli grčki svećenici. 

“ Nasilna smrt Zdeslavova dokrajčila je to stanje. 
Branimir pobijedi i dokopa se prijestolja, otevši 
ga Mutimiru. Mutimir je sigurno radio protiv Bra- 
nimira, a kad je poslije Branimira zasio na očevo 
i bratovo prijestolje, pokazao je, da su mu draži 
splitski nadbiskupi, nego hrvatski biskupi. 


5 Starine, XII., 212. 

Mutimir je imao suditi u sporu, nastalom iz- 
među ninskog biskupa Aldefreda i splitskog nad- 
biskupa Petra II. zbog posjeda crkve sv. Jurja u 
Putalju (današnjem Kaštel Sućurcu) kod Splita, 
koju je sagradio knez Mislav i obdario je zemlji- 
štem i prihodima. Crkva je ležala na hrvatskoj 
zemlji, dakle na teritoriju hrvatske biskupije, a u 
to doba uživao je njezine posjede splitski nad- 
biskup. Kako se vidi iz povelje kneza Trpimira od 
4. ožujka 852.5 splitski je nadbiskup Petar I. po- 
zajmio Trpimiru jedanaest libara srebra. Iz zahval- 
nosti knez mu potvrdi posjede u Lažanima i Tuga- 
rima, dijelom kupljene, dijelom darovane, a povrh 
toga mu za pozajmljeno srebro »darova« posjedo- 
vanja crkve sv. Jurja, koja je toj crkvi bio darovao 
knez Mislav (835.—845.). 


Ninski biskup Aldefreda zatraži g. 892. od split- 
skog nadbiskupa Petra II., da mu vrati crkvu i po- 
sjed sv. Jurja, a kad ovaj to ne učini, spor je pre- 
dan knezu Mutimiru na sud. Valja pretpostaviti, 
da je Aldefreda imao tvrdih razloga i dokaza za tu 
parnicu. On je stao na stanovište, da Trpimirova 
isprava nije darovnica, nego prosta priznanica za 
dug prema nadbiskupu uz zalog crkve i posjeda 
sv. Jurja. Zalog za pozajmljeno srebro ticao se 
lično nadbiskupa Petra I., a ne splitske crkve, pa 
je poslije isplate duga morao založeni posjed doći 
prvom vlasniku, biskupiji ninskoj. Međutim se do- 
godi, da je poslije smrti nadbiskupove i Trpimirove 
posjed prešao u vlasništvo splitske crkve kao prav- 


% Doc. 3. 

ne nadbiskupove baštinice. Zbog toga Aldefreda 
na" ustaje, da se posjed vrati ninskoj crkvi. 

Mutimir rasudi spor 28. rujna 892. u Bijaćima 
pred vratima crkve sv. Marte u prisustvu mnogih 
župana i dvorskih dostojanstvenika. Aldefreda 
stupi pred sud govoreći, da Trpimir nije spomenuti 


' posjed darovao splitskoj crkvi zauvijek, nego da ga 
! je dao nadbiskupu na privremeno uživanje. Nad- 


biskup odgovori, da je crkvu sv. Jurja Trpimir da- 
rovao splitskoj crkvi i darovštinu potvrdio ispra- 
vom pred svjedocima. Na to Mutimir izrekne osudu 
u korist nadbiskupovu i dosudi posjed sv. Jurja 
splitskoj crkvi, i na temelju Trpimirove darovnice 
izda ispravu'. 

Izrečena osuda pravo je ogledalo crkvene poli- 
tike kneza Mutimira, brata Zdeslavova, naklo- 
njena Splitu i kumovima splitskim nadbiskupima. 

O Aldefredi nema više nikakova spomena u 
sačuvanim listinama. 


7 Doc. 14—16. — Na toj je ispravi među dvorskim do- 
stojanstvenicima i Žitalj, nadstojnik samostana (superpo- 
Situs monasteriis), koji je valjda za Trpimirovića na dvoru 
bio, što je hrvatski biskup bio kod Domagojevića, 

XI. 
BiskupGrgur 


Poslije g. 892. pa do 925. nema vijesti u doku- 
mentima o hrvatskim biskupima. Tek iz spisa split- 
skog sabora (925.—928.) doznajemo za najslavnijega 
hrvatskog biskupa Grgura, u doba prvoga hrvat- 
skog kralja Tomislava. 

Tomislav se prvi put spominje kao knez hrvat- 
ski g. 914." On je sin? i nasljednik Mutimirov. Na 
početku svoga vladanja imao je borbe s Madža- 
rima, koji su provaljivali u Posavsku Hrvatsku, a 
prijetili i Dalmatinskoj. Tomislav ih pobjedonosno 
odbije od svojih granica i tada Posavsku Hrvatsku 
sjedini s Dalmatinskom u jednu veliku i jaku dr- 
žavu. Ako .ne prije, to je sigurno sada i hrvatski 
biskup proširio svoju jurisdikciju do Drave“, 

Zatim Tomislav pomogne bizantskom carstvu 
u borbi protiv bugarskog cara Simeona, pa ga u 
znak zahvalnosti bizantski car imenova prokonzu- 
lom u bizantskoj Dalmaciji, prepustivši mu upravu 
dalmatinskih gradova. Nato se Tomislav nešto prije 


1 Toma arc., Histor. Sal. e. e. 36, 

2 Šišić, Geneal. 14—15, 58—60. 

3 Sada bi imala pravog smisla ona vijest goričkog 
arciđakona Ivana. 

g. 925. proglasi hrvatskim kraljem (Chroatorum 
rex). Nije to bilo s milošću Carigrada i Rima, nego 
je to bio plod njegovih pobjeda i velikog ugleda i 
moći njegove. 

Prije toga, oko g. 923., kad je bizantski dvor 
trebao u borbi sa Simeonom i papina posredovanja, 
izmiri se carigradski patrijarha Nikola s rimskom 


. crkvom i odreče se jurisdikcije nad dalmatinskim 
“ biskupijama prepustivši ih papi Ivanu X.* Tako su 


dalmatinski primorski gradovi i otoci došli pod 
vlast hrvatskoga kralja, vrativši se u krilo zapadne 
crkve. Tomislav sada htjede ne samo politički, nego 
i crkveno privezati Dalmaciju uz Hrvatsku, pa zato 
pomisli, da ujedini dalmatinsku i hrvatsku crkvu, 
te da toj crkvenoj zajednici bude na čelu hrvatski 
biskup, neodvisan i od carigradskog i od akvilej- 
skog patrijarhe. Njegova je namisao bila, da hrvat- 
ski biskup postane nadbiskup i metropolit ujedi- 
njene hrvatsko-dalmatinske crkve. Tomislav se 
odlučio za hrvatskoga biskupa, svoga podanika, a 
ne za splitskog nadbiskupa, jer su Split i dalma- 
tinski gradovi ipak bili čest bizantske države, pri- 
vremeno samo pod upravom hrvatskoga kralja. 
Ono, što je g. 917. učinio bugarski car Simeon, kad 
se proglasio carem i samodršcem Bugara i kad je 
bugarski nadbiskup Leontije uzeo naslov patri- 
jarhe, pokuša sada i Tomislav. Nešto slično bio je 
pokušao i Branimir s Teodozijem, ali tada je hr- 
vatski biskup preuzeo vlast kao splitski nadbiskup, 


4 To je logični zaključak iz pisma Ivana X. ali je 
vjerojatno, da je sam Tomislav, postavši gospodarom gra- 
dova, prisilio njihove biskupe, da se podvrgnu Rimu, 

dok je Tomislav htio da hrvatski biskup bude uz- 
dignut na metropolitsku čast i da mu splitski nad- 
biskup i.svi dalmatinski biskupi budu podčinjeni 
kao primasu. 

Na stolici ninskih hrvatskih biskupa sjedi tada5 
Grgur, Hrvat, rodom Zadranin, čovjek, kakova je 
hrvatski kralj i narod u to vrijeme trebao, Ne zna 
se, otkada je Grgur bio biskupom u Ninu. Ako je 
Tomislav pred g. 925. bio okrunjen kraljevskom 
krunom, to ga je sigurno okrunio Grgur, kao je- 
dini hrvatski viši crkveni dostojanstvenik. Njega 
je. Tomislav odredio da postane metropolitom i 
primasom dalmatinsko-hrvatske crkve. 

S tim je prijedlogom Tomislav izišao pred papu 
Ivana X., koji, čini se, u načelu nije tome bio pro- 
tivan“. No i dalmatinski su Latini radili za svoje 
interese, da očuvaju vlast u svojim rukama. Čim 
su doznali za namjere Tomislava i Grgura, upriješe 
sve sile, da ih osujete. Nisu se Latini stidjeli ocr- 
niti narod hrvatski kao barbarski, a crkvu hrvatsku 
kao heretičnu, koja se ne drži prave rimske nauke 

nego »Metodove«, s kojom je zarazila ne samo 
Hrvate, nego i same dalmatinske biskupije. Osobito 


su udarili na uporabu slavenskog jezika u hrvatskoj , 


i dalmatinskoj crkvi. 

t Papa Ivan X., kome je na srcu u prvom redu 
ležala čistoća vjere, našao se u neprilici, kome da 
povjeruje. Zato sazove crkveni sabor dalmatinske 


5 Šegvić (Bogoslovska Smotra, XVIII. 199—200) hoće 

da je Grgur živio sredinom XI. v. j 

To zaključujem iz činjenice, da j ij 

ka j I . je papa kasnije 

=. Grgurevu žalbu protiv primata splitskoga nadbis- 
upa, 

i hrvatske crkve, koji će riješiti i pitanje primata, 
slavenskog jezika i čistoće vjere, kao i druga vjer- 
sko-crkvena pitanja. Po svojim legatima, Ivanu 
jakinskom, i Leonu, palestrinskom biskupu, posla 
papa jedno pismo dalmatinskim biskupima i split- 
skom nadbiskupu", a drugo Tomislavu, humskom 
knezu Mihajlu Viševiću, velikašima, svećenstvu i 
svemu narodu'. U njima papa preporučuje, da se 
istrijebi zlo, koje se uvuklo u dalmatinsku i hrvat- 
sku crkvu, i da se uvede u službu Božju latinski 
jezik. Glede pitanja primata u pismima nema ni 
riječi, kao da se je papa u tome htio pokazati 
neutralnim, prepustivši ga saboru". 

. Sabor se sastao u Splitu g. 925., a prisustvovali 
su uz papine legate nadbiskup splitski Ivan i dal- 
matinski biskupi, te kralj Tomislav s ninskim bi- 
skupom Grgurom, s knezom humskim Mihajlom i 
s velikašima hrvatskim i humskim'", Iz saborskih 
se spisa razabire, da su na saboru bile zastupane“ 
dvije crkvene pokrajine, dalmatinska i hrvatska. 
Po tome se ima zaključiti, da Grgur ne istupa kao 
obični rezidencijalni ninski, nego kao nezavisni na- 


7) Doc. 188—189. 

8 Doc, 189—190. — Humskom knezu Mihajlu povjerio 
je bizantski car upravu carskih gradova Dubrovnika i 
Kotora odlikovavši ga naslovom prokonzula i patricija. 
Humskoj kneževini pripadala je biskupija u Stonu. Du- 
brovačka, kotorska i stonska biskupija pripadale su split- 
skoj metropoliji. 

% Tako se bar čini iz pisama, kako su nam sačuvana, 
ali nije isključeno, da su ona skraćena, 

10 U rukopisu stoji »Urborum«, što je Rački čitao 
»Serborum«, ali je priličnije čitanje »Chulmorum«, jer 
papa zove Mihajla »dux Chulmorum«, 

rodni hrvatski biskup, kao predstavnik hrvatske 
crkvene pokrajine, kao što je bio splitski nadbi- 
skup za dalmatinsku pokrajinu. 

Prvo i glavno pitanje na saboru bilo je: tko da 
se proglasi metropolitom i primasom dalmatinsko- 
hrvatske ujedinjene crkve? Latini su tu čast tražili 
za nadbiskupa splitskog, a Tomislav sa svojim ve- 
likašima za hrvatskoga biskupa Grgura", Rasprav- 
ljanje je bilo burno i žestoko. Saborski se oci podi- 
jeliše u dva tabora, jer je očito, da i među samim 
dalmatinskim biskupima nije bilo sloge. Zadarski 
biskup Formin težio je sigurno za metropolitskom 
čašću kao biskup grada, u kome je stolovao carski 
bizantski namjesnik, strateg. Točno se ne može 
doznati, kako su se u tom pitanju držali humski 
knez Mihajlo i biskupi kotorski, dubrovački i ston- 
ski; ali nije nevjerojatno, da je i Mihajlo za svoju 
zemlju tražio posebnoga i neovisnog metropolitu!?. 
Tu neslogu predbacio je kasnije dalmatinskim bi- 


!!>Qui Gregorius... sibi vindicare cupiens prima- 
tum  Dalmatianorum episcoporum ,., rex et  proceres 
Chroatorum + omnes dioceses episcoporum intra limites 
nostrae metropolitanae suo cupiunt vindicare pontifici« 
(Doc. 192—193), što i Toma arciđakon potvrđuje s riječi- 
ma: »et sibi ius metropolicum indebite vendicando« (Hist. 
Sal, e. c. 54). — Ritig pogrješno kaže, da je »Grgur tek 
nastojao sebe i svoju biskupiju osloboditi vrhovništva 
splitske metropolije, nipošto pako ni u snu nije mu palo 
na um, da sebe učini metropolitom i nad dalmatinskim 
biskupima«. (0, €, 145). ? 

12 Ovdje treba tražiti početak borbe Dubrovčana za 
svoga nadbiskupa. — O daljnjim dubrovačkim težnjama 
za nezavisnost njihove crkve, kao i srpskih vladara za 
nezavisnost barske biskupije v. Šišić: Povijest Hrvata, 
1, 568—570. 

skupima papa Leon VIL., da kao razbojnici otimaju 
tuđe teritorije i prisvajaju sebi metropolitsko ime 
(quasi per latrocinium alienas parochias diripientes 
usurpatis vobis metropolicum'* nomen)“. 


Splićani su sada na obranu svojih prava iznijeli 
legendu o sv. Dujmu, učeniku sv. Petra i prvom 
solinskom biskupu iz apostolskih vremena, čije se 
kosti nalaze u splitskoj crkvi. Kako nijedna druga 
crkva nije mogla nešto slično iznijeti, to je splitska 
crkva na saboru pobijedila, dobivši većinu glasova, 
valjda i nepravilnim načinom. Iz spisa naime zna- 
mo, da je raspravljanje bilo veoma burno, da je 
Tomislav s hrvatskim velikašima uz prosvjed na- 
pustio sabor, a da se sabor razišao bez formalnog 
zaključenja. Ipak je u zapisniku saborskom stajalo 
kao prva prihvaćena točka, da se splitska crkva 
ima smatrati metropolijom i da se njezin nadbiskup . 
proglašuje primasom nad svim dalmatins kim 
biskupima!" 

Poslije tog zaključka prešlo se na hrvatsku po- 
krajinu, na pitanje ninske hrvatske biskupije. Sa- 
bor nije nikako htio priznati zakonitost biskupije u 
Ninu, gdje je tek pred 100 godina utemeljena 


. korepiskopija, a pred samih 50 godina rezidenci- 


jalna biskupija. U staro doba Nin uopće nije imao 
pravog biskupa. Zato je stvoren zaključak, da bi- 
skup bude samo u onim crkvama, koje su ga ođuvi- 
jek imale, te prema tome da se nove biskupije u 


18 Ovako bih ja čitao onu nerazumljivu riječ »pro- 
phanum« u rukopisu akata, 

14 Doc. 196. 

15 Doc. 190—191. 

malim gradovima ili selima ukinu. Tim je u načelu 
bila. ukinuta ninska reziđencijalna biskupija, jer 
Nin nije od starine imao biskupa. Taj je zaključak 
donesen u smislu 57. kanona Laodicenskog sabora, 
koji glasi: »da ne treba u seocima ili poljskim 
mjestima postavljati biskupe, nego vizitatore«'. 

Ukinućem ninske rezidencijalne biskupije ostao 
«bi Grgur bez svoje biskupske stolice. Zato se sabor 
pobrinuo, da mu nađe drugu stariju zakonitu sto- 
licu, pa je stvorio zaključak, da biskupa, koji 
ostane bez biskupije, ima pravo metropolit uz pri- 
stanak ostalih biskupa postaviti na jednu ispraž- 
njenu biskupiju. U tu se svrhu već sada predvi- 
djelo, da se obnovi koja stara biskupija (Skradin, 
Duvno ili Sisak). 

Zaključci o primatu splitskog nadbiskupa i o 
ukinuću ninske rezidencijalne biskupije uzbunili su 
.tako duhove Hrvata, da su kralj i velikaši izjavili, 
da im se ne će pokoriti i da će dalmatinske biskupe 
silom podložiti svome biskupu. Na to im saborski 
oci odgovore, da nijedan od njih ne će po hrvat- 
skoj pokrajini krstiti ni posvećivati crkve i rediti 
svećenike, osim jedino ako im koji Hrvat dođe u 
njihov biskupski grad, ali za sve će to kralj i veli- 
kaši s njihovim biskupom Bogu odgovarati. 

Ipak prijetnja kralja Tomislava i hrvatskih ve- 
likaša dozove saborske oce bistrijemu rasuđivanju 
prilika, i da ne bi sva hrvatska pokrajina morala 
ostati bez pastira, uznastoje ublažiti Hrvate, osta- 
vivši im njihova narodnog biskupa, korepiskopa 
hrvatskog, kako su ga imali prije osnivanja rezi- 


16 Joh, Caspari Suiceri, o. c, II., 1564, 

dencijalne biskupije. Priznat mu je i neki posebni, 
specijalni, karakter narodnoga i dvorskog biskupa 
s jurisdikcijom nad čitavom hrvatskom zemljom. 
sve do Drave s time, da bude podložan splitskoj 
metropolitskoj crkvi, kao i ostali dalmatinski bi- 
skupi. Nije dakle sabor ukinuo hrvatsku biskupiju, 
jer inače bi bio suvišan i nerazumljiv ovaj zaklju- 
čak. S njim je faktično dokinuta jurisdikcija akvi- 
lejskih patrijarha nad hrvatskom biskupijom'", i 
splitski je nadbiskup kao metropolit protegao 
svoju vlast sve do Drave i Dunava. Sada je splitski 
nadbiskup postao primasom Dalmacije i čitave 
Hrvatske (primas Dalmatiae totiusque Chroatiae). 

Latini pošalju odmah s papinim legatima u Rim 
svećenika Petra, da pred papom obrani stvorene 
zaključke i dobije potvrdu. Ali ni Hrvati nisu miro- 
vali. Grgur, protiv koga su svi ti zaključci bili 
lično upereni, prizva se na papu i prikaza mu na- 
nesenu nepravdu, te zamoli, da se zaključci ne 
potvrde. Ivan X. nađe Grgurevu tužbu opravda- 
nom i ne potvrdi ih, nego pozva nadbiskupa i 
Grgura u Rim, da čuje njihove razloge, ali se ne 
zna, da li su se odazvali. 

Pune su dvije godine stvari ostale neriješene, 
dok papa nije poslao legata biskupa Madalberta, 
da ih na licu mjesta još jednom ispita. Legat sazva 
g. 928. u Split protivničke stranke na sabor, koji 


17 Klebel (1. c.) misli, da pod biskupijama, izgubljenim 
za akvilejsku crkvu, koje spominje isprava kralja Hu- 
gona iz g. 928., treba u prvome redu razumjeti nekađašnje 
biskupije u Sisku ili u Ljubljani; ali po onome, što smo 
mi iznijeli, ima se uzeti, da se ovdje govori o ninskoj 
hrvatskoj biskupiji, 

se ima smatrati nastavkom onoga od g. 925., jer se 
zbog buke i prepiranja »nije rad sabora mogao 
dovršiti«. Legat ispita sve stare običaje i prava 
dalmatinskih biskupa, te potvrdi one zaključke 
našavši, da odgovaraju stanju, kakovo je bilo u 
staro doba (firmavit omnia secundum vetera sta- 
tuta). Usvojio je i legendu o apostolskom porijetlu 
solinske crkve i potvrdio primat splitske crkve kao 
nasljednice solinske. Potvrdio je i ukinuće ninske 
rezidencijalne biskupije“, a Grguru, koji je ostao 
bez biskupije, predloženo je, da prijeđe na biskup- 
sku stolicu u Skradinu, ili Sisku, ili Duvnu, a ako 
hoće da uzme i sve te tri biskupije, ali mu je 
ujedno rečeno, da bi to bilo na propast njegovu 
i onih biskupija. Za Nin se utvrdilo, da ninska 
crkva u staro doba nije imala svoga biskupa, nego 
natpopa pod nazivom biskupa. Ta se čast ninskoj 
crkvi ostavila u osobi hrvatskoga biskupa, narod- 
nog, pokrajinskog, specijalnog biskupa, ali ne kao 
rezidencijalnog ninskog. 

Legat se Madalbert s novim saborskim zaključ- 
cima vrati u Rim, da ih papi podnese na potvrdu. 
Sigurno je, da se Grgur nije zadovoljio s tim rje- 
šenjem, nego se opet papi potužio. Ali na papinskoj 
stolici više nije sjedio Ivan X., koji je dosad 
pokazivao neku sklonost prema Grguru. Novi papa 
Leon VI. nije se obazreo na hrvatske žalbe, nego 
je potvrdio, pače i pooštrio saborske zaključke, 


18 Šegvić (Bogoslov, Smotra, XVIII., 286) hoće, da nije 
sada ukinuta ninska biskupija, nego da je to bilo 10—15 
godina prije sabora g. 1059. (1060.), a da papa nije sank- 
cionirao to ukinuće, te da je stvar ostala in suspenso 
valjda do g. 1075., kad je obnovljena. 

Papa napiše pismo nadbiskupu, dalmatinskim bi- 
skupima i Grguru u dosta oštrom tonu. Naredi, da 
se teritorij splitske nadbiskupije proširi na okolne 
krajeve, koji su ležali u hrvatskoj zemlji", kako je 
bilo u staro doba. I ostale su dalmatinske biskupije 
dobile nešto hrvatskog teritorija, jer se je papa sa- 
glasio sa stanovištem sabora, da se biskupije mo- 
raju protezati dalje od gradskih zidina, među koje 
ih je bio stisnuo hrvatski biskup. 

Otkidanjem teritorija hrvatske biskupije ostao 
je ovoj ipak golem prostor u unutrašnjosti sve do 
Drave na sjeveru i Vrbasa na istoku, kamo je do- 
duše sad doprla metropolitska vlast splitskog nad- 
biskupa, ali ne i njegova biskupska jurisdikcija. 
Treba naime razlikovati teritorij splitske nadbi- 
skupije (parochiae) od teritorija splitske metropo- 
lije. Prvi je onaj, u kome nadbiskup vrši svoju 
direktnu vlast kao svaki drugi biskup u svojoj 
biskupiji, a drugi obuhvaća sve sufraganske bisku- 
pije, koje spadaju pod metropoliju. Metropolit kao 
takav nije u podređenim mu biskupijama imao 
kakvu posebnu jurisdikciju. Sva metropolitska 
prava nad sufraganima odredio je upravo sabor 
splitski g. 925. s riječima, da se na zapovijed me- 
tropolite održava sinod i da se posvećuju biskupi. 

Glede biskupa Grgura Leon VI. promijenio je 
saborski zaključak toliko, što nije odobrio spaja- 
nje triju starih biskupija, skradinske, duvanjske 
i sisačke, nego je obnovio biskupiju u Skradinu i 


19 Riječ »parochia« ne dolazi još u spomenicima na- 
šim u potonjem smislu ove riječi (župa), već ili znači 
biskupija ili veća okružja s jednom ili s više političkih 
župa (Rački, Rad knj. 79, str. 161). 

naredio Grguru, da samo u skradinskoj crkvi vrši 
biskupsku službu, te mu pod prijetnjom izopćenja 
zabrani otimati tuđe biskupije. 

S tim svršavaju akta splitskog sabora, Ba kome 
su kralj Tomislav, biskup Grgur i hrvatski narod 
bili poraženi, a hrvatska crkva ponižena i uma- 
njena. U tome nema krivice Tomislav. On je bai 
nio sve, što je mogao, ali su prilike bile jače o 
njega. Možda je njegova pogrješka u tome, _ 
nije uvidio jakost dalmatinskih Latina i njiho 
biskupa, koji se nisu dali podjarmiti od Hrvata. 
Ipak skoro svi naši historici nepravedno i neosno- 
vano prikazuju Tomislava kao prijatelja i ulizicu 
Latina, a neprijatelja svoga naroda i svoje crkve. 
Tako Šišić" kaže, da »Tomislav, a pogotovo Petar 
Krešimir IV., ova dva najjača hrvatska vladara, 
bijahu odlučni protivnici zdravih narodnih težnja«, 
a Srebrnić"! piše: »čini se, da nije nijedan od pri- 
sutnih hrvatskih velikaša podupirao biskupa iz Ni- 
na. Pa ni kralj Tomislav sam«, dok Ritig? misli, 
da Tomislav nije »u čitavoj aferi ma samo prstom 
krenuo«. Upravo protivno od svega toga vidi se iz 
samih saborskih spisa, da je Tomislav protiv La- 
tina i silu htio upotrijebiti, ali su oni bili jači od 
njega i njegovih velikaša. 


i 
20 Povijest Hrvata, I., 648. , 
21 Zbornik kralja Tomislava, izd. Jugosl. Akad. 155. 
22 0. c. 149 i 151. 

XII. 
Glagoljica pred splitskim saborom 
Drugo veliko pitanje, koje se raspravilo na 


splitskom saboru (g. 925.), a ticalo se hrvatske 
crkve, bilo je pitanje uporabe slavenskog crkvenog 


jezika. U pismu pape Ivana X. nadbiskupu i bis- 


kupima dalmatinskim, kao i u pismu Tomislavu i 
svećenstvu hrvatskom govor je o slavenskom je- 
ziku. Papa naziva glagoljicu »Metodovom naukom« 
(Methodii doctrina)* i hoće, da se u hrvatskoj ze- 
mlji (per Sclavinicam terram) mjesto barbarskoga 
slavenskog jezika uvede latinski", To je, razumije 


1 Istim izrazom zove je i pisac »Conversionis Bag. et 
Carant.« g. 873. (nova orta est doctrina Methodii philo- 
sophi). Što je s tim razumijevao, vidi se iz ovih njego- 
vih riječi: »quidam Graecus, Methođius nomine, noviter 
inventis sclavinis litteris, linguam latinam doctrinamque 
romanam atque litteras auctorales latinas philosophice su- 
Perducens, vilescere fecit cuncto populo ex parte missas 
€t evangelia ecclesiasticumque officium illorum, qui hoc 
latine celebraverant — Prodan, 0. c, prilog B. 64— 66). 

* Srebrnić drži »da su sva mjesta u poslanicama Iva- 
na X., koliko se tiče slavenskoga obrednog jezika, pod- 
metnuta, a tako isto i Can. X. sinodalnih odredaba« 
(Zbornik kralja Tomislava, 160). S njim se slaže i Šegvić 
(Bogosl. Smotra, XVII, i XVIII) pobijajući autentičnost 
akata splitskoga sabora. 

se, papa pisao prema informacijama dalmatinskih 
biskupa. 


Po onome, kako je papa pisao o glagoljici, reklo 
bi se, da se je žestoka oluja digla na saboru protiv 
hrvatske crkve i njezina biskupa Grgura. Međutim 
je sabor donio jedan jedini zaključak o tom pita- 
nju, ali ne onako radikalno, kako se je imalo oče- 
kivati. Čini se, da uopće nije ni došlo do rasprav- 
ljanja o uporabi slavenskog jezika u hrvatskoj 
crkvi, nego samo u dalmatinskoj. Sabor je 
zabranio samo biskupima ' dalmatinske pokrajine 
da zaređuju glagoljaše, bilo popove bilo redovnike, 
i naredio biskupima, da ne dopuste ubuduće gla- 
goljašima, da u dalmatinskim crkvama služe misu 
slavenskim jezikom». i 

Iz toga se ima zaključiti, da jeu ono doba bilo 
i u crkvama dalmatinskih biskupija popova glago- 
ljaša iu samostanima redovnika glagoljaša, koji su 
u latinskim crkvama služili slavenskim jezikom, a 
koje su sami dalmatinski biskupi redili za sveće- 


3 Doc. 192. uz moje čitanje (v. Hiljadugodišnjica S. 
kraljevstva, 52). Naši su se povjesnici dali im jeka 
jevim čitanjem i popunjenjem teksta, pa su kr vo Ž si 
shvatili, Tu nema govora o nekim višim i nižim sve . 
cima, nego o raznim crkvenim redovima ili ha ak 
(gradus), Sabor je zaključio, da biskupi ne god spo 
glagoljašima nijedan red, od najnižega (akoliti, ostijariji 
do najvišeg (prezbiterata), Neispravno je stoga roon 
da se je klericima nižega reda i redovnicima dopus 2 h x 
mogu služiti Bogu. Ovdje je govor 0 javnoj una 
— misi — koju služe samo prezbiteri, ili popovi ili redov- 
nici, a ne klerici. Samo prezbiteri dijele sakramente, a 


ne klerici. Sabor nije dirao, niti je mogao dirati u pri-' 


vatnu molitvu klerika i redovnika, kojima nitko nije mogao 
zabraniti, da se Bogu mole slavenskim jezikom, 

nike. Nije to bilo stoga što su dalmatinski biskupi 
bili neki zagovaratelji i prijatelji glagoljice“, nego 
jer ih je na to natjerala ljuta potreba, pošto u se- 
oskim župama oko gradova, a i u samim gradovi- 
ma, gdje je bilo jakih kolonija hrvatskih, nije bilo 
dovoljno svećenika latinaša. Samo za to sabor u 
istom članu nastavlja, da će ipak dalmatinski bis- 
kupi i ubuduće dopustiti glagoljašima služiti misu, 
ako ne budu imali dosta latinskih svećenika. U tom 
će pak slučaju biskupi morati moliti od pape do- 
puštenje, da glagoljaši mogu vršiti svećeničku slu- 
žbu slavenskim jezikom. 

Zlata su vrijedne te riječi, koje najprije doka- 
zuju, da glagoljaši u očima dalmatinskih biskupa 
nisu bili nikakovi heretici i barbari, nedostojni, da 
služe Bogu, kako su ih oni bili papi prikazali. A 
onda dokazuju, da je za hrvatsku crkvu već prije 
postojala povlastica uporabe glagoljice, koju dal- 
matinski biskupi nisu priznavali za svoju pokra- 
jinu, ali su za nju znali, pa su samo trebali obra- 
titi se papi za posebno dopuštenje, da se ona pro- 
tegne i na one Hrvate, koji su spadali pod juris- 
dikciju dalmatinskih biskupa. Lako je bilo to do- 
biti od pape, jer glagoljica nije bila ništa novo u 
onim krajevima, a još lakše ju je bilo postići zbog 
nestašice latinaša. 

Kako se, dakle, vidi zabrana ređenja glago- 
ljaša ticala se samo dalmatinskih biskupa, a ne 


4 Barada je došao na tu ideju, da su dalmatinski bis- 
kupi bili »fautores« glagoljice, i zato navodi riječi Ivana 


“X. nadbiskupu i biskupima dalmatinskim, s kojima im 


prigovara, da se u njihovim biskupijama širi kriva nauka, 
jer su oni šutjeli i odobravali (vobis tacentibus et consen- 
» tientibus). 

hrvatskoga, koji je nesmetano i dalje redio glago- 
ljaše za potrebe svoje prostrane biskupije, dok su 
samo iznimno dalmatinski biskupi mogli zaređi- 
vati ih uz dopuštenje papino. 

Po naputku pape Ivana X. imali su njegovi le- 
gati s dalmatinskim biskupima poraditi, da sei u 
Hrvatskoj služba Božja vrši latinskim, a ne sla- 
venskim jezikom. Zato papa preporučuje Hrvati- 
ma, da svoju djecu dadu u latinske škole, našto 
sabor onda zaključi, da se preporuka uvaži". Hrvat- 
ska djeca, koja su se imala posvetiti svećeničkom 
staležu, morala su od malih nogu učiti latinski, da 
se priprave za svoje zvanje, da onda uspješnije 
djeluju kao dušobrižnici svoga naroda, kao doma- 
ći sinovi, a ne kao stranci“. 

Glagoljica je, eto, na splitskom saboru bila za 
hrvatsku crkvu spašena i ostala je netaknuta u 
punoj svojoj staroj snazi, a u dalmatinskoj crkvi 
bila je trpljena. Kad bi se ona zabrana ređenja gla- 
goljaša ticala i hrvatskog biskupa, glagoljice bi bilo 
sasvim nestalo, i jednom mrtvu nitko je ne bi bio 
više mogao uskrisiti i oživjeti. Za to više nije bilo 
zgode, a od prvog sabora g. 925—928., do drugoga 
g. 1060. bili bi izumrli svi stari i mladi glagoljaši. 


Tko je mogao i bio dužan da na saboru brani ' 


glagoljicu od latinskih kleveta, nego hrvatski bi- 
skup Grgur? On je uspio da je sjajno obrani i da 
dokaže, kako glagoljica i »Metodova nauka« nisu 
heretične. Latini su pred tim dokazima morali za- 


5 S obzirom na papin izraz »pueros« bilo bi pravil- 
nije i ovdje čitati »pueros« mjesto »servos«, jer sluge i 
robovi bili gu isključeni iz svećeničkog reda bez osobi- 
tog dopuštenja. 

% Doc. 192. 

tvoriti usta i pustiti je na miru u hrvatskoj crkvi, 
a u latinskoj dopustiti je u iznimnim slučajevima. 
Grgur je bio zadovoljan rješenjem pitanja glago- 
ljice, i zato se nije papi pritužio na nepravdu. U 
nastavku sabora g. 928. nije o glagoljici bilo zbora. 
Zaslugom Grgurovom ona je bila spašena. 

Pojava Grgura Ninskoga i njegovo, iako ne- 
uspjelo, nastojanje, da postane primasom i metro- 
politom dalmatinsko-hrvatske crkve, kao i njego- 
va uspjela obrana glagoljice, sjajna su stranica u 
povijesti hrvatske crkve i hrvatskog naroda. Nije 
zato bez razloga hrvatski narod oživio njegovu us- 
pomenu u doba svoga preporoda u 19. v., kad se 
borio protiv latinizacije i potalijančivanja hrvatske 
Dalmacije. U doba progona glagoljice uzeo je na- 
rod Grgura kao simbol otpora protiv neprijatelja. 

XIII. 
Sv. Martin Podsusedski 


Prijetnja pape Leona VI. Grguru, da će ga izop- 
čiti, ako se ne pokori zaključcima splitskoga sabo- 
ra, i ako ne odustane od »otimanja« tuđih bisku- 
pija, čini se, da je uslijedila na tužbu splitskoga 
nadbiskupa i dalmatinskih biskupa, jer Grgur nije 
htio dopustiti komadanje hrvatske biskupije. Radi 
toga je došlo do sukoba između Grgura i nadbis- 
kupa. Toma arciđakon piše, da je Grgur zadao 
nadbiskupu Ivanu mnogo jada, otimajući se ispod 
njegove vlasti i prisvajajući metropolitsko pravo'. 

Još više se našao uvrijeđen i ponižen kralj To- 
mislav. Njegov poraz na saboru bio mu je tim 
osjetljiviji, kad je doznao, da je nasljednik bugar- 
skoga cara Simeona, car Petar, uspio 8. listopada 
927. da od carigradskog dvora dobije priznanje bu- 
garske autokefalne crkve s patrijarhom na čelu. 
Svi su stoga izgledi, da je Tomislav ustao protiv 
zaključaka sabora i nije ih dao provesti, te da je 
izvršio svoju prijetnju i oružanom silom napao na 
biskupske dalmatinske gradove. Jedna bilješka kod 
Konstantina Porfirogenita veoma je značajna za 


ondašnje prilike u Hrvatskoj. Car piše: »A. poslije L 


1 Histor. Salon, e. c. 54, 

mnogo vremena, u doba arhonta Trpimira?, oca 
arhonta Krešimira, dođe iz Francije, što je između 
Hrvatske i Venecije, čovjek veoma pobožan, po 
imenu Martin, odjeven u svjetovno odijelo, o ko- 
jem sami Hrvati pričaju, da je učinio dosta čude- 
sa, a bio je taj pobožni čovjek slab i sakat u noge, 
pa su ga morala četvorica dizati i nositi, kuda bi 
želio. On dakle savjetova one Hrvate, da do kraja 
svoga života očuvaju ugovor (naređenje) s presve- 
tim papom, naloživši im zakletvu, kao što im je 
sam papa izmolio sličnu molitvu. Poradi toga niti 
sagene niti kondure tih Hrvata nikad ne izlaze na 
vojevanje, osim ako tko na njih navali. 


Šišić“ drži, da je Martinov dolazak u vezi s ne- 
kim napetim odnosima između Hrvatske i Bugar- 
ske, dok Sakač“ hoće, da je Martin došao da s Hr- 
vatima obnovi tobožnji ugovor pape Agatona. Ako 
je Sakačevo mišljenje na mjestu, mora se pretpo- 
staviti, da su Hrvati onaj ugovor prekršili. I doi- 
sta, Hrvati su sada prekršili naredbu pape Leona. 
VI, i nisu htjeli priznati ni saborskih zaključaka 
ni papine potvrde. Hrvati su sa svojim jakim bro- 
dovljem navalili na dalmatinske gradove i otoke, 
koje su htjeli prisiliti, da se pokore hrvatskoj po- 
litičkoj i crkvenoj vlasti. I u toj se nevolji dalma- 
tinski Latini obrate papi za posredovanje i pomoć. 


2 Drinov, Tkalčić, Manojlović i dr. hoće, da je to 
Tomislav, koji je imao drugo ime Trpimir. Šišić je bio 
pronašao Trpimira II., nasljednika Tomislavljeva, ali je 
Klaić (Nastavni Vjesnik, XXXIII, 1925., str. 275—277) uklo-- 
nio toga imaginarnoga Trpimira II. 

3 Doc. 397. 

* Povijest Hrvata, I., 438. 

50, c, 72—173. 

Papa pošalje u Hrvatsku jednoga poznatog i ugled- 
nog čovjeka, koji će Hrvate umiriti, valjda i s ubla- 
Žženjem saborskih zaključaka. 

Izabran je za to neki Martin svjetovnjak iz 
Francije, dakle iz akvilejske patrijaršije, jer Fran- 
cija, što je »između Hrvatske i Venecije« ne može 
biti nijedan drugi kraj, nego onaj u Furlanskoj 
pod akvilejskom  patrijaršijom. Zašto je izabran 
"Martin, Franak iz akvilejske patrijaršije? Sigurno 
zato, da u ime akvilejskog patrijarhe dade prista- 
mak na zaključke splitskoga sabora. Očito je, da 
su se Hrvati pozivali na dotadašnje veze ninsko- 
“hrvatske biskupije s Akvilejom, pod kojom su ra- 
dije voljeli ostati, nego potpasti pod Split. Bilo je 
za njih bolje da stvari ostanu, kako su bile prije 
sabora, kad je hrvatski biskup samo imenom bio 
podložan patrijarhi, a stvarno sasvim nezavisan. 

. Martin je imao nagovoriti Hrvate, da se pokore 
odredbama iz Rima, da priznadu valjanost sabor- 
skih zaključaka i da prime nadbiskupa splitskoga 
za svoga metropolitu. Bez sumnje je Martin otprije 
bio poznat Hrvatima, i zato je lako uspio u svojoj 
misiji. Mora da je došlo do nekog sporazuma iz- 
među Hrvata i pape, odnosno dalmatinskih bisku- 
pa. Popustilo se s jedne i druge strane, te se je 
hrvatskom biskupu priznao neki posebni, specijal- 
ni položaj među biskupima hrvatsko-dalmatinske 
crkve, kako ga prikazuje Toma arciđakon“. 

O Martinu više ni Porfirogenit ni drugi izvori 
ništa ne pišu. Ipak je u hrvatskom narodu o njemu 
ostala uspomena, pače ga je narod proglasio sve- 
cem i štuje ga do danas. To je onaj sv. Martin 


_ ==> 


$ O tome u slijedećem poglavlju. 

pustinjak, koji se časti u Podsusedu. U jednoj is- 
pravi iz g. 1209. spominje se crkva sv. Martina', 
a u drugoj iz g. 1287. spominje se mjesto »gdje je 
nekoč, kako se pripovijeda, blaženi Martin provo- 
dio pustinjački život, i kapela,... kraj koje je u 
spilji nekog strmog brijega podignut žrtvenik na 
čast spomenutom svecu Božjemu«*. Danas je opće- 
nito prihvaćeno mišljenje Tkalčićevo, da je Porfi- 
rogenitov Martin istovjetan s Martinom Podsu- 
sedskim!?. 

Martin je poslije izvršene svoje misije ostao u 
Hrvatskoj, a to je dokaz, da su ga Hrvati poslu- 
šali i izmirili se s Latinima u Dalmaciji i njihovim 
biskupima. 


7 Tkalčić, Mon. histeep. Zagr, 17. 
8 id, ib. 220. 
? Sakač: o, c. 75—76. 

XIV. 
Hrvatska biskupija poslije g. 928. 


. Ukinućem ninske rezidencijalne biskupije vra- 
ćeno je stanje prije njezina osnutka, kad je posto- 
jala hrvatska biskupija kao korepiskopat, koji 
splitski sabor nije ukinuo, nego ga samo podložio 
splitskom nadbiskupu metropoliti. S tim je nad- 
biskup stekao pravo, da posvećuje novoizabrane 
hrvatske biskupe kao svoje sufragane. Da sabor 
nije dokinuo hrvatsku biskupiju, nego samo nin- 
sku rezidencijalnu, dokaz nam je u tome, što spo- 
menici g. 1042. spominju hrvatskoga biskupa Mar- 
ka, dok spomena o ninskim biskupima nema sve 
do g. 1075., kad je ninska rezidencijalna biskupija 
bila obnovljena. Poslije te godine spominju se i 
jedni i drugi, ali posebno. Poslije g. 928. nastaje 
u povijesti hrvatske biskupije velika praznina sve 
do g. 1042. To je razdoblje i tako najtamnije u 
hrvatskoj povijesti, jer nam se iz onih vremena 
nisu sačuvale isprave ni o vladarima ni o doga- 
đajima u Hrvatskoj. Ni Toma arciđakon nije mo- 
gao naći u splitskom crkvenom arhivu spomena o 
mnogim nadbiskupima iz toga doba. Stoga nije ču- 
do, što ni o hrvatskim biskupima sada nema vije- 
sti. Ali ta praznina nije nikakav dokaz, da kroz to 

vrijeme nije bilo hrvatskih biskupa, a još manje, 
da je kroz to doba tek bila osnovana hrvatska 
biskupija. 

Povodeći se za Farlatijem!, koji stavlja sve 
hrvatske biskupe od Marka (1042.) do Dede (1163.) 
kao kninske rezidencijalne biskupe, Šišić" drži, da 
je oko g. 1040, u vrijeme hrvatskoga kralja Stje- 
pana I. (o. 1030.—1058.) osnovana kninsko-hrvat- 
ska biskupija, i da je hrvatski (chroatensis) biskup 
Marko iz g. 1042. bio kninski biskup. Tada se je — 
kaže Šišić — pokazala potreba, da se odvoji od 
prevelike teritorije splitske dijeceze sva sjevero- 
istočna čest hrvatske države, navlaš ona sa sjever- 
ne strane Velebita i teritorija bivše sisačke bisku- 
pije, u interesu kršćanske vjere i onamošnjeg na- 
roda, komu je splitski nadbiskup samo rijetko i 
izuzetno mogao dolaziti. Otuda i ime novom knin- 
skom ili hrvatskom biskupu, budući da su u nje- 
govoj dijecezi živjeli isključivo čisti Hrvati.... 
Kninska se biskupija odmah od svog osnutka pro- 
širila po znatnoj česti hrvatske države »sve do ri- 
jeke Drave«, dakle je njenoj jurisdikciji pripala i 
sva zemlja južno od te rijeke. 


Šišićevo razlaganje nema temelja, jer, kako 
smo kazali, nije hrvatska biskupija poslije sabora 
928. ukinuta, niti je njezin teritorij bio dodijeljen 
splitskoj dijecezi, osim meznatnog dijela oko gra- 
dova. Onda nije ni župa Cetina pripadala splitskoj 
nadbiskupiji, nego hrvatskoj biskupiji. Ne smije se, 


opet ističemo, mješati teritorij splitske dijeceze 


i Illyr. Sacr. IV., 282—284. 
* Povijest Hrvata, I., 492. 


s teritorijem splitske metropolije. Nije onda još 
bila osnovana kninska biskupija. 

Kroz čitavo ono vrijeme od g. 928. do 1042. i 
poslije stolovao je hrvatski biskup u Ninu, ali ne 
kao ninski, nego kao specijalni narodni biskup. On 
je upravljao hrvatskom biskupijom samostalno, i 
nijedan dalmatinski biskup, pa ni nadbiskup split- 
ski, nisu mogli vršiti biskupsku službu na terito- 
riju hrvatskoga biskupa. Nadbiskup je kao metro- 
polit mogao dolaziti u kanoničku vizitaciju, ali su 
za njega vrijedili općeniti crkveni propisi, po ko- 
jima je smio drugu biskupiju pohoditi radi nadzora 
samo uz razlog i uz privolu sabora, 


Pomutnju kod Farlatija i svih kasnijih histo- 
rika izazvao je Toma arciđakon, koji je na svoj 
način prikazao osnutak hrvatske biskupije. On piše: 
»Htjeli su hrvatski kraljevi imati neke vrsti po- 
sebnoga biskupa i dozvolom splitskoga nadbiskupa 
izabraše biskupa, koji se je nazivao hrvatskim bi- 
skupom, i postaviše mu sjedište u kninskom polju 
u crkvi sv. Marije. Hrvatski je biskup imao mnogo 
parohija, a njegova su dobra i imanja bila po skoro 
čitavom hrvatskom kraljevstvu, jer je obnosio 
čast kraljevskoga biskupa i išao s kraljevim dvo- 
rom; bio je dvorski dostojanstvenik, a njegova se 
jurisdikcija pružala sve do rijeke Drave«. 

U toj Tominoj vijesti pobrkani su izvodi iz raz- 
ličitih izvora i vremena. Jasno je, da je Toma je- 
dan dio crpio iz predaje splitske crkve, a drugi iz 
pisanih dokumenata iz vremena kralja Zvonimira. 
Tomin izraz »neke vrsti posebnoga biskupa« (quasi 


3 Rački, Rad, knj. 79, str. 156. 
4 Histor, Salon. e. c, 45. 

specialem pontificem) upućuje nas na onoga kore- 
piskopa, regionarnoga, narodnoga hrvatskog bisku-- 
pa (episcopus Chroatorum) iz IX. i X. v., čiji je 
položaj zaista bio poseban, nešto drukčiji nego je: 
bio položaj običnih dalmatinskih biskupa. Toma ne 
zna ni za vrijeme ni za ime hrvatskoga kralja, koji. 
je tražio za Hrvatsku specijalnog biskupa, niti za 
ime splitskog nadbiskupa, koji je kraljevoj molbi: 
udovoljio. Imena su se zaboravila, kao što se je u 
Splitu bilo zaboravilo ime pape, koji je bio poslao: 
Ivana Ravenjanina, i vrijeme, kad je ovaj živio. 
Vidi se po svemu, da je Toma povezao ono, što se: 
zaključilo za kralja Tomislava i nadbiskupa Ivana 
u saboru 925.—928., s onim, što je bilo u doba. 
kralja Zvonimira, kad je g. 1078. hrvatski biskup 
prešao iz Nina u Knin i kad je u Kninskom polju. 
bila posvećena crkva sv. Marije kao katedrala hr- 
vatske biskupije. Tomin izvor nije stariji od g. 
1094., jer govori o granicama hrvatske biskupije: 
do rijeke Drave; ali utemeljenjem zagrebačke bis- 
kupije g. 1094. Drava više nije bila granica. 
Hrvatski je biskup bio u hrvatskom kraljevstvu: 
najviša crkvena ličnost, a sigurno i najučenija 
osoba u državi. On je vladarima pisao službene is-- 
prave na latinskom jeziku, koji je bio diplomat-- 
ski jezik u zapadnoj Evropi, pa i u Hrvatskoj. Bez. 
sumnje je pisao i glagoljske isprave. Malo po malo: 
tako su hrvatski biskupi postali službeni kraljevi 
kancelari i starješine dvorske kancelarije, a s tim: 


.i dvorski dostojanstvenici. Do nas je došlo neko- 


liko isprava, što u originalu, što u prijepisu, koje“ 
su napisali hrvatski biskupi kao kancelari kralje-: 
vi, ili su ih napisali dvorski kapelani po naredbi 
dvorskog kancelara, hrvatskog biskupa. Dostojan- 

stvo kraljevskog kancelara prelazilo je od jednog 
na drugog hrvatskog biskupa. I Lucius* kaže, da 
je hrvatski biskup obnosio čast kancelara hrvat- 
skoga kraljevstva. 

Hrvatski biskup imao je dužnost da vrši službu 
"Božju na dvoru pred kraljem i dvorskim dostojan- 
stvenicima, i zato se je zvao kraljevski ili dvorski 
biskup". Ali kao kancelar on je s ostalim velika- 
šima, županima i dvorskim dostojanstvenicima pra- 
tio kralja po zemlji, kad je išao da kroji pravdu 
podanicima, da dijeli milosti crkvama i svojim 
vjernim. Za svaki kraljev čin biskup je sastavljao 
isprave za stranke. Zato je hrvatski biskup morao 
često izbivati iz Nina. 

Kraljevi su prema hrvatskim biskupima poka- 
zali svoju osobitu darežljivost i ljubav, te su ih 
darivali velikim posjedima po čitavoj zemlji. U jed- 
nom se spisu spominju zemlje hrvatske biskupije 
(terrae episcopatus chroatensis)". 

Hrvatske je biskupe imenovao i slao najprije 
akvilejski patrijarha; ali kad je osnovana ninska 
rezidencijalna biskupija, birao ih je kler i narod 
ninski, a potvrđivao patrijarha. Poslije g. 928. vje- 


rojatno je pravo izbora, to jest prezentacije, pri- . 


palo vladaru, a splitski je metropolit dobio pravo 
potvrde i biskupskog posvećenja. Novoizabrani 
hrvatski biskup prigodom svog posvećenja polagao 
je splitskom nadbiskupu kao svom metropoliti za- 
kletvu vjernosti i poslušnosti. U starom splitskom 
evanđelistaru nalazi se izvorna zakletva biskupa 


5 De regno Dalm, et Croate, lib. 2, cap. XIV, 
6 Illyr, Sacr. IV., 280—281. 
7 Doc, 54. 

Grgura II. iz g. 1075., koja glasi: »Ja Grgur biskup 
Hrvatske odsad unaprijed obećavam vjernost i po- 
slušnost prema mom redu splitskoj crkvi i tebi 
Lovri, našemu nadbiskupu i tvojim nasljednicima, 
koji će po kanonima slijediti: Tako me Bog pomo- 
gao i ova četiri sveta evanđelja«. 

Iako smo spomenuli, da nemamo nikakovih do- 
kumenata o hrvatskim biskupima od 928. do 1042., 
ipak izgleda sasvim vjerojatno, da neki monogram 
na trima plutejima, nađenim u starohrvatskoj 
crkvi u selu Bilicama kod Šibenika, na rtu »Moj- 
stir« (manastir) na južnoj obali Prokljanskoga je- 
zera, označuje ime jednoga dosad nepoznatog hr- 
vatskog biskupa iz onih vremena. Na gornjem ru- 
bu onih pluteja nalaze se uklesani monogrami, 
koje je Jelić" pročitao za »IOHAN(N)ES CHRO(A)- 
TE(NSIS)«, te drži, da je to ime jednoga od histo- 
ričkih Ivana svećenika, poznatih iz IX. v. Mi, na- 
protiv, mislimo, da je to nepoznati nam hrvatski 
biskup Ivan (Iohannes chroatensis episcopus), koji 
je dao sagraditi crkvu u Bilicama u razdoblju od 
IX. do XI. v. ili je tu crkvu on posvetio. 


; 8 V. Novak, Evangeliarium Spalatense, 81., u prilogu 
Vjesnika za arh, i hist. dalm, 1923. 
% Contributo, 75—78. 

XV. 
>»Pseudoepiskop« Cededa 


Više od sto godina poslije Grgura Ninskoga su- 
sretamo se opet s jednim hrvatskim biskupom. To 
je već spomenuti Marko (ego Marco, indignus epi- 
scopus Chroatensis)', kojega pogrešno za Farlati- 
jem* svi zovu kninskim biskupom. Marko je bio 
hrvatski biskup sa sijelom u Ninu, a biskupovao 
je oko 1042. otprilike do oko 1059. O njemu ništa 
drugo ne znamo, nego da je prisustvovao i potpi- 
sao darovnicu bana Stjepana g. 1042. Izrazi, koji 
slijeđe iza njegova potpisa »collaudo, confirmo, 
corroboro«, — kaže Barada? — jasno odaju pred- 
stojnika kancelarije. . 

Marka je naslijedio biskup Rajner (Rainerio 


chroatino episcopo), a prvi se put spominje počet- | 


kom g. 1060.*, za vladanja hrvatskoga kralja Petra 
Krešimira IV. (o, 1058.—1074.). Teška su onda bila 
nastala vremena za glagoljicu i hrvatsku biskupiju. 
Rim je bio na Zapadu počeo provoditi velike re- 


1 Doc, 47. — Zanimiv je nominativ »Marco« mjesto 
»Marcus«, kao da se je biskup Marko potpisao latinski 
onako kako se je hrvatski zvao, 

? Illyr. Sacr. IV., 283—285. 

30, c. 203. 

“ Doc, 54. 

forme, da očisti katoličku crkvu od raznih običaja 
i zloporaba. U samoj dalmatinskoj crkvi bila je 
popustila disciplina tako, da je oko g. 1050. split- 
ski nadbiskup Dobralj (Dabralis) bio oženjen i 
držao u nadbiskupskim dvorima ženu i djecu. On 
se je doduše branio, da je zakonito oženjen i da 
po običaju istočne crkve može slobodno držati že- 
nus, Papa Leon IX. (1048.—1054.) posla legata kar- 
dinala Ivana, koji svrgne nadbiskupa, ne uvaživši 
njegovo opravdanje. 

Svrgnuće Dobraljevo nije puno pomoglo i sve- 
ćenstvo je živjelo oženjeno kao i prije. Trebalo je 
stoga u dalmatinsko-hrvatskoj crkvi jačega lijeka. 
Papa Nikola II. (izabran u prosincu 1058., umro 
27. srpnja 1061.) sazvao je u travnju 1059. sinodu 
biskupa rimske dijeceze u Lateranu, na kojoj su 
bili doneseni neki važni zaključci o biranju papa 
i biskupa, o neženstvu svećenika i dr. Zatim je te 
zaključke razaslao biskupima i opatima, da ih ob- 
jave, a u neke je zemlje poslao svoje legate, da ih 
provedu u život. Tako je početkom g. 1060. stigao 
u Dalmaciju i Hrvatsku opat Majnard, koji je obi- 
šao dalmatinske i hrvatske gradove i održao sa- 
stanke, da se informira o stanju morala i discipli- | 
ne te da u smislu lateranskih zaključaka uredi 
prilike u dalmatinsko-hrvatskoj crkvi. 

Krajem veljače ili u ožujku 1060. održan je u 
Splitu svečani crkveni sabor, kome su prisustvo- 
vali svi biskupi iz Dalmacije i hrvatski biskup Raj- 
ner. Da li je bio i hrvatski kralj Petar Krešimir 
IV., nije zabilježeno. Valjda ga je zamjenjivao si- 
novac i nasljednik herceg Stjepan. Na saboru je 


5 Histor, Salon. e. e. 46, 

doneseno mnogo zaključaka, ali nam ni tok ras- 
pravljanja ni većina zaključaka nisu poznati. Zna- 
čajno je, da se je za samog saborovanja odrekao 
svoje časti nadbiskup splitski Ivan, a izabran Lo- 
vro »Dalmatinac«, biskup osorski. Toma arciđa- 
kon doduše kaže, da je Ivan to učinio zbog starosti 
(pre senectute)", ali bi lako moglo biti, da se nije 
slagao s reformama i sa saborskim zaključcima, pa 
nije htio uzeti na dušu sve nerede i smutnje, koje: 
je predviđao. 

Od prihvaćenih na saboru zaključaka Toma ar- 
ciđakon ističe onaj o zabrani vršenja službe Božje 
u slavenskom jeziku i o zabrani ređenja glagolja- 
ša! Ali iz kasnije potvrde saborskih  zaklju- 
čaka po papi Aleksandru II. vidi se, da je uz 


zabranu nošenja brade i duge kose bilo zabra- ' 


njeno ređenje svećenika iz druge biskupije bez do- 
puštenja odnosnog ordinarija, te da je zabranjeno 
lišiti slobode, udariti ili svrgnuti biskupa, sveće- 
nika i klerika po svjetovnoj vlasti itd. Vidi se po 
svemu, da je Toma imao neku namjeru, kad je 
spomenuo samo onaj jedan zaključak. 

Papa Nikola II. potvrdi splitske zaključke i po- 
sla u Dalmaciju i Hrvatsku legata biskupa Teuza, 
da ih proglasi i provede. Usput je Teuzo došao u 
Split, da ustoliči nadbiskupa Lovru i da mu pre- 
dade palij. Kako je međutim umro papa Nikola II. 
(27. srpnja 1061.), to je nasljednik mu Aleksandar 
II. (1061.—1073.) poslije 1. listopada 1061. ponovno 
potvrdio saborske zaključke, a valjda neke i ubla- 


6 ib, 46—47. 

7 ib. 49. 

8 Starine, XII., 222. 
%ib. XII., 221. 

žio, i dao ih opet proglasiti. U toj Aleksandrovoj 
potvrdi, upravljenoj »kralju i biskupima Dalmaci- 
je«, govori se o zabrani ređenja glagoljaša, ako ne 
nauče latinski!", 


Te se papine riječi ne podudaraju s Tominim, 
jer Toma kaže, da je glagoljica sasvim bila zabra- 
njena, i da se glagoljaši nisu uopće smjeli rediti, 
dok papa veli, da se glagoljaši mogu rediti, ali pod 
uvjetom, da prije nauče latinski. Sabor je sigurno ' 
bio izglasao zaključak, kako ga donosi Toma. Ne- 
poznavanje latinskoga jezika bilo je uzrokom, da 
glagoljaši nisu bili dobro upućeni u teologiju. Oni 
su se po svoj prilici služili s tekstovima, pisanim 
slavenskim jezikom, koje su dobivali od susjednog 
svećenstva Istočne Crkve iz Macedonije i Bugar- 
ske. Zato su Latini na saboru 1060. iznijeli, da je 
glagoljicu otkrio. neki heretik Metod, koji je u sla- 
venskom jeziku mmogo lažno pisao protiv nauke 
katoličke vjere'!, 


Odmah nakon sabora 1060., i ne čekajući pa- 
Pine potvrde, upotrijebile su se protiv glagoljaša 
najstrožije mjere u smislu još nepotvrđenih sa- 
borskih zaključaka, kako ih donosi Toma. U tome 
kao da se je pokazao prerevnim hrvatski biskup 


ib. XII, 222. 

ti Hist. Salon, e. c. 49. — Šegvić (Bogosl. Smotra, 
XVIII. 284) također misli, da je u najstarijim glagoljskim 
knjigama, i u onim određenim za liturgičnu porabu, bilo 
nauka protivnih čistoj kršćanskoj nauci, — Značajno je, 
da su protivnici glagoljice poslije 800 godina ponovili 
iste klevete protiv pok. Dragutina Parčića, kad je pod 
Leonom XIII. bio priredio novo izdanje glagoljačkog mi- 
sala. I onda su šireni glasovi, da u misalu ima izraza 
Protivnih katoličkoj nauci, $ 

Rajner. On nije mogao ili nije htio da na saboru 
ustane u obranu glagoljice i glagoljaša, nego se je 
saglasio sa saborom i poslije sabora dao odmah, 
da se one odredbe u hrvatskim crkvama najstrože 
provedu. Bit će, da ga je u tome pomogao i legat 
Teuzo i nadbiskup Lovro. Ali tome su se usproti- 
vili glagoljaši i narod. Na to su sve glagoljačke 
crkve bile zatvorene, a glagoljaši nisu više mogli 
vršiti službu Božju. Velika žalost obuze hrvatsko 
svećenstvo. Diže se i buna, u prvom redu protiv 
biskupa Rajnera, koji je pokazao, da je oružje u 
rukama Latina protiv Hrvata. Zato ga narod i sve- 
ćenstvo svrgne ili prisili, da se sam zahvali. 


Na čelo pobunjenog svećenstva stavili su se 
neki stranac (advena) svećenik Ulfo (Wolfgang), 
starac svećenik glagoljaš Cededa', koji nije znao 
latinski, te opat Potepa, benediktinac glagoljaš. 
Ulfo je upravo tada bio stigao u Hrvatsku iz ino- 
stranstva, a inače se ne zna, zašto se je pridružio 
glagoljašima. Dalo bi se vjerovati, da je bio poslat 
iz Rima, da na licu mjesta ispita uzrok bune. On 
se u Hrvatskoj osvjedočio, da je glagoljašima uči- 


12 Toma piše, da se je Ulfo zvao Wolfgang (Ulfum 
presbiterum, cui Golfancus agnomen erat. — Hist. Sal. 
e. c, 54), i prema tome ne može se hrvatski zvati »Vuk«. 
Po imenu je to Nijemac, koji je mogao doći iz oglej- 
skoga kraja (Skok, Iz mojega glossariuma, u Vjesniku 
za arh. i hist. dalm. svez.. L str. 147). 

13 Donosimo to ime, kako ga piše Toma iako ono nije 
ispravno prema hrvatskom izgovoru. To vrijedi i za PO- 
tepu. Skok (1. c.) kaže, da je Cededa bez sumnje hrvat- 
sko ime Zdeda (hipokoristik ili skraćenica od Zdedrug ili 
Zdedrag). Ime Potepa korigirali su Rački i Šišić u Po- 
teha, što nije nužno. Potepa je očito hipokoristički nadi- 
mak od glagola »potepsti se«. 

njena nepravda, uzeo ih u zaštitu i svjetovao, da 
pošalju papi svoje poslanike. Narodni se starješine 

(seniores) sastaše na dogovor i zaključiše, da po- 
šalju samog Ulfa, da kod pape isprosi, da se u 
Hrvatskoj vrati stanje, kakovo je bilo prije sabora, 
i valjda da papa prihvati odreku Rajnerovu i ime- 
nuje im novoga biskupa. 

. Papa sasluša Ulfa, ali ne udovolji molbi glago- 
ljaša, da se ponište saborski zaključci o glagoljici, 
nego mu dade pismo za nadbiskupa, kralja i ostale 
biskupe, da za daljnje pregovore dođu u Rim dva 
biskupa. Tim je ipak papa pokazao, da je molbu 
Brale našao opravdanom, a da ih nije odmah 
odbio. : 


Ulfo se vrati u Hrvatsku, ali ne preda pisma 
nadbiskupu i kralju, nego glagoljašima“, kojima 
donese tobožnju papinu poruku, da se njihove 
crkve mogu otvoriti i da opet mogu služiti u sla- 
venskom jeziku. Osim toga im reče, da je od pape 
isposlovao, da izaberu biskupa od svoga naroda i 
glagoljaša, koga neka pošalju s njim u Rim, pa 
će ga papa posvetiti za biskupa. 

Tada glagoljaši, uvjereni da su u Rimu našli 
zaštitu, izabraše za biskupa nekoga »priprostog« 
starca (quemdam senem rudem), imenom Cededu, 
i poslaše ga u Rim s Ulfom i s opatom Potepom. 
Papa — prema riječima Tominim — ukori Cede- 
du, što protiv propisa nosi bradu i svojom mu ru- 
kom izguli nekoliko dlaka, ali ne udovolji molbi 
poslanstva, da dopusti opet glagoljicu, jer da su 


14 Toma ih zove Gotima samo zato, d i ikaž 

1 , da više prikaže 

glagoljaše kao heretike poput Gota Arijanaca, Tomi 
su inače sinonimi Chroati, Gothi i Sclavi. 

njezini izumitelji Arijanci. Ipak im obeća, da će 
u Hrvatsku poslati svoje legate". 

Ulfo — nastavlja Toma — uvjeri Cedđedu, da 
ga je papa guljenjem dlaka iz brade posvetio za 
biskupa. Na povratku u Hrvatsku priređen je sve- 
čan doček Cededi kao hrvatskom biskupu (suo pon- 
tifici), Cededa dođe sa svojim pristašama na Krk, 
potjera krčkoga biskupa i sam poče na Krku kao 
biskup posvećivati crkve, rediti svećenike glago- 
ljaše i vršiti ostale biskupske dužnosti, 

Dočuvši za to novi papa Aleksandar II. pošalje 
legata kardinala Ivana, koji na nekoj skupštini 
puka i klera izjavi, da papa nije Cededu posvetio 
za biskupa, i Cededu izopći kao lažnog biskupa 
(pseudoepiscopus), a tako i opata Potepu i njihove 
sljedbenike. Ulfa legat dovede u Split, gdje ga na 


sinodi osudi, liši svećeničkog čina i baci u tamni- . 


cu. Cededa, koji je ostao na slobodi, nije se po- 
korio, nego je nastavio vršenjem biskupske časti, 
našto ga papa svečano izopći dvaput u Rimu, a tri- 
put u Splitu. Cededa umre naglom smrću". 

“U potankosti ove smiješne i tendenciozne To- 
mine priče ne može se vjerovati, ali je njezina 


jezgra istinita. Moguće je, da je Ulfo bio najveći 


varalica, ali je nemoguće, da je onako mogao pre- 
variti Cededu i opata Potepu, koji su kao odasla- 
nici glagoljaša i naroda bili ljudi najpametniji i 
najučeniji među njima. Vjerojatno je da je papa 
primio odreku Rajnerovu i pristao, da glagoljaši 


15 Nato je u Hrvatsku došao legat Teuzo u drugoj 
polovini 1060. 

16 Prikaz je donešen po Tominoj Histor. Salon. e. c. 
49—53. 

izaberu drugog biskupa od svoga roda i jezika, a 
nato su glagoljaši izabrali.Cededu, glagoljaša, i po- 
slali ga u Rim, da ga papa posveti, jer ga, to se 
razumije, splitski nadbiskup nije htio priznati ni 
posvetiti. Cededa je valjda odnio papi u Rim pismo 
kralja Petra Krešimira, kojim ga je molio, da Ce- 
dedu posveti, i papa je to učinio. Svakako je isti- 
na, da se je Cededa vratio u domovinu kao posve- 
ćeni biskup, da je kao takav vršio biskupsku slu- 
žbu, redio glagoljaše i otvarao glagoljačke crkve. 
Zato se ne ćemo povoditi zlobnim Tomom arciđa- 
konom i nazvati Cededu lažnim hrvatskim bisku-- 
pom. 


Pobjeda Cededina uzbunila je dalmatinske La- 
tine i izazvala reakciju njihovih biskupa, osobito 
onoga na Krku, koji je morao bježati iz svoje bi- 
skupije zbog narodnog gnjeva. Odgovornost za sve 
nastale nerede pala je na Cededu, Potepu i Ulfa. 
Biskupi su ih tužili papi i prikazali ih u najgorem 
svijetlu, a uzeli u zaštitu protjeranoga krčkog bi- 
skupa i zbačenoga hrvatskog biskupa Rajnera. Oni 
su i izbor Cededin prikazali Rimu kao nezakonit 
i njegovo biskupsko posvećenje nedopuštenim i ne- 
valjanim, jer je bio posvećen za hrvatskoga bisku- 
pa, a da Rajnerovo svrgnuće i prisilno odreknuće 
nije bilo prihvaćeno od nadležne crkvene vlasti u 
Splitu. Zato je potkraj 1063. ili početkom 1064. 


.papa Aleksandar II. poslao legata kardinala Iva- 


na, da stvar istraži i krivce kazni. 

Legat je proglasio nevaljanim Cededino posve- 
ćenje za biskupa, svrgnuo ga s časti, izopćio njega 
i Potepu, a Ulfa bacio u doživotnu tamnicu. Po- 
stupak legatov bio je skroz disciplinska crkvena 

stvar, u koju se svjetovna kezsiek vlast nije mo- 
gla miješati u smislu zaključka sinode u Lateranu 
i Splitu, da laici ne smiju suditi klericima. Zato 
im kralj Petar Krešimir nije mogao pomoći. Ipak 
se ima pripisati kraljevoj zaštiti, što legatu nije 
pošlo za rukom da uhapsi Cededu i Potepu i da 
ih zatvori. Cededa je usprkos svih kazni i izopće- 
nja do smrti ostao hrvatski biskup pod okriljem 
kraljevim. 

XVI. 
Izabrani hrvatski biskup Adam 


Kako se je dosad nepravedno i bez razloga 
okrivljavao kralj Tomislav, da je više volio Lati- 
nima nego svom narodu, tako su naši pisci i kralja 
Petra Krešimira IV. prikazivali kao protivnika na- 
rodne stvari, neke vrsti izroda. Tako je Šišiću! »ne- 
poznato držanje hrvatskoga kralja Petra Krešimira 
IV. spram zaključaka i raspravi splitskoga sinoda, 
no jedva može da bude sumnje, da se on postavio 
na latinsku stranu, svakako mnogo odlučnije, nego 
li nekoć kralj Tomislav«, i da je Petar Krešimir, 
rođen od majke Mlečanke i odgojen u Veneciji, 
imao »prirodno za latinsku civilizaciju možda i su- 
više jake simpatije«. Na drugom mjestu Šišić" opet 
veli, da »Tomislav, a poglavito Petar Krešimir IV.,. 
ova dva najjača hrvatska vladara, bijahu odlučni 
protivnici zdravih narodnih težnja«. Jednako misli 
i Hauptmann* da »nikako ne poznavajući pravih 
interesa naroda svoga, stade Petar Krešimir uza 
romansku stranku« vodeći »romanofilsku politiku«. 


1 Povijest Hrvata, I., 507, 510, 536. 
2 id. ib. 648. 
3 Zbornik kralja Tomislava, 155. — Isto misli Pivče- 
vić (L e. 65) i svi drugi, 

To se isto uvijek ponavljalo, dok dr. Karaman“ i 
dr. Barada* nisu dokazali da majka Petra Kreši- 
mira nije bila kći mletačkoga dužda. Mi ćemo sada 
iznijeti drugi dokaz, da Petar Krešimir nije bio iz- 
dajica svoga naroda. 

Kralj Petar Krešimir nije nažalost na saboru u 
Splitu g. 1060. našao u hrvatskom biskupu Rajneru 
jednoga Grgura, kako je to bio našao Tomislav. 
Rajner je bio na strani Latina i dalmatinskih bi- 
skupa. Kad je protiv njega izbilo nezadovoljstvo, i 
kad je bio svrgnut s biskupske časti, Petar Kreši- 
mir odobri postupak glagoljaša i naroda, te pri- 
stane na izbor Cededin. Sve, što je Cededa učinio, 
bilo je, kako je htio kralj, a kad je došlo do sukoba 
s Rimom i dalmatinskim biskupima, i kad je Ce- 
deda bio svrgnut i izopćen, kralj ga uze u zaštitu, 
pa se je Cededa s Potepom slobodno kretao po 
zemlji. To ne bi bilo, da ih Petar Krešimir nije 
štitio. 

Cededa je umro naglom smrću po svoj prilici 
početkom g. 1064. S njegovom smrću nisu se u 
hrvatskoj crkvi ni najmanje prilike smirile.. Kralj 
je sada na molbu glagoljaša izabrao drugoga bi- 
skupa, nasljednika Cededi, u osobi benediktinskog 
redovnika Adama iz samostana sv. Bartola kod 
Knina". Izbor Adamov uslijedio je za živa Rajnera, 


* Hrvatsko kolo, XII., 28—26. 

5 Dinastično pitanje, 161. ' 

$ Samostan: sv, Bartola kođ Knina bio je po svoj 
prilici utemeljen prije Petra Krešimira TV., valjda u X. 
V., po nekom hrvatskom kralju, i zato je bio »monaste- 
rium regale«, a kralj i njegovi nasljednici bili su mu 
gospodari i imali su pravo potvrde izbora opata, koji je 
bio član kraljeve pratnje. . : 

isto kao i Cededin, ali Adam nije bio posvećen za 
biskupa, jer ga nisu priznali ni nadbiskup Lovro ni 
papa. Priznavao ga je kralj i narod, i Adam je kao 
izabrani hrvatski biskup vršio službu kraljeva 
kancelara kao i prijašnji pravi posvećeni hrvatski 
biskupi. ' 

Ime Adama kao izabranoga hrvatskog biskupa 
nalazi se u jednoj ispravi kralja Petra Krešimira 
IV. iz. g. 1066, izdatoj u Ninu, a napisanoj od 
samoga Adama na kraljevu zapovijed". Ta se is- 
prava nije sačuvala u originalu, nego je doslovno 
uvrštena u jednu drugu ispravu, koju je g. 1067. 
napisao Petar, opat sv. Krševana u Zadru, No ni 
Petrova se isprava nije sačuvala u originalu, nego 
u dva prijepisa. Prvi su našli Rački i Nagy u arhivu 
bivšega zadarskog Namjesništva, a drugi Šišić u 
zborniku ili kopijalnoj knjizi privilegija samostana 
sv. Krševana, koja je prepisana između g. 1196.— 
1201., a čuva se u nadbiskupskom arhivu u Zadru. 
Prijepis Petrove isprave u kopijalnoj knjizi ne 
slaže se potpuno s onim u arhivu Namjesništva. Za 
nas je najvažnija razlika u tim prijepisima baš u 
potpisu Adamovu, jer u zborniku stoji: »Ego 
Adam abbas sancti Bartholomei scripsi 
iussu regis domini mei«", a ne »Ego Adam mona- 
chus, Chroacie electus episcopus«, kako 
je u prvom prijepisu. Šišić bi htio, da je »pravi i 
korektni tekst« isprave u kopijalnoj knjizi", dok 
mi tvrdimo, da je u ispravi namjesničkog arhiva. 
Nema tu govora o kakovoj prepisivačevoj pogrešci, 


7 Doc. 68. — Nagy (Mon. diplom, facsimile IX.). 

8 Šišić, Priručnik, 248—251; Vjesnik hrv. arh. dr. N. S. 
ŽIIL., 69. 

? Povijest Hrvata, I., 520, bilj. 50. 

Prepisivač može da nešto izostavi ili da jedno ime 
ili riječ krivo prepiše, ali da čast pisca isprave 
umetne, i u našem _slučaju upravo onu važnu 
oznaku »electus episcopus«, to se ne može dogoditi, 
osim ako prepisivač nije imao osobitih razloga. Za- 
što je on napisao mjesto »Chroacie electus episco- 
pus« samo »abbas sancti Bartholomei«? Po našem 
mišljenju Petar, opat sv. Krševana, imao je pred 
sobom original Adamove isprave, na kojoj je sta- 
jalo »Chroacie electus episcopus«, i tako ju je do- 
slovno unio u svoju ispravu. Petar je savremenik 
Adamov i lično ga je poznavao, i znao, da je Adam 
pred samu godinu dana bio izabran hrvatskim bi- 
skupom. Međutim se Adam, kako ćemo niže vi- 
djeti, morao odreći svog izbora, a ta je okolnost 
prepisivaču zbornika sv. Krševana bila također po- 
znata, pa ju je u svom prijepisu htio istaknuti mi- 
* gleći, da će mu tim dati veću vjerodostojnost. Po- 
greška dakle nije ni u jednom ni u drugom prije- 
pisu Adamove isprave, nego samo neki ispravak, 
dopuna ili objašnjenje". 
Rački stavlja Adamovu ispravu u vrijeme oko 
g. 1062., a Šišić između 1066.—1067.; po našem sudu 
izdata je g. 1066. 
Adamova je isprava najtvrđi dokaz, da je i po- 
slije smrti Cededine potrajala napetost ili raskol 


10 Sličan slučaj imamo u ispravi zadarskoga biskupa 
Andrije iz g. 1067., u kojoj je među svjedocima tribun 
Andrija, za koga se odmah kaže, da je kas nije postao 
prior (Andreas tribunus, qui postea prior effectus est — 
Doc, 71). Jasno je, da se tako Andrija nije u izvornoj 
ispravi potpisao, nego da je kasniji prepisivač, koji je 
znao, da je tribun Andrija istovjetan s kasnijim priorom 
Andrijom, to htio istaknuti. 

između hrvatskoga kralja i glagoljaš ji 
nadbiskupa i dalmatinskih dan e de ika 
I Adam nije mogao nigdje dobiti biskupsko po- 
svećenje upravo radi nastaloga raskola. 

Tako napeto stanje nije moglo du jati 
Crkveni razdor između o. Pam oči aa 
stao je sredinom g. 1066. s nekim sporazumom 
koji nam pobliže nije poznat. Papa je valjda popu- 
stio i ublažio oštricu saborskih zaključaka protiv 
Bola. X mišljenje zastupa i Farlati“, Na to 
su kralj i glagoljaši priznali Rajner hrvat- 
skim biskupom i odustali od nr maa < pes 
hrvatski biskup Adam morao je odstupiti. Adama 
je Petar Krešimir ipak nagradio i postavio ga za 
ida ad rig Adam je onaj svećenik i redovnik 

il i , : .. . ..— LE FI : 
ia ovna koji je napisao nekoliko sačuvanih 

Izmirenjem Hrvatske s dalmatinskim bi i 
Rajner opet uzima svoj prijašnji nad peiji on 
skoj crkvi i na hrvatskom dvoru. Rajner se spomi- 
nje u ispravi od g. 1066. (Rainerius episcopus Croa- 
tie), kada se je našao s kraljem i s kraljevim si- 
novcem hercegom Stjepanom i s mnogim dalma- 
tinskim biskupima na Božić u Šibeniku“. »Činje- 
nica — kaže Šišić“ — da je hrvatski kralj na taki 
blagdan, kao što je Božić, oko sebe okupio crkvene: 


. Illyr. Sacr, III, 142, 
Ovim pravim izrazom označuj i 
uje Toma arciđakon či- 
Cededin Pokret (temporibus domini Laurentii ža 
a M prema execranda seismatis fuit suborta contentio 
atie et Chroatie regno, — Hi 49), 
M a st. Salon. e. cc, 49). 
14 Doc, 66. 
15 Povijest Hrvata, I., 518—519. 

glavare svoje države, upućuje nas, da se tada ra- 
dilo o nekim hitnim i krupnim državnim poslo- 
vima, ali kakovima, toga nažalost ne znamo«, Ni- 
smo daleko od istine, ako kažemo, da se je onda u 
Šibeniku raspravljalo o izmirenju hrvatske crkve 
s dalmatinskom, o priznanju Rajnera za zakonitog 
"hrvatskog biskupa i o odreknuću redovnika Adama. 
Pri tom izmirenju bilo je s obje strane popuštanja 
i žrtava. S hrvatske strane pao je Adam -ali rek 
bi s latinofilske herceg Stjepan. On poslije sastanka 


u Šibeniku nije više herceg hrvatski i nasljednik 
prijestolja svoga strica. 


Odmah poslije tog sastanka kraljeva s bisku- 
pima u Šibeniku održan je veliki državni i crkveni 
sabor na »đuvanjskom« polju, gdje su pretresana 
različita državna i crkvena pitanja. O samom sa- 
boru nije se ništa sačuvalo osim pričanja u »hrvat- 
skoj kronici«'" u doba kralja »Budimira«. Mnogi su 
držali, da je taj sabor bio u doba kralja Tomislava 
oko g. 925. i da je držan u Duvnu (in planitie Dal- 


18 Općenito se drži, da je tako zvana »hrvatska kro- 
nika« prijevod i kompilacija iz Ljetopisa Popa Duklja- 
nina, te »da je neki nepoznati nam pisac iz okoline split- 
ske, svakako sveštenik, preveo S latinskoga originala — 
koji. je već bio poznat Tomi arciđakonu pa i glosatoru 
registra manastira sv. Petra u Selu — samo onu čest 
Letopisa, za koju je mislio, da sadrži hrvatsku historiju« 
(Šišić: Letopis Popa Dukljanina, 162—163). Mi smo skloni 
vjerovanju, da je hrvatska kronika (t. zv, Libellus Go- 
thorum) izvorno napisana u Hrvatskoj, u okolici Splita, 
prije Popa Dukljanina, a da ju je Dukljanin uzeo i pre- 
“veo na latinski i nastavio. Prema tome hrvatska kronika 
4očno opisuje i vladanje Zdeslavljevo i tok »duvanjskog« 
sabora. 

mae), ali je Barada" dokazao, da je ta identifika- 
cija preveć sumnjiva, te on Dalmu dovodi u vezu 
s imenom grada Omiša (Dalmisium). Na ušću Ce- 
tine kod Omiša bila je granica između Donje i 
Gornje Dalmacije, kako piše Porfirogenit!". Zato 
je ji mišljenje Baradino, da je »duvanjski« 
sabor držan na ravni kod Omiša (u šnj 
Priku kod starohrvatske crkve sv. Šoe gm 
svakomu bio pristupačniji od Duvna. ?: 

Dr. Jelić" je dokazivao, da je »duvanjski« sabor 
održan 8. 1057. mjeseca kolovoza za kralja Petra 
Krešimira, pape Stjepana IX, (X.) i cara Mihajla 
Stratiotika, ali po onome, što se na saboru rasprav- 
ljalo, vjerojatno se je održao za pape Aleksandra 
JI. (1061.—1073.) i cara Konstantina X. Dukasa 
(1059.—1067.), između 1066.—1067. Carevi poslanici 
bili su Leon" i Ivan", a papa je poslao na sabor 
kako kronika piše, dva kardinala i dva biskupa. . 

Na saboru se raspravljalo dvanaest dana, osam 
o crkvenim, a četiri o državnim poslovima. »Po tom 
učiniše arkibiskupe i biskupe i posvetiše ih i raz- 
diliše ih po gradih, onako kako i prvo raspa biše 
bilo i ka počtenja bihu prvo imali da i u Rosesa“: 
onako bude«. Tako su postavljena dva nadbiskupa 
jedan u Solinu (Splitu), drugi u Duklji, »i mnoge 

s a X 
> re a ak Paganije, u Starohrv. 

18 Doc. 406. 

Z jna) hrv. arh. dr. N. S. X., 138—145. 

Spominje se u ispravama g. 1067. i 1069. kao »im- 

eri j i i 
on o rčnod ' pe Dalmatiae catapanus« i 

ži! »Joannes spatharius candidatus« potpisan je na ugo- 


Voru dalmatinskih gradova s mletačkim duž 
j ičkim duždom g. 
kao jedan od zadarskih pretstavnika (Doc. 102). gi it 

biskupe razdiliše po mistih, i podložiše ih pod . 


posluh rečenih arkibiskupov, toliko pod svakoga, 
i tako mnoge crikve ke bihu zatvorene, uzdig- 
nute biše, i narediše biskupom i arkibiskupom da 
se svete crikve«. 

Zemlja je. podijeljena na oblasti, a Primorje 
“opet na dvije oblasti: od Omiša (a ne od Duvna) do 


Vinodola prozva se Bijela Hrvatska (Donja Dalma-_ 


cija) s metropolijom u Solinu (Splitu) i s biskupi- 
jama u Trogiru, Skradinu, Biogradu, Zadru*, Ninu, 
Rabu, Osoru, Krku i Epidauru (Dubrovniku). Od 
Omiša do Avlone (Drača) prozva se Crvena Hrvat- 
ska (Gornja Dalmacija) s dukljanskom metropoli- 
jom s odnosnim biskupijama. 

Akta »duvanjskog« sabora ne spominju bisku- 
piju u Kninu, nego onu u Ninu, što je dokaz, da 
onda nije bilo kninske biskupije. Sabor ne zove 
ninsku biskupiju hrvatskom biskupijom, nego po 
sijelu u Ninu, kao što se uprav tada na jednom 
mjestu Rajner zove ninskim biskupom, a inače se 
uvijek zove hrvatskim. ' 


22 U latinskom tekstu stoji: »Spalatum, Tragurium, 
Scardonam, Aranzonam, quod nunc est castellum Ja- 
drae, Enonam, Arbem, Absarum, Vegliam et Epidaurum.« 
(Šišić, o. c, 306), dakle je Zadar izostavljen, Stoga bi se 
tekst imao ovako ispraviti: »...Scarđdonam, Aranzonam, 
quod nunc est castellum, Jadram...«, jer je očito, da 
je kasniji prepisivač umetnuo, da Biograd više nema bi- 
skupije, da nije grad, nego selo bez biskupa, pošto je bio 
razoren i njegov biskup prešao u Skradin, 

28 Doc. 59. : 

XVII. 
Obnova ninske biskupije 


Biskup Rajner, izmiren s kraljem i narodom, 
bez sumnje je prisustvovao saboru kod Omiša. Spo- 
minje se još u jednoj kraljevoj darovnici (Rainero 
chroatino episcopo)', i više o njemu nema spomena. 
Umro je prije 1. rujna 1069, 

U ispravi od 1. rujna 1069, po prvi se put su- 
srećemo s njegovim nasljednikom  Anastazijem, 
hrvatskim biskupom i kraljevim kancelarom (Ego 
Anastasius... Chroatensis episcopus et aule regis 
cancelarius)*. U drugoj ispravi iste godine opet se 
spominje (Anastasio chroatico episcopo)?, pa u is- 
pravi iz g. 1070., izdatoj u Ninu, nalazi se njegovo 
ime“. Na povelji kraljevoj od 8. srpnja 1070., izda- 


i Doc. 65. 

2 Doc, 74. 

3 Doc. 75. 

4 Doc. 83. — Ta se listina smatra sumnjivom, a mi se 
ipak na nju pozivamo, kao i na neke druge sumnjive i 
patvorene isprave, u kojima se spominju hrvatski biskupi 
kao svjedoci ili pisci, iz razloga, što pretpostavljamo, da 
su falzifikatori, krivotvoreći sadržaj isprava, vjerno do- 
nijeli imena svjedoka i dvorskog kancelara. Ta su se 
imena sigurno nalazila u nekrivotvorenom originalu ili u 
drugim dokumentima, iz kojih ih je falzifikator uzeo, da 
svome falzifikatu dade veću vjerodostojnost, 

toj u Biogradu rapskoj biskupiji, kaže kralj, da je 
neka sela na otoku Pagu darovao novomu nin- 
skomu biskupu (novo dedimus episcopo nonensi)". 
Taj novi »ninski« biskup nije drugi nego hrvatski 
biskup Anastazije, koji je stolovao u Ninu, i zato 
se u narodu zvao ninski". Ne može se odnositi na 
biskupa ninskoga Formina, koji je tek g. 1075. bio 
izabran biskupom obnovljene ninske biskupije, a 
još manje se odnosi na tobožnjega ninskoga bisku- 
pa Andriju". 

Veliki i zaslužni kralj Petar Krešimir IV. umro 


je polovinom g. 1074. i zakopan u atriju crkve sv. . 


Stjepana u Solinu", Taj najslavniji kralj hrvatski 
nije ostavio od srca poroda. ni potomaka osim si- 
novca Stjepana, koji je do g. 1066. obnosgio čast her- 
cega (dux) i prijestolonasljednika, ali se je onda 
nje odrekao. Mi smo već vidjeli, da je to bilo na 
zahtjev glagoljaša, jer je herceg Stjepan bio pri- 
staša latinske stranke. Stjepan doduše u ispravi g. 
1078. kaže, da ga je bila pritisla teška bolest, i da 


5 Doc, 88. 

$ Farlati (Illyr. Sacr, IV., 173) donosi slučaj duvanj- 
skoga biskupa Gverina, koji je stolovao u Poljicima i 
zato se zvao p oljički biskup (F. Guerrinus Episcopus 
Pulichiensis, vulgo de Puglizza). Drugi je slučaj s »ma- 
karskim« biskupom, Iako je biskupija u Makarskoj g. 
1828. ukinuta i makarskoj crkvi stavljen na čelo generalni 
vikar s naslovom biskupa »in partibus infidelium« (Bian- 
Chi, 0. c. II. 516), ipak se često u Dalmaciji čuje i danas, 


da se posvećeni biskup s naslovom koje daleke stare, sada . 
nepostojeće, biskupije, zove makarskim biskupom samo: 


za to, jer boravi u Makarskoj, Isti Bianchi pogriješio je 
nazvavši posvećenog biskupa Forlanija, koji je nosio na- 
slov »Comanensis«, makarskim (s. €. I., 515). 

7 Illyr, Sacr, IV., 215. 

8 Histor. Salon, e, c. 55. 

je pozvao svećenike hrvatskoga kra- 
ljevstva, da nađu lijeka njegovim grije- 
sima, pa da se je po njihovu savjetu dao 
prenijeti u samostan sv. Stjepana kod Splita, gdje 
se je odrekao svake časti i odredio, da ondje bude 
pokopan". Kakvu je to ulogu imalo hrvatsko sve- 
ćenstvo pri odreknuću Stjepanovom? Je li se tu ra- 
dilo o pravoj tjelesnoj bolesti ili političkoj? Stjepan 
mora da se je ljuto zamjerio kralju i narodu u pi- 
tanju glagoljice. To je sigurno bio njegov »grijeh« 
i glagoljaši su na onom sastanku u Šibeniku uspjeli 
da bude svrgnut s časti hercega i »savjetovali« ga, 
da se povuče u samostan. Kralj je prihvatio od- 
reknuće i Stjepan više nije herceg. G. 1073. uz 
kralja je ban Zvonimir'", možda i kao herceg. 


Međutim se dogodilo, da Petra Krešimira nije 
naslijedio ni Zvonimir ni Stjepan, nego je kraljev- 
sku vlast preuzeo u drugoj polovini g. 1074. Slavac. 
Kralja Slavca, izabranika narodne stranke i gla- 
goljaša, ne priznaše Latini iz dalmatinskih gradova 
i pristaše Stjepanovi i Zvonimirovi. Protiv Slavca 
neprijatelji brzo skovaše urotu, proglasivši njegovu 
stranku »heretičkom« i pozvavši u pomoć papu 
Grgura VII. (1073.—1085.), da spasi dalmatinsko- 
hrvatsko kraljevstvo od »heretika«. Papa se od- 
mah pobrine da nađe kralja iz tuđine i 25. siječnja 
1075. piše danskomu kralju da »ima nedaleko od 
nas veoma bogata zemlja uz more, kojom obvla- 
daše prostački i kukavni heretici, u kojoj želimo, 
da bude vođa, vladar i branič kršćanstva jedan od 


2 Doc. 119. 
19 Doc. 95. 

tvojih sinova«''. Kad pokušaj s danskim kraljevi- 
ćem nije uspio, dozvaše dalmatinski gradovi si- 
gurno u sporazumu s Grgurom VII., a valjda i s 
Bizantom, normanskoga grofa Amika iz južne Ita- 
lije. Amik dođe s brodovljem i u studenom 1075., 
zarobi kralja Slavca (comes Amicus regem Chroa- 
cie cepit)!*, i odvede ga u Italiju", pa sam zavlada 
S primorskim gradovima. 

Tim je doduše bio skršen otpor Hrvata, ali dal- 
matinski gradovi navukoše na sebe normansko go- 
spodstvo. Ne samo dalmatinski gradovi (Zadar, 
Trogir, Split), nego i hrvatski (Biograd i Nin) pot- 
padoše pod tuđi jaram, što je izazvalo nezadovolj- 
stvo kod samih Latina, a ogorčenost kod Hrvata. 

Da se stišaju duhovi i urede stvari u Dalma- 
ciji i Hrvatskoj, kao i prilike u dalmatinsko-hrvat- 
skoj crkvi, poslao je papa legata Gerarda, da sa- 
zove crkveni sabor u Splitu, na kome su se imale 
pretresti prilike u zemlji i saslušati želje i tužbe 
Hrvata. Gerard je okupio biskupe i živo radio, da 
se uvede red, da se zlo istrijebi'“. Na saboru je uz 
ostale biskupe bio biogradski biskup Prestan- 
cije" i novi hrvatski biskup Grgur II. (Gregorius 
chroatensis)'"", koji je naslijedio Anastazija nešto 
prije g. 1075. Na tom je saboru između ostaloga 
otvoreno pitanje obnove rezidencijalne biskupije u 
Ninu, koja je bila ukinuta na saboru 925.—928., i 


11 Šišić, Povijest Hrvata, I., 543, 

12 Doc. 99. 

18 Barada (1. c.) hoće, da je P. Krešimir onda bio još 
na životu, i da je njega, a ne Slavca, zarobio Amik. 

14 Doc, 99. 

85 U Biograd je ranije bio prešao biskup iz Skradina. 

16 Histor, Salon. e. c, 58, 

pitanje nesretnog svećenika Ulfa, koji je još uvi- 


jek čamio u tamnici zbog Cededine bune. Glavni 
razlog obnovi bio je taj, što je osvojenjem po Nor- 
manima bio Nin odcijepljen od Hrvatske i zato 
više nije bio prijestolnicom. S tim je i hrvatski 
biskup morao napustiti Nin i prijeći u Knin, koji 
sada postaje hrvatskim  prijestolnim gradom. 
Ostade tako Nin bez biskupa. Ninjani sada zatra- 
žiše na saboru, koji se održao u studenom 1075. pod 
predsjedanjem legata Gerarda, da se Ninu vrati 
rezidencijalna biskupija, kakva je bila prije 925. 

Sabor im je molbu uvažio i dao im biskupa. Na 
tom saboru iznesena su akta sabora 925.—928., koji 
je bio ukinuo ninsku rezidencijalnu biskupiju. Po 
tim aktima je nadbiskup ili koji dalmatinski biskup 
sastavio za sabor kratak izvadak'", u kome je pri- 
kazana borba Grgura Ninskoga. Sada je pred sabor 


. iznesena i ninska legenda o sv. Anselmu, koja je 


potkrijepila molbu Ninjana. Sabor je sigurno imao 
i drugih, političkih, razloga, da Ninjanima udo- 
volji i tako je obnovio ninsku biskupiju (In hoc si- 
nodo restauratus est episcopatus nonensis)'. 

I drugoj molbi Hrvata sabor je udovoljio pu- 
stivši na slobodu svećenika Ulfa, koji se morao za- 
kleti, da više ne će pasti u »herezu« i da će otići 
iz Hrvatske i Dalmacije, kamo se ne će nikada više 
vratiti. Ulfo zatim pođe s legatom u Rim i pri- 
kaže se papi kao pokajnik'. 

Grgur VII. potvrdi odmah zaključak o obnovi 
ninske biskupije, našto bi izabran biskupom neki 


17 Taj izvještaj ili referat je došao do nas pod ime- 
nom akata splitskoga sabora 925-928. 

18 Histor. Salon. e. c, 54. 

#9 ib. 54, 

Formin, a nadbiskup ga Lovro posveti. krajem 
1075. ili početkom 1076. U ispravi od 8. veljače 
1076. spominje se on prvi put (ego Forminus, no- 
nensis episcopus)". Teritorij obnovljene ninske bi- 
skupije otrgnut je bio od velikog teritorija hrvatske 
biskupije, a ne od zadarske, kako Šišić! misli, i g. 
1185. obuhvatao je krajeve: Nin, svu Luku i polo- 
vinu Like (Nonam, totam Lucam et medietatem 
Lice)?. ' 

Dobivši Ninjani svoga rezidencijalnog biskupa, 
pobrinuše se odmah, da mu sagrade dostojnu kate- 
dralu. Bianchi* donosi priču Ivana Kašića, da je 
već onaj legendarni Anselm, učenik Kristov, bio 
sagradio posred Nina crkvu sv. Trojstva. U to ne 
vjeruje ni Bianchi, jer u I. v. kršćani nisu gradili 
crkve, Po legendi ona se crkva održala do provale 
barbara (Hrvata), kad je razorena, ali krajem VII. 
v. bi opet podignuta druga veličanstvena crkva u 
čast sv. Anselma, i na glavni žrtvenik postavljene 
njegove moći, a u mense pobočnih žrtvenika moći 
sv. Ambroza i sv. Marcele. Ostala je navodno do 
kraja XI. v., kad ju kralj Zvonimir obnovi, jer se 
činilo, da će se srušiti. Iz te legende može se je- 
dino uzeti, da je u doba kralja Zvonimira zaista 
sagrađena stolna crkva u Ninu, koja je posvećena 


20 Doc, 102. 

ži! Povijest Hrvata, I., 552. 

** Smičiklas, Cod, dipl. II., 552. — Upravo radi Like 
došlo je g. 1272, do spora između nadbiskupa splitskoga i 
ninskoga biskupa, jer je nadbiskup tvrdio, da je Lika 
otrgnuta od njegove nadbiskupije. Stvar je izravnana 
izjavom nadbiskupa, da nema nikakova prava na Liku 
osim metropolitskoga (Farlati, Illyr. Sacr, IV., 219). 

28 Zara cristiana, II., 244, 

sv. Anselmu g. 1080. kad se je ondje održao crkveni 
sabor. U pisanim spomenicima prvi se put spo- 
minje katedrala sv. Anselma g. 1258.*, a u listini 
od 3. rujna 1258. zove se imenom sv. Asela koje: 
ime prevlađuje krajem XIII. i kroz prvu polovinu. 
XIV. v."', a onda se 1361. opet javlja ime sv. An- 
selma?, 


24 Cod, dipl, IV., 536. 

25 Cod. dipl, V., 102—103. 

#6 Cod, dipl. VII, 259, IX., 123, 332, X., 374, XI., 528—525,. 
XIII., 72—74. 

27 Cod. dipl XIII., 102. — Nad istočnim vratima da- 
našnje župske crkve u Ninu uziđana su dva kamena 
kipa u pola naravne veličine, koji predstavljaju dva nin- 
ška zaštitnika, sv. Anselma i sv. Ambroza, Po sudu Jeli- 
ćevu kipovi odaju ranoromansku izradbu, pa nije is- 
ključeno, da su resili staru ninsku katedralu, 

XVIII. 
Hrvatski biskupi prelaze u Knin 


U onom bezglavlju, koje je nastalo, kad je kralj 
Slavac bio zarobljen, ugnijezdio se grof Amik sa 
svojim Normanima u dalmatinskim i hrvatskim 
primorskim gradovima s namjerom, da ondje ostane 
kao vladar, Valjda mu je bila namijenjena uloga, 
koju je papa bio ponudio danskom kraljeviću. Ali 
tome su se usprotivili i dalmatinski Latini i Hrvati. 
Ni Mlečanima nije išlo u račun, da Normani za- 
vladaju ovom obalom Jadrana. Teško se pokajaše 
Latini, što su tjerajući lisicu istjerali vuka. Zato se 
gradovi složiše i dozvaše Mlečane protiv Amika. 
Mletački dužd Dominik Silvio krene početkom g. 
1076. s brodovljem put Dalmacije i prisili Normane, 
da napuste osvojenu zemlju i gradove, našto se ovi 
pokoriše duždu i obvezaše se 8. veljače 1076. »da se 
od toga dana više nikada nitko od građana bilo sam 
bilo pod kojom mu drago izlikom ne će usuditi do- 
zvati u Dalmaciju Normane ili koje druge strance«!. 
To su obećanje potpisali gradski priori s nekoliko 
građana, te nadbiskup Lovro, biskup trogirski Ivan, 


ninski Formin, biogradski Prestancije, Ivan opat , 


1 Doc. 101—102. 

sv. Bartola kod Knina, dok potpisa hrvatskoga bi- 
skupa nema. 


'Takovo rješenje hrvatsko-dalmatinskog pita- 
nja nije bilo po volji papi Grguru VIL, a ni Cari- 
gradu. Papa je vjerojatno najprije postigao od Bi- 
zanta, da se dalmatinski gradovi prisilno vrate 
Hrvatskoj, a onda se pobrinuo, da hrvatsko-dalma- 
tinsko prijestolje dade jednome domaćemu sinu, 
koji će provoditi u Hrvatskoj njegovu politiku, a 
Hrvati i Latini ne će mu se protiviti. Za tu nami- 
sao lako je predobio i Latine u Dalmaciji i protiv- 
nike Slavčeve u Hrvatskoj. Predložen je za to 
bivši ban i herceg Dmitar Zvonimir, šurjak ma- 
džarskoga kralja Geze I. 


U rujnu 1076. posla Grgur VII. u Hrvatsku svoje 
legate, opata Gebizona i biskupa Fulkoina, koji 
sazvaše sabor u Splitu, da bira novoga kralja. I tu 
visoko svećenstvo (nadbiskup Lovro, biskup zadar- 
ski Stjepan, Grgur" hrvatski, Grgur rapski, Pre- 
stancije biogradski, Vasilije osorski, Formin ninski, 
Ivan trogirski, te opati Dobro splitski, Ivan sv. 
Bartola kod Knina i Petar biogradski), plemstvo i 
sav puk izaberu Zvonimira kraljem Hrvatske i Dal- 
macije. 

U nedjelju 9. listopada 1076. bi Zvonimir sve- 
čano okrunjen u bazilici sv. Petra u Solinu. Toj sve- 
čanosti bio je prisutan i hrvatski biskup Grgur II. 
Istoga dana kralj u prisutnosti Grgura II. potvrdi 
splitskom nadbiskupu posjed sv. Jurja u Putalju*, 


2 Šišić pogrešno ima Petra (Povijest Hrvata, I., 559). 
3 Doc. 106. — Rački je pogrešno dopunio ispravu s 
»(Petri) episcopi Chroatensis« mjesto »Gregorii...« 

zbog koga se je biskup ninski Aldefreda 892. pre- 
pirao s nadbiskupom Petrom. 

Izborom Zvonimirovim donekle su se stišali 
duhovi u Hrvatskoj, a koliko nisu, bili su jačom 
silom prigušeni. Ne zna se, koji je stav uzeo Zvoni- 


mir prema hrvatskoj crkvi i glagoljici. Nadbiskup - 


Lovro (1060.—1099.) u to doba vodi odlučnu riječ u 
crkvi i državi. On i njegovo latinsko svećenstvo 
potisnu malo po malo i glagoljaše i hrvatskoga 
biskupa. Kao da hrvatski biskup Grgur II. nije bio 
dorastao da na dvoru uščuva svoj ugled i položaj. 
Sačuvala se, kako prije spomenusmo, njegova vla- 
storučno pisana prisega pri biskupskom posveće- 
nju. V. Novak“ opaža, da Grgur »nije bio osobito 
vješt latinskom jeziku, a i samo pismo, kao što i 
ortografija donekle na to upućuju. Možda je bio 
vještiji drugoj vrsti pisma, što bi u tome slučaju 
bila svakako glagolica«. Zato je sada kraljevske 
isprave u dvorskoj kancelariji pisao splitski sve- 
ćenik Teodor" iako je hrvatski biskup Grgur za- 
držao čast vrhovnog dvorskog kancelara, dok je 
Teodor samo na njegovu zapovijed pisao isprave“. 
Grgur II. kao hrvatski biskup spominje se u više 
isprava u doba kralja Zvonimira, kao na pr. u 
bračkoj od 12. ožujka 1077. (Gregorii episcopi 
Chroatorum)", dvaput u onoj iz g. 1078., kojom 
kralj dariva splitskoj crkvi župu Cetinu (Gregorio 
venerabili Chroatorum episcopo, — Gregorii vene- 
rabilis chroatensis episcopi)". U ispravi kraljevoj od 


“ Evangeliarium Spalatense, 81, 
5 Doc, 113, 139. 

$ Doc, 118. 

7 Doc. 111. 

8 Doc. 117. 

16. travnja 1078. Grgur je svjedok (Gregorii vene- 
rabilis episcopi chroatensis), te u ispravi bivšeg 
hercega Stjepana iz g. 1078. (Gregorio vescovo)!", 
i opata Dobre (Gregorio vescovo)'. 

Kad je obnovljena ninska reziđencijalna bisku- 
pija i Nin opet povraćen hrvatskom kraljevstvu, 
hrvatski se biskup nije vratio u Nin. Dolaskom 
Zvonimira na prijestolje premještena je i prije- 
stolnica iz Nina u Knin, te je s kraljevskim dvo- 
rom i hrvatski biskup prešao u Knin. U samoj bli- 
zini Knina sagrađena je nova crkva, posvećena B. 
D. Mariji, koja je imala služiti za katedralu hrvat- 
ske biskupije. Crkva je podignuta na jednoj uzvi- 
sini u kninskom polju blizu kraljeva dvorca!" Bila 
je trobrodna, duga 32.65 m. a široka 13.25 m." Sre- 
dinom g. 1078. dovršena je i svečano posvećena“. 
Svečanosti su prisustvovali splitski nadbiskup Lo- 
vro, hrvatski biskup Grgur II." zadarski Stjepan, 
trogirski Ivan, opati sv. Ivana Ev. u Biogradu i 
sv. Bartola kod Knina, te opatica splitska Marija s 
nekim koludricama iz Splita i Zadra, i veliki broj 
velikaša i mnoštvo naroda. Tim je hrvatska bisku- 
pija dobila svoju katedralu i njezin biskup svoju 
rezidenciju kod Knina, a da ipak nije postao knin- 
skim biskupom, nego je i nadalje zadržao čast i 
ime hrvaiskoga biskupa. 

% Doc. 115. 

10 Doc, 119, 

11 Doc, 121. 

12 Doc. 112—113, 

18 Njezini su ostaci otkopani na položaju zvanom Cri- 
kvine na groblju sela Biskupije južno od Knina, 

14 Doc, 112—113, 

15 Rački je i ovdje krivo dopunio manjkajuću listinu 
S »Petro chroatensi episcopo«, mjesto »Gregorio...« 

Zvonimir je ipak veću pažnju pokazao dalma- 
tinskim biskupima i nadbiskupu Lovri, »svome 
duhovnom ocu«, kome je imao najviše zahvaliti, da 
je došao do prijestolja. Kralj mu se zato i odužio, 
ali na štetu hrvatske biskupije. G. 1078. darova 
Zvonimir splitskoj crkvi svu župu Cetinu. U odno- 
snoj povelji kaže, da to čini u sporazumu s hrvat- 
skim biskupom Grgurom, koji je bio dotada crkveni 
poglavar cetinske župe; tepčije Dominika, valjda go- 
spodara Cetine, te svih župana i ostalih plemića“, 
te predađe nadbiskupu svu crkvenu vlast i dese- 
tinu u cetinskoj župi, koju je bez sumnje prije 
uživao hrvatski biskup. U ispravi veli kralj, da pre- 
daje nadbiskupu cetinsku župu, da u njoj uzdrži 
nauk kršćanske vjere", da bdije nad klerom i 
svjetovnjacima, da »čisto žive«“, da redi sveće- 
nike, rješava crkvene parnice, te još da pobire de- 
setinu i prvine poljskih plodova i od priploda do- 
maćih životinja. G, 1079.—1080. održan je u Ninu, 
valjda prigodom posvete nove katedrale, crkveni 
sinod pod pretsjedanjem legata kardinala Ivana, 
pa je Zvonimir i tom zgodom pokazao svoju da- 
režljivost prema splitskoj crkvi i vratio joj crkve 
sv. Stjepana i sv. Marije u Solinu s njihovim po- 
sjedom', 

Velika darežljivost Zvonimirova najbolje doka- 
zuje, da je splitski nadbiskup bio zauzeo u državi 
prvo mjesto, na štetu hrvatskog biskupa. Što se je 
više uzdizao nadbiskup Lovro, to je više trpio 


15 Doc, 117. 

17 Šišić misli, »da proširuje latinsku liturgiju na 
račun slovenske« (Povijest Hrvata, I., 574, bilj. 48). 

18 Sigurno su se hrvatski svećenici u Cetini tada ženili, 

1% Histor, Sal. e. c. 55, 

ugled Grgurov. Isto mora da se događalo s hrvat- ' 
skim glagoljašima, koji su bili zapostavljeni pred 
latinašima. Takovo je stanje stvari sigurno zlo 
odjeknulo i u narodu i među velikašima. Čaša se 
nezadovoljstva punila. Protiv takove kraljeve po- 
litike prvi je digao svoj glas hrvatski biskup 
Grgur II. Poslije g. 1085. Grgur nije više biskup 
hrvatski: ili je bio svrgnut ili se sam zahvalio i po- 
ložio svoju čast. U jednoj ispravi nadbiskupa Lovre: 
8.1085. još se spominje biskup Grgur (Gregorio 
vescovo)*", a u Zvonimirovoj od 8. listopada 1087., 
izdatoj u Kninu, susrećemo se prvi put s novim 
hrvatskim biskupom Petrom (Petrus chroatensis 
episcopus)*!, a da u tom međuvremenu (1085.— 
1087.) Grgur nije bio umro. On se u jednoj listini 
iz g. 1089. spominje kao živ, ali kao bivši hrvatski 
biskup (Gregorio gi4 vescovo di Croatia; — Gre- 
gorio vescovo di Croatia). Mora da je tome bio 
neki veliki razlog. 

U proljeće g. 1089. umro je kralj Zvonimir, po 
svoj prilici ubijen na saboru u kninskom polju, i 
sahranjen u hrvatskoj katedrali kod Knina. Njego- 
vom je tragičnom smrću doživjela slom i osudu 
njegova nenarodna politika i njegova prevelika 
ljubav prema dalmatinskim biskupima. 


20 Doc. 143. 
21 Doc. 145. 
32 Doc. 151—152. 

XIX. 


Posljednjihrvatskikraljevii 
biskupi 


Zvonimir nije ostavio nasljednika prijestolja, 
nego udovicu Jelenu Lepu, sestru madžarskoga 
kralja Ladislava. Trebalo je opet birati kralja. 
Zato su uzbuktale ponovno stranke. U stranačkoj 
borbi pobijedili su opet Latini, sjetivši se sada 
posljednjega Trpimirovića, bivšeg hercega Stjepa- 
na, koji je još uvijek povučen živio kao svjetov- 
njak u samostanu sv. Stjepana kod Splita. Izbor 
Stjepanov dokazuje, da se je u Hrvatskoj i Dal- 
maciji nastavilo s politikom Zvonimirovom, kojoj 
je većina hrvatskoga naroda bila mma Stje- 
pana nisu Hrvati priznali. 


Mjesto hrvatskog biskupa Grgura IL, koji se 
bio povukao, na stolici hrvatske biskupije sjedi 
već od 1087. biskup Petar. Za vladanja Stjepanova 
održan je u Splitu g. 1089. sinod, kome je s ostalim 
dalmatinskim biskupima prisustvovao i Petar (Pe- 
tro chroatensi)'. Ipak Petar nije prisutan ni kao 
svjedok ni kao pisac isprave, kojom je kralj Stje- 


1 Doc. 147. — U ispravi, inače sumnjivoj, nije točno 
navedeno biskupovo ime, jer je napisano samo početno 
slovo »A«, koje je Rački dobro ispravio u »P(etro)«. | 

pan darovao samostanu sv. Stjepana zemlju Rad- 
un, nego je prisutan bivši.hrvatski biskup Grgur 
a ispravu je napisao neki drugi Grgur kao kraljev 
kancelar (cancelliero del prefato re). 

Kralj Stjepan III. malo je vladao. Umro je pot- 
kraj 1090. ili početkom 1091. i s njim se ugasila 
loza Trpimirovića. Neuređeno pitanje nasljedstva 
dalo je povoda ponovnim trzavicama u državi. Po- 
javile se opet dvije stranke, a s njima i građan- 
ski rat. Jedna, uz koju su pristali dalmatinski gra- 
dovi i neki hrvatski velikaši, istakla je pravo na 
prijestolje Zvonimirovoj udovici, dok je druga 
htjela hrvatskoga velikaša Petra, valjda sinovca 
bivšega kralja Slavca. Ono, što dalmatinskim La- 
tinima nije bilo uspjelo s danskim princom i 
s normanskim grofom Amikom, to su sada, po 
smrti Stjepanovoj, opet pokušali sa susjednim 
madžarskim kraljem Ladislavom, koji je po sestri, 
udovici Zvonimirovoj, tobože imao neko pravo na 
hrvatsku krunu. Jelenina dalmatinska stranka po- 
nudi je Ladislavu. Prvi su na tu misao došli Spli- 
ćani. Neki Petar od plemena Kakauntova krene u 
Madžarsku i putem preko Hrvatske navede i neke 
Hrvate da s njim pođu ponuditi hrvatsku krunu 
tuđinu Ladislavu. 


Ladislav provali u nezaštićeni sjeverni dio 
hrvatske države između Drave i Save do Gvozda 
i postavi u tom kraju Hrvatske (Sclavonia) svoga 
sinovca Almoša (1091.—1093.) kao posebnoga kra- 
lja hrvatskog. Ipak je bio prisiljen prekinuti s dalj- 
njim prodiranjem preko Gvozda do primorskih gra- 


2 Doc, 151. 
3 Šišić, Priručnik, 321, 

dova, jer je Bizant protiv njega bio digao Kuma- 
ne, a protiv dalmatinskih gradova Normana grofa 
Gottfrida, koji je u Dalmaciji imao obnoviti car- 
sku bizantsku vlast. 

Postavši gospodarom otetoga hrvatskog terito- 
rija Ladislav ga odcipeji od Hrvatske i politički i 
crkveno. G. 1094. utemelji u Zagrebu novu bisku- 


piju, podloži je ostrogonskoj nadbiskupiji i posla 
svećenike iz zaladske i šomođske županije s bis- 
kupom Duhom, Čehom“. Zagrebačka biskupija obu- 
hvatila je sve, što je Ladislav bio oteo Hrvatskoj, 
a to je sve bilo otrgnuto od teritorija hrvatske bi- 
skupije, koja tako više nije graničila s Dravom, 

Kroz to vrijeme u Hrvatskoj vlada bezvlađe i | 
bezglavlje; u Dalmaciji se uspostavi carska bizant- 
ska vlast. U zadnji se čas Hrvati osvijeste i izaberu za 
kralja Petra (1093.—1097.), jednoga od istaknutih ve- 
likaša i pristaša narodne stranke. Kralj Petar stolo- 
vaše u Kninu (Sedes enim huius regis et solium 
in Tenin erat civitate)5, dakle u sjedištu hrvatske— 
biskupije. Za njegova vladanja održan je u ožujku 
1095. sinod u Zadru u prisustvu nadbiskupa split- 
skog Lovre, zadarskog biskupa Andrije, rapskoga, 
krčkog, trogirskog, biogradskog i ninskog*; hrvat- 
skoga biskupa nije bilo. 

Koloman, nasljednik Ladislava i najstariji sin 
brata mu Geze I., nastavi stričev pohod na Hrvat- 
sku. Protiv njega diže kralj Petar vojsku i sukobi 
se s Madžarima u proljeće 1097. kod Gvozda. Pe- 
trova vojska bi potučena, a sam Petar pade na 


4 Doc. 158, 
5 Doc. 481. 
$ Doc. 159—160, 

bojnom polju. Na to Koloman (1095.—1116.) zauze 
Hrvatsku do mora, a zatim i dalmatinske gradove, 
te se u Biogradu okruni, sklopivši prije s pred- 
stavnicima dvanaest hrvatskih plemena ugovor. Ne 
zna se, dali je onda bio još na životu biskup Petar', 
ili je već na hrvatskoj biskupskoj stolici sjedio nje- 
gov nasljednik Anastazije II. 

Ugovor, koji je Koloman sklopio s Hrvatima, 
bio je političke naravi, pa zato u njemu nije bilo 
govora o crkvenim pitanjima, ni o hrvatskoj bis- 
kupiji. Stvari su crkvene ostale nepromijenjene, i 
Koloman u povlasticama, koje je dao Trogiru i 
ostalim dalmatinskim gradovima obećaje, da će po- 
tvrditi biskupa, koga izabere kler i puk. Kako je 
pak izbor hrvatskog biskupa spadao u prerogative 
hrvatske krune, to je valjda Koloman pridržao iz- 
bor za sebe i svoje nasljednike, ili ga je već sada 
prepustio kleru i puku kninskomu, 

Propašću hrvatskoga narodnog kraljevstva pre- 
šao je državni centar iz Dalmatinske Hrvatske u 
Posavsku, a ulogu Knina preuze Zagreb. Sama čast 
kraljevskog kancelara, koju je dotada obnosio 
hrvatski biskup, prešla je na madžarske biskupe*. 
Ni jednu Kolomanovu ispravu nije biskup hrvat- 
ski napisao ni supotpisao. Tako je hrvatski biskup 
izgubio svoj specijalni položaj u državi i na dvo- 
ru. On je sjena onoga, što je bio pod vladarima 


7 U popisu zemalja samostana sv. Ivana u Biogradu 
spominje se neki Valentin, sin biskupa Petra (Valentino 
filio Petri episcopi, — Doc. 169). U indeksu imena na str. 
527 Rački drži, da je taj biskup Petar naš hrvatski biskup, 
Ako je to istina, onda bi to bio dokaz, da su se krajem 
XI. v. hrvatski biskupi i svećenici još uvijek ženili, 

$ Farlati, Illyr, Sacr, IV., 284. 


narodne krvi. Nije on više de facto opći narodni 
biskup, čija se vlast širila po čitavom hrvatskom 
kraljevstvu. Od njegova teritorija otrgli su najprije 
dalmatinski biskupi jedan dio, pa novoosnovane bi- 
skupije u dalmatinskoj pokrajini, a onda one u 
Hrvatskoj (ninska i biogradska), dok mu konačno 
zagrebački biskup ne oduze najveći dio. Još neko 
vrijeme. nosit će hrvatski biskup svoj stari na- 
slov, pa će i toga s hrvatskom biskupijom nestati. 


U jednoj Kolomanovoj listini od g. 1111. spo- 
minje se hrvatski biskup Anastazije IL, ali pod 
imenom kninskoga biskupa (Anastasii Thiniensis 
episcopi)". To mu još nije bio službeni naslov, nego 
naziv po mjestu boravka, kao što se prije doga- 
đalo, kad su hrvatski biskupi stolovali u Ninu, da 
su ih često zvali ninskim. Naslov hrvatskog bisku- 
pa sačuvao se još pol vijeka. Nije zabilježeno, kad 
je umro Anastazije II., ni tko ga je naslijedio. 


Uopće od 1111. do 1151. hrvatski se biskupi ne _ 


spominju, Tek g. 1151. opet je govora o nekom 
hrvatskom biskupu, ali bez punog imena, koje je 
počimalo slovom »V«. O njemu piše Toma arciđa- 
kon'", da ga je pozvao splitski nadbiskup Gaudije, 
da s njim posveti novoizabranoga trogirskog bisku- 
pa Dešu (dumtaxat episcopum chroatensem), Hr- 
vatski biskup V. odazvao se pozivu, ali kad je vi- 
dio, da nema još jednoga biskupa, s kojim će nad- 
biskup po kanonima obaviti Dešino posvećenje, 
svečano je i javno prosvjedovao. Nadbiskup se 
nije na to osvrtao, te posveti Dešu uz asistenciju 
samoga hrvatskog biskupa. Doznavši za to papa 


29 Smičiklas, Cod. dipl. II., 22. 
10 Histor. Salon, e. c, 64. 

11 Cod, dipl. II., 92. 


Eugen III. svrgne nadbiskupa, Dešu i hrvatskog bi- 
skupa. Kako se hrvatski biskup smatrao neduž- 
nim, nije mario za svrgnuće, te je nastavio vršiti 
biskupsku službu. Stoga novi papa Aleksandar III. 
naredi 1. rujna 1161. novoizabranom nadbiskupu 
Petru, da opomene hrvatskoga biskupa V. (V. 
quodam Croatensem episcopum)"!, da se pokori 
i dade zadovoljštinu, a ako to ne učini, da njega 
i njegovu crkvu izopći. Po riječima Tominim ipak 
je uspjelo hrvatskom biskupu, da se opravda i da 
bude riješen svake krivnje. Umro je oko g. 1163. 


Na slavnoj stolici hrvatskih biskupa sjedio je 


“€. 1163. biskup Ded, koji je, koliko je poznato, bio 


posljednji hrvatski biskup (Dede Chroatensis)!*. O 
njemu se više ništa ne zna. ' 
Vladari tuđe krvi, Arpadovci, nisu imali inte- 
resa ni ljubavi za narodnu hrvatsku crkvu; napro- 
tiv, u njoj su vidjeli protivnika svoje politike. Nji- 
ma je bolji saveznik bio splitski nadbiskup s dal- 
matinskim biskupima, koji su Arpadovcima pomo- 
gli, da što prije nestane hrvatske biskupije. Da 
nije narodno hrvatsko kraljevstvo onako rano pro- 


palo, bio bi sigurno ostvaren san kralja Tomislava 
i Grgura Ninskog. 


12 id. ib. IL, 97. 

XX. 
Osnivanje kninske biskupije 


Nasljednik hrvatskoga biskupa Dede bio je Fla- 
ško (1179.—1185.), koji se redovito zove kninski 
biskup'. Za njim je slijedio biskup Juraj, koji se 
također u ispravi iz g. 1198. naziva kninskim bis- 
kupom?, a onda tako isto ir a njegovi nasljed- 

ici naslova »hrvatski biskup«. mo 
s se ima zaključiti, da su se hrvatski bi- 
skupi poslije Dede počeli službeno nazivati knin- 
skim, ali ne samo po mjestu njihova prebivališta, 
nego i stoga, što se je hrvatska biskupija pretvo- 
rila u kninsku rezidencijalnu biskupiju. Kad je to 
službeno učinjeno, ne zna se točno. Sigurno je, da 
je to bilo za biskupovanja Flaškova, a ne oko g. 
1042., kako je ustvrdio Farlati", a s njim mnogi 
drugi, koji zovu hrvatskog biskupa Marka iz g. 
1042. kninskim biskupom. Kninsku rezidencijalnu 
biskupiju nije osnovao ni Petar Krešimir IV., je 
i poslije njega spominju se hrvatski, a ne knins 
biskupi. To je bilo nešto prije g. 1185. Zato s: na 
sinodi, održanoj u Splitu 1. svibnja 1185., uređene 
granice svih biskupija u splitskoj metropoliji i po- 
——i Smičiklas, Cod, dipl. II., 163, 167, 172, 194, 196, 


2 id, ib. TI., 309. 
3 Illyr, Sacr, IV., 280. 

tanko izbrojene i naznačene njihove župe. Novo- 
osnovanim biskupijama, koje još nisu imale stal- 
nog biskupskog sijela, kao kninskoj, senjskoj, 
krbavskoj i hvarskoj, određena su kanonska bis- 
kupska sjedišta. Tako je zaključeno, da kninski 
biskup ima svoje sjedište u Kninu (Tiniensis epi- 
scopus habeat sedem suam in Tenin)', a da terito- 
rij njegove biskupije obuhvati: Kninsko Polje, Vrh- 
reku i Pset. To je, dakle, ostalo od čitavog terito- 
rija hrvatske biskupije, koja se nekada protezala 
po čitavoj hrvatskoj državi do zidina dalmatinskih 
gradova. Sve ostalo bilo je razdijeljeno među dru- 
ge biskupije. Trogirska je dobila od tog teritorija 
Drid, Šibenik i čitavu župu Zagorsku; skradinska 
Bribir i Biograd s čitavom Sidragom; senjska Senj, 
Vinodol, Gatsku i Bužane; krbavska Krbavu, po- 


. lovinu Like, Novigrad, Drežnik i Modrušu. Tako je 


konačno g. 1185. raskomadana hrvatska biskupija, 
a tim je za uvijek nestalo biskupa hrvatskih i 
hrvatske biskupije, kojoj je samo sjena ostala u 
kninskoj biskupiji. U XIV. v. još su »po starom 
običaju« svi hrvatski plemići kninskom biskupu 
plaćali desetinu", valjda kao na uspomenu neka- 
dašnje pripadnosti hrvatskoj biskupiji. 


Ipak nije tako brzo iščezla uspomena na hrvat- 
ske biskupe. Poslije nekolikg vijekova još uvijek 
ih se Rim sjeća te hrvatsku biskupiju ne briše iz 
svojih knjiga. U jednom popisu pristojbina (taksa) 
crkava i samostana u Hrvatskoj za pape Ivana 
XXII. (1316.—1334.) nabrojene su biskupije u Hr- 
vatskoj (Selavonia) i to: nadbiskup splitski i nje- 


đ 


“ Smičiklas, Cod. dipl. II., 192—193. 
5 id. ib. XII., 197. 

govi sufragani: trogirski, senjski, skradinski, hvar- 
ski, »fridensis« (fridorensis?), hrvatski (Croa- 
censis alias Croatensis), krbavski, kninski (tinien- 
sis alias tinensis) i šibenski“. Rimska je, eto, kurija 
i poslije osnutka kninske biskupije vodila u eviden- 
. ciji hrvatsku biskupiju, očito po nekom još stari- 
jem popisu biskupija, kad je postojala hrvatska. 
I papa Leon X. podijeli g. 1512. Matiji de Vado na- 
slov biskupa »de Exclesia Croacensi«", a g. 1525. 
spominje se »Franciscus de Schio Episcopus Croa- 
tensis«. U kaptolu kninskom je g. 1493. »arhidia- 
conus Chroatensis«*. 


Čast kancelara, koju je nekada imao hrvatski 
biskup na dvoru hrvatskih kraljeva, prešla je do- 
duše na madžarske biskupe, ali sa svim tim neki 
trag te časti ostao je u kninskom kaptolu. Kroz či- 
tav srednji vijek, sve do propasti Knina (1520.) 
kaptol je imao povlasticu sastavljati javne i pri- 
vatne isprave, ovjerovljavati prijepise kao »locus 
credibilis«. G. 1390. kninski biskup Mihajlo služi 
kralju Tvrtku kao kancelar". Biskup i kaptol knin- 
ski izdaju isprave, pisane i glagoljicom. Tako na pr. 
g. 1460. biskup Spirančić izdaje glagoljsko dopu- 
štenje opatici Jelini iz Zadra za sakupljanje milo- 
stinje po kninskoj biskupiji“. 

4 id. ib. VIII., 442—443. — Spis je iz »Liber taxarum 
omnium ecclesiarum« fol. 20. (Theiner, Mon. Hung. I., no. 
896, str, 601—602). 

7 Illyr. Sacr. IV., 297. 

8 ib. 298. 

% ib. 297. 

10 ip. 293, 

11 Jelić, Fontes, XV., 14. 

Nigdje u spomenicama nismo naišli na trag 
kaptola i kaptolskih časti hrvatske biskupije, dok 
je njezino sjedište bilo u Ninu. Valjda ga nije ni. 
bilo, jer hrvatski biskup, kao specijalni pokrajin- 
ski biskup, nije imao svoje stalne rezidencije ni 
svoje stolne crkve. On je pratio kralja po .zemlji. 
Njegov kaptol možda se sastojao od dvorskih ka- 
pelana!*, kojih je bilo više i koji su bili u službi. 
na dvoru i u dvorskoj kancelariji. Oni su hrvat- 
skom biskupu pomagali u vršenju službe Božje u 
dvoru i u pisanju isprava. Tek kad je g. 1078. sa- 
građena kod Knina katedrala hrvatske biskupije 
i podignuti biskupski dvori do same stolne crkve, 
bio je osnovan i kaptol hrvatske biskupije, koji je 
kasnije postao kaptol kninske biskupije, kao što 
je i katedrala postala stolnom njezinom crkvom. 


Nije kninskim biskupima bilo suđeno, da dugo 
vrše službu Božju u katedrali hrvatske biskupije. 
Između g. 1272. i 1274. prenijeli su kninski biskupi 
svoje sjedište na Kapitul, gdje se dizao nekadašnji 
benediktinski samostan sv. Bartola s istoimenom. 
crkvom, koju su sada pretvorili u svoju stolnu 
crkvu. Poslije propasti hrvatskoga kraljevstva sa- 
mostan je s crkvom napušten, prešavši u vlast. 
ugarsko-hrvatskih kraljeva. Kralj Geza II. daro- 
va ga g. 1158. s crkvom i posjedom splitskim nad- 
biskupima, koji su tako zapustili crkvu, da se 
počela rušiti. Kninski ju je prepošt Dobroslav g. 
1203. obnovio. Međutim je i katedrala, u Biskupiji 
počela propadati, a moguće da je g. 1242. i za pro- 
vale Tatara bila oštećena ili porušena, te tako na-- 


12 Doc. 72. 
18 Smičiklas, Cod. dipl. II., 87. 

puštena, jer se u njoj nije mogla držati služba Bo- 
žžja. U to je vrijeme kninski biskup s kaptolom 
prešao u crkvu sv. Bartola, koja je s tim postala 
katedralom kninske biskupije. To je bilo za bisku- 
pa Nikole (1272.—1274.)“. Patron biskupije i kap- 
tola postade sada sv. Bartol apostol, mjesto B. D. 
:M. Na kaptolskom pečatu bio je svečev lik, a pečat 
je čuvao jedan kanonik, zvan »čuvar pečata« (cu- 


stos sigilli), Tim kaptolskim pečatom pečatale su, 


se ne samo kaptolske isprave, nego katkad i kra- 
ljevske, pa su sve javne i privatne takove isprave 
uživale veliku vjerodostojnost. Za pečatanje kaptol- 
skim pečatom plaćala se u novcu »pečatarina« (re- 
«ditus sigilli)'?. 


“Iako nijenaša zadaća da proslijedimo s poviješću 
kninske biskupije, ipak smatramo potrebitim spome- 
nuti svršetak one biskupije, koja je bila nasljed- 
nica hrvatske. Već prije nego je Knin pao u tur- 


ske ruke, njegovi su ga biskupi zbog čestih turskih | 


navala morali ostaviti i iz drugih mjesta upravljati 
svojom biskupijom. Tako je, kako spomenusmo, g. 
1512. Leon X. podijelio Matiji de Vado naslov 
»hrvatskog« biskupa i dopustio mu da biskupsku 
službu vrši u gradu i biskupiji bosanskoj". Poslije 
g. 1520., kad su Turci osvojili Knin, nastavili su 
ugarsko-hrvatski vladari s imenovanjem svećenika 
iz Hrvatske i Ugarske biskupima kninskim, i papa 
ih je potvrđivao, a da nisu nikada zašli u svoju 
biskupiju. Mjesto njih su franjevci vršili službu 
"Božju. 


14 Šišić: Povijest Hrvata, I., 690—695, 
15 Illyr. Sacr, IV., 281. . 
16 db. IV., 297, 

Kad su poslije nekih 170 godina Mlečani oteli 
Knin Turcima, biskup se nije više vratio na svoje 
staro sjedište. Onamo je na ruševinama dviju ka- 
tedrala rastao drač i korov. Naslov kninskog bis- 
kupa davali su i nadalje kraljevi svećenicima svo- 
ga kraljevstva, a uprava biskupije kninske bila je 
povjerena šibenskom biskupu, koji je imenovao 
župnike. Naslovni kninski biskupi u svojoj bisku- 
piji nisu imali više nikakova prava i jurisdikcije". 

* 

Sada se može sastaviti slijedeći katalog hrvat- 
skih biskupa: 

— 825. — sv. Anselm 

— 877. — Pavao (7) 

879.—886. Teodozije 

— 892. — Aldefreda 

925.—928. Grgur I. 


1042.—1059. Marko 

— 1060. — Rajner, svrgnut 
1060.—1064. Cededa »pseudoepiskop« | 
1064.—1066. Adam, izabran 
1066.—1069. Rajner, uspostavljen 
1069.—1074. Anastazije I. 

1074.—1085. Grgur II., odrekao se. 

— 1087. — Petar 

— 1111. — Anastazije II. 


—_ - ek. e. = 


— 1151. — V 
— 1163. — Ded 
17 ib. IV., 302, 

